ഷെയ്ന് വെല്ലുവിളിക്കുന്നു ; ഇത് പുളിങ്കുരു വെച്ചുള്ള കച്ചവടമല്ല, അമ്മയുടെ തീരുമാനത്തിന് കാത്തിരിക്ക - Samakalika Malayalam\nഷെയ്ന് വെല്ലുവിളിക്കുന്നു ; ഇത് പുളിങ്കുരു വെച്ചുള്ള കച്ചവടമല്ല, അമ്മയുടെ തീരുമാനത്തിന് കാത്തിരിക്കുന്നുവെന്ന് നിര്‍മ്മാതാക്കള്\nBy സമകാലിക മലയാളം ഡെസ്‌ക് | Published: 09th January 2020 12:29 PM |\nLast Updated: 09th January 2020 12:37 PM | A+A A- |\nകൊച്ചി : നടന് ഷെയ്ൻ നിഗം വെല്ലുവിളിക്കുകയാണെന്ന് നിര്‍മ്മാതാക്കള്. ഉല്ലാസം എന്ന ചിത്രവുമായി ബന്ധപ്പെട്ട് ഷെയ്ൻ കള്ളം പ്രചരിപ്പിക്കുകായാണ്. കരാര് ലംഘനമാണ് ഷെയ്ന് നടത്തുന്നത്. എഗ്രിമെന്റ് ലംഘനം മുമ്പ് ഉണ്ടായിട്ടില്ല. 25 ലക്ഷം രൂപയ്ക്കാണ് കരാര് ഒപ്പിട്ടത്. ഇപ്പോള് ചിത്രം പൂര്‍ത്തിയാക്കാന് 45 ലക്ഷം രൂപ വേണമെന്നാണ് ഷെയ്ന് ആവശ്യപ്പെടുന്നത്. ഇത് മാന്യതയ്ക്ക് നിരക്കാത്ത നടപടിയാണെന്ന് നിര്‍മ്മാതാക്കള് പറഞ്ഞു.\nപ്രശ്‌നപരിഹാരത്തിനായാണ് പ്രൊഡ്യൂസേഴ്‌സ് അസോസിയേഷന് കാത്തിരുന്നത്. അമ്മയുമായി പ്രശ്‌നം മാന്യമായി സെറ്റില് ചെയ്യാനാണ് ആഗ്രഹിക്കുന്നത്. ഇത് പുളിങ്കുരു വെച്ചുള്ള കച്ചവടമല്ല, കോടികള് വെച്ചുള്ള കച്ചവടമാണ്. ഡബ്ബ് ചെയ്ത ഒരു ചിത്രം മുടക്കി അവിടെ കിടത്തിയിരിക്കുന്നു. രണ്ട് നിര്‍മ്മാതാക്കളെ ചിത്രീകരണത്തിനിടെ ബുദ്ധിമുട്ടിച്ച് പൂര്‍ത്തിയാകാതെ കിടക്കുന്നു. ഇന്‍ഡസ്ട്രിയില് ഇനി മുന്നോട്ടുപോകുമ്പോള് ഒരുപാട് വീണ്ടുവിചാരങ്ങള് നിര്‍മ്മാതാക്കളുടെ ഭാഗത്തുനിന്നും ഉണ്ടാകേണ്ട സാഹചര്യമാണ് ഷെയ്‌നിന്റെ പ്രവൃത്തി കൊണ്ട് ഉണ്ടായിട്ടുള്ളതെന്ന് നിര്‍മ്മാതാക്കള് സൂചിപ്പിച്ചു.\nനിര്‍മ്മാതാക്കളുടെ കത്തിന് അദ്ദേഹം നല്‍കിയ മറുപടി അമ്മ എക്‌സിക്യൂട്ടീവ് ഒമ്പതാം തീയതി യോഗം വിളിച്ചിട്ടുണ്ട്. അതില് നിര്‍ദേശിക്കുന്ന വിധത്തിലാകും പ്രവര്‍ത്തിക്കുക എന്നാണ്. അമ്മ എന്ന സംഘടനയെ മാനിച്ചുകൊണ്ട് ആ തീരുമാനത്തിനായി കാത്തിരിക്കുകയാണ്. ചിത്രത്തിന്റെ എഗ്രിമെന്റ് രേഖകള് തിരുത്തിയെന്ന ഷെയ്‌നിന്റെ ആരോപണം തെറ്റാണ്. അത് ചിത്രം അഭിനയിക്കുന്നത് മുതല് ഡബ്ബ് ചെയ്ത് തീര്‍ക്കുന്നതുവരെ പിക്ചര് കോണ്‍ട്രാക്ടാണ്. ഇതിലാണ് എല്ലാ താരങ്ങളും ഒപ്പിടുന്നത്. തികച്ചും അനാവശ്യമായ ഇഷ്യുവിലേക്കാണ് പുള്ളി ഇന്‍ഡസ്ട്രിയെ മുഴുവന് വലിച്ചിഴച്ച് കൊണ്ടുപോകുന്നത്.\nവിഷയവുമായി ബന്ധപ്പെട്ട എല്ലാ രേഖകളും രണ്ട് സംഘടനകളിലും ഉണ്ട്. പൊതുമധ്യത്തില് രേകകള് വെളിയില് വിടാത്തതിന് കാരണം നാളെ ഒരു ജെന്റില്‍മാന് ടോക്ക് അമ്മയുമായി നടക്കുമ്പോള് മുന്നില് വെക്കേണ്ടതാണ്. അതുകൊണ്ടാണ്. നാളെ പുറത്തുവിടേണ്ടതാണെങ്കില് പുറത്തുവിടുക തന്നെ ചെയ്യും. അതില് ഒളിക്കേണ്ടതായി ഒന്നുമില്ല. ഇതിന്റെ ഡേറ്റകള് ആരെങ്കിലും പരിശോധിക്കുമ്പോള്, ഞങ്ങളുടെ ഭാഗത്തുനിന്ന് കള്ളം പറയുന്നുണ്ടോ എന്ന് മനസ്സിലാകുമെന്നും നിര്‍മ്മാതാക്കള് പറഞ്ഞു.\nഷെയ്ന് നേരത്തെ പൈങ്കിളി എന്ന ചിത്രത്തില് അഭിനയിക്കാന് തയ്യാറായിക്കൊണ്ടുള്ള രേഖകളും അസോസിയേഷനില് ഉണ്ട്. പൈങ്കിളി സിനിമയ്ക്ക് 25 ലക്ഷം രൂപയാണ് പ്രതിഫലം ആവശ്യപ്പെട്ടത്. ഷെയ്‌നിന്റെ അച്ഛന് അബി കൂടി ഉള്‍പ്പെട്ടാണ് 25 ലക്ഷം കരാര് ഉറപ്പിച്ചത്. 15 ലക്ഷം മാത്രമായിരുന്നു അപ്പോള് ഷെയ്‌നിന് പ്രതിഫലം ഉണ്ടായിരുന്നത്. കുമ്പളങ്ങി നൈറ്റ്‌സിന് 15 ലക്ഷം രൂപയാണ് മേടിച്ചിരുന്നത്. വലിയപെരുന്നാള് സിനിമയ്ക്കാണ് അയാള് 30 ലക്ഷം മേടിച്ചത്. ഇപ്പോല് അഭിനയിക്കാന് 45 ലക്ഷം വേണമെന്നാണ് ഷെയ്ന് ആവശ്യപ്പെടുന്നത്. മുമ്പ് ഒപ്പിട്ട കരാറിന് ഇപ്പോഴത്തെ പ്രതിഫലം വേണമെന്ന് ആവശ്യപ്പെടുന്നത് അംഗീകരിക്കാനാവില്ലെന്നും നിര്‍മ്മാതാക്കള് പറഞ്ഞു.\nനിര്‍മ്മാതാക്കള് ഷെയ്ൻ നിഗം പ്രൊഡ്യൂസേഴ്‌സ് അസോസിയേഷന് എഗ്രിമെന്റ് ലംഘനം


മകൾക്ക് ഫോൺ നൽകിയ ആൺസുഹൃത്തിനെ പിതാവ് വെട്ടിപ്പരിക്കേൽപിച്ചു\nHomeNewsമകൾക്ക് ഫോൺ നൽകിയ ആൺസുഹൃത്തിനെ പിതാവ് വെട്ടിപ്പരിക്കേൽപിച്ചു\nകൊല്ലം: മകൾക്ക് ഫോൺ വാങ്ങിനൽകി സ്ഥിരമായി ചാറ്റിങ്ങിൽ ഏർപ്പെട്ട ആൺസുഹൃത്തിനെ പിതാവ് വെട്ടിപ്പരിക്കേൽപിച്ചു. ഉമ്മന്നൂർ പാറങ്കോട് രാധാമന്ദിരത്തിൽ അനന്ദു കൃഷ്ണ(24)നാണ് വെട്ടേറ്റത്. സംഭവവുമായി ബന്ധപ്പെട്ട് പെൺകുട്ടിയുടെ പിതാവ് വാപ്പാല പുരമ്പിൽ സ്വദേശിക്കെതിരെ പൂയപ്പള്ളി പോലീസ് കേസെടുത്തു. കഴിഞ്ഞ ദിവസം രാത്രി 10.30 നായിരുന്നു സംഭവം.[www.malabarflash.com]\nബന്ധുവീട്ടിൽ പോയപ്പോഴാണ് അനന്ദു അയൽവാസിയായ പെൺകുട്ടിയുമായി പരിചയപ്പെടുന്നത്. പരിചയം പ്രണയമായി മാറി. ഇതിനിടെ അനന്ദു പെൺകുട്ടിക്ക് മൊബെൽ ഫോൺ വാങ്ങിക്കൊടുത്തു. ഇരുവരും ഫോണിൽ സ്ഥിരമായി വിളിക്കാറുണ്ടായിരുന്നു.\nവിവരമറിഞ്ഞ പെൺകുട്ടിയുടെ വീട്ടുകാർ ബന്ധം വിലക്കുകയും പോലീസിൽ അനന്ദുവിനെതിരെ പരാതി നൽകുകയും ചെയ്തു. ഇരുകൂട്ടരെയും പോലീസ് സ്റ്റേഷനിൽ വിളിപ്പിച്ച് പ്രശ്നം ഒത്തുതീർപ്പാക്കി. എന്നാൽ, അനന്ദുവാങ്ങിക്കൊടുത്ത ഫോൺ ഉപയോഗിച്ച് ഇരുവരും രഹസ്യമായി ബന്ധം തുടർന്നു. ഇത് പെൺകുട്ടിയുടെ പിതാവ് കണ്ടുപിടിച്ചു. തുടർന്ന് കഴിഞ്ഞ ദിവസം രാത്രി 10.30ന് അനന്ദുവിന്റെ വീടിന് സമീപം ഒളിച്ചിരുന്ന ഇയാൾ അനന്ദു വീടിന് പുറത്തിറങ്ങിയപ്പോൾ കാലിൽ വെട്ടുകത്തി കൊണ്ട് വെട്ടുകയായിരുന്നു.\nനിലവിളികേട്ട് അയൽവാസികൾ ഓടിക്കൂടിയപ്പോൾ പെൺകുട്ടിയുടെ പിതാവ് വെട്ടികത്തി ഉപേക്ഷിച്ച് ഓടി രക്ഷപ്പെട്ടു. പരിക്കേറ്റ അനന്ദു കൊട്ടാരക്കര താലൂക്ക് ആശുപത്രിയിൽ ചികിത്സ തേടി. പ്രതി ഒളിവിലാണ്. പൂയപ്പള്ളി പോലീസ് കേസെടുത്ത് അന്വേഷണം ആരംഭിച്ചു.\nAttack Kerala kollam Love News


മദ്യം മനസ്സ് കലക്കുമ്പോള് - വായനാമുറി\nപൊതുസമൂഹത്തില് വളരെ വ്യാപകമായി കാണുന്ന ഒന്നാണ് ജനറലൈസ്ഡ് ആങ്സൈറ്റി ഡിസോര്‍ഡര് എന്ന ഉല്‍കണ്ഠരോഗങ്ങള്.. പ്രത്യേകിച്ച് കാര്യമൊന്നുമില്ലെങ്കിലും എപ്പോഴും വല്ലാതെ ടെന്‍ഷനിലായിരിക്കുന്ന അവസ്ഥയാണിത്. എപ്പോഴും ഒരു മുള്‍മുനയിലെന്നോണമുള്ള മാനസികാവസ്ഥ. ഈ അവസ്ഥയിലുള്ളവര് അതില് നിന്നൊരു മോചനത്തിനായി മദ്യപാ‍നം തുടങ്ങാനിടയുണ്ട്. മദ്യപാനത്തിന്റെ ഫലമായി ഇങ്ങനെ ജനറലൈസ്ഡ് ആങ്സൈറ്റിയിലേക്ക് എത്തിയെന്നും വരാം.ഉത്കണ്ഠരോഗമുള്ളവര് മദ്യത്തിനടിമയായിത്തീര്‍ന്നാല് രോഗം ക്രമേണ തീവ്രമാവും. മദ്യപാനത്തില് നിന്നും മോചനം നേടിയാലും ഉത്കണ്ഠയും മറ്റും ബാക്കി നില്‍ക്കുകയും മാനസികാസ്വാസ്ഥ്യങ്ങള് തുടരുകയും ചെയ്തേക്കാം.\nപ്രത്യേകിച്ച് എന്തെങ്കിലും കാരണമോ മുന്നറിയിപ്പോ ഇല്ലാതെ തികച്ചും നാടകീയമായെന്നോണം അനുഭവപ്പെടുന്ന കടുത്ത ശാരീരികാസ്വാസ്ഥ്യമാണ് പാനിക് ഡിസോര്‍ഡര്. പെട്ടെന്ന് നെഞ്ചിടിപ്പ് വല്ലാതെ കൂടുക, ശരീരം കുടുകുടെ വിയര്‍ത്തൊഴുകുക, തൊണ്ട വരണ്ടു പോവുക, വയറ്റില് നിന്ന് വല്ലാത്തൊരു ഉരുണ്ടുകയറ്റം പോലെ തോന്നുക, തല കറങ്ങുക, വിവരിക്കാനാവാത്തവിധം കടുത്ത പരിഭ്രാന്തി തോന്നുക തുടങ്ങി പല തരത്തിലുള്ള അസ്വസ്ഥതകളാണ് പാ‍നിക് അറ്റാക്കില് ഉണ്ടാകാറുള്ളത്. സാധാരണ ഗതിയില് 5- 10 മിനിറ്റു കൊണ്ട് ഈ കടുത്ത അസ്വസ്ഥതകള് കുറയാറുണ്ട്. എന്നാല് ചിലര്‍ക്ക് ഇത് 15-25 മിനിറ്റു വരെ നീണ്ടുനില്‍ക്കും. എന്താണ് കാരണം എന്ന് എത്ര ആലോചിച്ചാലും പിടികിട്ടിയെന്നു വരില്ല. ഉത്കണ്ഠരോഗങ്ങള് ശക്തമാവുന്നതുകൊണ്ടും പാനിക് അറ്റാക് ഉണ്ടാകാം. മദ്യപാനരോഗികള്‍ക്ക് അതുകൊണ്ടു തന്നെ ഈ രോഗാവസ്ഥ അനുഭവപ്പെടാവുന്നതാണ്. പാ‍നിക് അറ്റാക്ക് മൂലമുണ്ടാകുന്ന അസ്വസ്ഥതകള് അമിതമദ്യപാനം മൂലമുണ്ടാകുന്ന വിക്രിയകളായി തെറ്റിദ്ധരിക്കപ്പെടാറുണ്ട്. ക്യത്യമായി രോഗനിര്‍ണ്ണയം ചെയ്ത് ശരിയായി ചികിത്സിക്കേണ്ട ഒന്നാണ് പാനിക് അറ്റാക്ക്.\nപാ‍നിക് അറ്റാക്ക് മൂലമുണ്ടാകുന്ന അസ്വസ്ഥതകള് അമിതമദ്യപാനം മൂലമുണ്ടാകുന്ന വിക്രിയകളായി തെറ്റിദ്ധരിക്കപ്പെടാറുണ്ട്.\nമദ്യപന്മാരില് വളരെയധികമായി കാണുന്ന ഒന്നാണ് സംശയരോഗം. ഇത് ഒരു മാനസിക രോഗമാണെന്നുള്ള തിരിച്ചറിവ് ഇന്നും നമ്മുടെ സമൂഹത്തില് കുറവാണ്. ഭര്‍ത്താവിന്റെ അമിത മദ്യപാനം മൂലം ഭാര്യ മറ്റാരോടെങ്കിലും അടുപ്പം പുലര്‍ത്തുന്നുണ്ടാവും എന്നു കരുതാനാണ് നമ്മുടെ പൊതുസമൂഹം പലപ്പോഴും ഇഷ്ടപ്പെടുക. അമിതമദ്യപാനം മൂലം തലച്ചോറിലുണ്ടാകുന്ന ചില തകരാറുകളാണ് സംശയരോഗത്തിലേക്കു നയിക്കുന്നതെന്നാണ് വസ്തുത. അമിത മദ്യപാനം മൂലമുണ്ടാകുന്ന ഇത്തരം രോഗങ്ങള് ആല്‍ക്കഹോളിക് പാരനോയിയ ആണ്. മദ്യത്തിനടിമയല്ലാത്ത വേളകളില് പങ്കാളിയോട് വളരെയധികം സ്നേഹം പ്രകടിപ്പിക്കുന്നയാള്‍ക്കും മദ്യലഹരി കലശലാകുന്നതോടെ പങ്കാളിയില് സംശയം തോന്നിത്തുടങ്ങാം. ക്രമേണ ഈ സംശയം ബലപ്പെടുകയും സദാ സംശയത്തിനടിമപ്പെടുകയും ചെയ്യും. ഭര്‍ത്താവിന്റെ പൊറുതി മുട്ടിക്കുന്ന മദ്യാസക്തിക്കൊപ്പം ഇങ്ങനെയൊരു ദുരിതം കൂടി വരുന്നതോടെ ഭാര്യയുടെ പെരുമാറ്റവും സദാ ദേഷ്യം നിറഞ്ഞതായിത്തീരും. എല്ലായ്പ്പോഴും ശത്രുതാ മനോഭാവത്തോടെ നില്‍ക്കുന്ന ഇണകളും അവരിലൊരാള്‍ക്ക് സംശയമെന്ന മാനസികരോഗവും കൂടിയാകുമ്പോള് ജീവിതം അങ്ങേയറ്റം ദുരിതപൂര്‍ണ്ണമാകും. അമിത മദ്യപാനം മൂലം പുരുഷന് ലൈംഗികശേഷി കുറയും. ചിലപ്പോള് തീരെ ഇല്ലാതാവുകയും ചെയ്യാം. അതുകൊണ്ടുണ്ടാകുന്ന അപകര്‍ഷത കൂടിയാകുമ്പോള് ഭര്‍ത്താവ് തീര്‍ച്ചപ്പെടുത്തും- അവള്‍ക്ക് മറ്റാരോടോ ബന്ധമുണ്ടെന്ന്. അമിത മദ്യപന്മാര് ഭാര്യയെ സംശയിക്കുന്നതു മൂലം കുടുംബത്തെയൊന്നാകെ കൊലപ്പെടുത്തുന്ന സംഭവങ്ങള് നമ്മുടെ നാട്ടില് ഇടക്കിടെ ഉണ്ടാകാറുണ്ട്.\nഅമിത മദ്യപന്മാര് ഭാര്യയെ സംശയിക്കുന്നതു മൂലം കുടുംബത്തെയൊന്നാകെ കൊലപ്പെടുത്തുന്ന സംഭവങ്ങള് നമ്മുടെ നാട്ടില് ഇടക്കിടെ ഉണ്ടാകാറുണ്ട്.\nആരെങ്കിലും തന്നെ ഉപദ്രവിക്കാന് വരുന്നു എന്നാവും ചിലരുടെ ഭയം. മേലധികാരി തന്നെ സദാ ഉപദ്രവിച്ചു കൊണ്ടിരിക്കുകയാണെന്നും, തന്നെ പീഡിപ്പിക്കാനുള്ള വഴികള് തിരഞ്ഞുനടക്കുകയാണ് എന്നും സംശയിക്കുന്നവരുണ്ട്. മേലധികാരിയുടെ ഈ മനോഭാവം മൂലമുള്ള ടെന്‍ഷനില് നിന്ന് രക്ഷനേടാനെന്ന പേരില് അവര് കൂടുതല് മദ്യപിക്കുകയും വീണ്ടും ദുരിതത്തിലേക്കു തന്നെ വീഴുകയും ചെയ്യും. തനിക്ക് ഭക്ഷണത്തില് വിഷം ചേര്‍ത്തു തരാന് ആരൊക്കയോ ശ്രമിക്കുന്നു എന്ന സംശയം മൂലം പൊറുതിമുട്ടുന്ന രോഗികളുമുണ്ട്.\nപ്രത്യേകിച്ച് ഒരു കാര്യത്തിലും താ‍ല്പര്യമില്ലാതെ എപ്പോഴും വിഷാദമൂകനായി നടക്കുന്ന രോഗാവസ്ഥയാണ് ഡിപ്രഷന്.. ചെറിയ വിഷാദമുള്ളവര് മദ്യത്തെ അഭയം പ്രാപിക്കുന്നത് സാധാരണയാണ്. നേര്‍ത്ത വിഷാദങ്ങള് മറച്ചു പിടിച്ച് കുറച്ച് നേരത്തേക്ക് താല്ക്കാലികാനന്ദം നല്‍കാന് മദ്യത്തിനു കഴിവുണ്ട്. അതുകൊണ്ടാണ് ചിലപ്പോഴൊക്കെ മദ്യം ഒരു ആന്റിഡിപ്രസന്റ് ആയി പ്രവര്‍ത്തിക്കാറുണ്ട് എന്നു പറയുന്നത്. എന്നാല് ക്രമേണ രോഗി മദ്യത്തിനടിമയായിത്തീരുകയും കടുത്ത വിഷാദരോഗത്തില് പെടുകയും ചെയ്യുകയാണ് പതിവ്. നേര്‍ത്ത വിഷാദമുള്ളവര് മദ്യത്തിനടിമകളായി കടുത്ത മാനസിക രോഗികളായിത്തീരാം. അതു പോലെ തന്നെ അമിത മദ്യപാനം കൊണ്ടും വിഷാദരോഗമുണ്ടാവാം. ഇങ്ങനെയുള്ളവര് മദ്യപാനരോഗത്തിനു ചികിത്സിക്കുന്നതിനൊപ്പം വിഷാദരോഗത്തിനു കൂടി ചികിത്സ തേടേണ്ടതാണ്.\nമദ്യപാനരോഗത്തോടൊപ്പം സാധാരണമായൊരു മാനസിക പ്രശ്നമാണ് ബൈപോളാര് രോഗങ്ങള്.. മനസ്സ് ഉന്മാദത്തിന്റെയോ വിഷാദത്തിന്റെയോ ധ്രുവങ്ങളിലായിപ്പോകുന്ന അവസ്ഥയാണിത്. മദ്യപാനത്തെത്തുടര്‍ന്ന് അമിതോത്സാഹവും അമിതസംസാരവുമൊക്കെയുണ്ടാകുന്നത് ഇതുകൊണ്ടാണ്. ചിലയാളുകളില് നേരിയ ഉന്മാദമാണ് ഉണ്ടാവുക. ഇതിന് ഹൈപ്പോമാനിയ എന്നും പറയും. മാനിയയിലായിരിക്കുമ്പോള് രോഗി യാഥാര്‍ത്ഥ്യങ്ങള് മറക്കുകയും വലിയ കാര്യങ്ങള് ചിന്തിക്കാന് ശ്രമിക്കുകയും ചെയ്യും. മദ്യം കഴിക്കുന്നതോടെ ആളിന്റെ സ്മാര്‍ട്ട്നെസ് കൂടി എന്നും രണ്ടെണ്ണം വീശിയാല് അവന് ഉഷാറായി എന്തും ചെയ്യും എന്നുമൊക്കെ പറയുന്നവര് ഓര്‍ക്കുക, മദ്യപിച്ച് മാനസികരോഗാവസ്ഥയിലെത്തിയിട്ടാണ് അത്തരം കാര്യങ്ങള് ചെയ്യുന്നത്. ചിലയാളുകള് ഉന്മാദത്തിന്റെ നേരെ വിരുദ്ധധ്രുവത്തിലായിരിക്കും ചെന്നെത്തുക. മദ്യപിക്കുന്നതോടെ സങ്കടവും പരസ്നേഹവുമൊക്കെ കൂടും, കരച്ചിലും പിഴിച്ചിലുമാവും.\nഇന്‍ഡ്യയില് ഏറ്റവുമധികം മദ്യപിക്കുന്നത് കേരളീയരാണ്. ഏറ്റവുമധികം ആത്മഹത്യകള് നടക്കുന്നതും കേരളത്തില് തന്നെ. മദ്യപാനം മൂലം മാനസികരോഗങ്ങള് വന്ന് പലരും ആത്മഹത്യ ചെയ്യുന്നു. ഭര്‍ത്താവിന്റെ മദ്യപാനം മൂലം പൊറുതിമുട്ടി വീട്ടമ്മമാരും മക്കളും ആത്മഹത്യ ചെയ്യുന്നു. ചെറിയ മാനസികാസ്വാസ്ഥ്യങ്ങളുള്ളവര്‍ക്ക് അമിതമദ്യപാനം മൂലം രോഗം കലശലാവുകയും പലപ്പോഴും ഇത് ആത്മഹത്യാപ്രവണതയിലേക്ക് എത്തുകയും ചെയ്യാറുണ്ട്.\nഅമിതമദ്യപാനം മൂലം തലച്ചോറില് തയമിന് എന്ന വിറ്റാമിന് കുറഞ്ഞുപോകുന്ന രോഗാവസ്ഥയാണ് വെര്‍ണിക്കീസ് എന്‍സെഫെലൊപ്പതി. അത്ര വ്യാപകമായി കാണുന്ന പ്രശ്നമൊന്നുമല്ല ഇത്. ഓര്‍മക്ക് കാര്യമായ തകരാറുകള് ഉണ്ടാകുന്ന രോഗാവസ്ഥയാണിത്. വെര്‍ണിക്കീസ് എന്‍സെഫെലൊപ്പതി ശരിയായി തിരിച്ചറിഞ്ഞ് ചികിത്സിച്ചില്ലെങ്കില് ഇത് കൊഴ്സക്കോഫ് ഡിസോര്‍ഡര് എന്ന രോഗാവസ്ഥയായി മാറും.\nതലച്ചോറിന്റെ കോശങ്ങള്‍ക്കുണ്ടാകുന്ന തകരാറാണ് ഈ രോഗത്തിന്റെയും കാരണം. അടുത്ത കാലത്തുള്ള ഓര്‍മ്മകള് തലച്ചോറില് രേഖപ്പെടാതെ പോകുന്നതാണ് രോഗാവസ്ഥ. അടുത്ത സമയത്തു നടന്ന സംഭവങ്ങളെക്കുറിച്ചുള്ള ഓര്‍മ്മകളില് അവിടവിടെ സുഷിരങ്ങള് വീണതു പോലുള്ള അവസ്ഥ. ഈ രോഗം അത്ര വ്യാപകമല്ലെങ്കിലും ഇതു കൊണ്ടുണ്ടാകുന്ന ദുരിതങ്ങളും സാമൂഹികവും നിയമപരവുമായ പ്രശ്നങ്ങളും നിരവധിയാണ്. രാവിലെ 10 മണി വരെ എവിടെയായിരുന്നു എന്നതിനെക്കുറിച്ചും, എന്തുചെയ്യുകയായിരുന്നു എന്നതിനെക്കുറിച്ചുമൊക്കെ നല്ല ഓര്‍മ്മയുള്ളയാള്‍ക്ക് 10 മണി മുതല്3മണി വരെയോ4മണി വരെയോ ഉള്ള കാ‍ര്യങ്ങളെക്കുറിച്ച് ഒരുവിധ ഓര്‍മ്മയും ഇല്ലാതായിപ്പോകും. ഈ സമയത്ത് എവിടെയായിരുന്നു എന്നതിനെക്കുറിച്ചും, എന്തുചെയ്യുകയായിരുന്നു എന്നതിനെക്കുറിച്ചുമൊക്കെ സ്വയം ചില വിശദീകരണങ്ങള് കണ്ടെത്താന് തലച്ചോറ് ശ്രമിക്കും. ഓരോരുത്തരുടെയും ഭാവനക്കും സ്വഭാവത്തിനുമനുസരിച്ചുള്ള കഥകള് മെനഞ്ഞെടുക്കുകയാവും തലച്ചോറ് ചെയ്യുക. ബോധമനസ്സിന്റെ അറിവോടെയാവില്ല ഇങ്ങനെ കഥകള് മെനഞ്ഞെടുക്കുന്നത്. രോഗി അറിഞ്ഞുകൊണ്ട് നുണ പറയുകയല്ല, ബോധമനസ്സ് അറിയാതെ തലച്ചോറ് ഒരു കഥ മെനഞ്ഞെടുത്ത് അവതരിപ്പിക്കുകയാണ് ചെയ്യുക. മനപൂര്‍വ്വമല്ലാതെ കഥകള് മെനഞ്ഞെടുക്കുന്ന ഈ രോഗാവസ്ഥക്ക് കണ്‍ഫാബുലേഷന് എന്നാണ് പറയുക.\nമദ്യലഹരിയില് വില്പ്ത്രങ്ങളും ആധാരങ്ങളും എഴുതിവെക്കുക, സ്വത്തുക്കള് ദാനം ചെയ്യുക, വാഗ്ദാനങ്ങള് നടത്തുക തുടങ്ങി നിയമപരമായ കുടുക്കുകളില് സ്വയമറിയാതെ ചെന്നു കയറുന്നവര് നിരവധിയുണ്ട്. കുരുക്കഴിച്ചെടുക്കാന് കഴിയാത്ത തരത്തിലുള്ള പല നിയമ പ്രശ്നങ്ങളും ഇതുകൊണ്ടുണ്ടാകാറുണ്ട്.\nThursday, 01 May 2014 മദ്യം മനസ്സ് കലക്കുമ്പോള്


Don't eat these foods at night! Eating all these can affect your sleep | രാത്രിയിൽ ഈ ഭക്ഷണങ്ങൾ കഴിക്കരുത്! ഇവയെങ്ങാനും കഴിച്ചാൽ നിങ്ങളുടെ ഉറക്കത്തെ വരെ ബാധിക്കും - Malayalivartha.com Widgets Magazine\n12 DECEMBER 2019 01:50 PM IST\nരാവിലെ രാജാവിനെപ്പോലെ ...ഉച്ചയ്‌ക്ക് സാധാരണക്കരനെ പോലെ....രാത്രിയിൽ യാചകനെപ്പോലെ..ആഹാരം കഴിക്കുന്നതിനെ പറ്റി സാധാരണ പറയാറുള്ള പഴമൊഴിയാണിത്. ഏതായാലും നമ്മുടെ ആരോഗ്യത്തിൽ നാം ശ്രദ്ധിക്കേണ്ടുന്ന വലിയൊരു സന്ദേശം ഈ വാചകങ്ങളിൽ ഒളിഞ്ഞ് കിടപ്പുണ്ട്. രാത്രി യാചകനെപ്പോലെ അതായത് മിതമായി മാത്രം ആഹാരം കഴിക്കുന്നതാണ് നല്ലത്. അങ്ങനെ കഴിക്കുമ്പോൾ ഈ ആഹാരങ്ങൾ രാത്രിയിൽ കഴിക്കുന്നില്ല എന്ന കാര്യം മറക്കാതിരിക്കുക. നമ്മുടെ ആഹാര രീതിയും ശീലങ്ങളും ആകെ മാറി കഴിഞ്ഞിരിക്കുന്നു. അതാണ് ഇന്ന് നമ്മള് നേരിടുന്ന പ്രധാന ആരോഗ്യ പ്രശ്നങ്ങള്‍ക്കെല്ലാം കാരണം. ക്യാന്‍സര് എന്ന രോഗത്തെ സര്‍വ സാധാരണമാക്കി മാറ്റിയത് ഇത്തരം തെറ്റായ ആഹാര ശീലങ്ങളാണ് എന്ന് തന്നെ പറയാം. എല്ലാ ആഹാര സാധനങ്ങളും എല്ലാ സമയത്തും കഴിക്കുന്നത് നല്ലതല്ല. പ്രത്യേകിച്ച് രാത്രി കഴിക്കുന്ന ആഹാരങ്ങള് ശ്രദ്ധിക്കണം. രാത്രിയില് ഒരിക്കലും കഴിക്കാന് പാടില്ലാത്ത ചില ആഹാര സാധനങ്ങളെ കുറിച്ചാണ് ഇനിപറയുന്നത്.\nകവറുകളില് ലഭിക്കുന്ന ഇന്‍സ്റ്റന്റ് അഹാര പദാര്‍ത്ഥങ്ങളായ പാസ്ത ന്യൂഡില്‍സ് എന്നിവ രാത്രിയില് ഒരിക്കലും കഴിക്കാന് പാടില്ലാത്ത ആഹാരങ്ങളുടെ കൂട്ടത്തില്‍പ്പെട്ടതാണ്. ധാരാളം കൃത്രിമ പദാത്ഥങ്ങള് അടങ്ങിയിട്ടുള്ള പാസ്ത ഹോര്‍മോണുകളുടെ അളവില് വ്യതിയാനമുണ്ടാക്കുന്നതിന് കാരണമാകും. രാത്രിയില് ഒരിക്കലും കഴിക്കാന് പാടില്ലാത്ത മറ്റൊരു ആഹാരമാണ് ഇന്ന് ആളൂകള് ഏറെ ഇഷ്ടപ്പെടുന്ന പ്രോസസ്ഡ് മീറ്റ്സ്. സംസ്കരിച്ച ഇറച്ചി വിഭവങ്ങള് ദഹനപ്രക്രിയയുടെ താളം ഇല്ലാതാക്കും. മത്രമല്ല ഇത് സ്ഥിരമായി കഴിക്കുന്നത് ഫാറ്റി ലിവര് വരുന്നതിനും കാരണമാകും. റെഡ് മീറ്റും കഴിക്കാതിരിക്കുന്നതാണ് ഏറെ നല്ലത്. ഐസ്ക്രീം കഴിക്കുന്നതിന്നമ്മൾ സമയം നോക്കാറില്ല. എന്നാൽ രാത്രി ഐസ്ക്രീം ഒഴിവാക്കാം തണുത്ത ഭക്ഷണങ്ങൾ ദഹനത്തെ മന്ദഗയിലാക്കും. എന്ന് മാത്രമല്ല. രാത്രിയിൽ ഐസ്ക്രീം കഴിക്കുന്നത് ശരീരത്തിൽ കൊഴുപ്പ് അടിഞ്ഞുകൂടുന്നതിനും ഇതുവഴി പൊണ്ണത്തടിക്കും കാരണമാകും.തക്കാളി സോസും ഉറങ്ങാൻ പോകുന്നതിന് മുന്നേ കഴിക്കാതിരിക്കുന്നതാണ് നല്ലത്.\nഉയർന്ന അസിഡിറ്റി ഉള്ളതിനാൽ, ഇത് പലപ്പോഴും നെഞ്ചെരിച്ചിലും ദഹനത്തിനും കാരണമാകുന്നു . സുഖപ്പെടുത്തിയ മാംസവും പാൽക്കട്ടിയും. പാൽക്കട്ട പകൽ കഴിക്കാൻ മികച്ചതാണ്, പക്ഷേ അത്താഴത്തിന് നല്ലതല്ല. ഡാർക്ക് ചോക്ലേറ്റും ഉറങ്ങാൻ പോകുന്നതിന് മുൻപായി രാത്രിയിൽ കഴിക്കാതിരിക്കുന്നതാണ് ഉത്തമം. ഡാർക്ക് ചോക്ലേറ്റ് ഊർജ്ജത്തിന് നല്ലതാണ്.എന്നാൽ ഇത് അർദ്ധരാത്രി കഴിക്കുന്നത് നല്ലതല്ല. രാത്രിയിൽ കോഫി കുടിക്കുന്നത് നല്ലതല്ല. ഈ ശീലം നമ്മൾ പ്രതീക്ഷിക്കുന്നതിലും കൂടുതൽ നമ്മുടെ ഉറക്കത്തെ ബാധിക്കും.രാത്രിയിൽ സോഡാ കുടിക്കരുത് . നാമെല്ലാവരും മുമ്പ് ഇത് കേട്ടിട്ടുണ്ട്: ഉറക്കത്തെ ഇത് ബാധിക്കും. ഓറഞ്ച് ജ്യൂസ് കിടക്കാൻ പോകുന്നതിന് മുൻപായി കുടിക്കരുത്. ഇത് വളരെ അസിഡിറ്റി നിറഞ്ഞതാണ് ആണ്, ഇത് കിടക്കയ്ക്ക് മുമ്പുള്ള ഒരു നല്ല ആശയമല്ല, നിങ്ങൾ റിഫ്ലക്സ് ബാധിച്ചാലും ഇല്ലെങ്കിലും പരിഗണിക്കാതെ തന്നെ. ഇത് വളരെ പഞ്ചസാരയാണ്, ഇത് നിങ്ങൾക്കറിയാവുന്നതുപോലെ, കൂടുതൽ എളുപ്പത്തിൽ ഉറങ്ങാൻ ശ്രമിക്കുന്നവർക്ക് സഹായകരമല്ല. കിടക്കയ്ക്ക് മുമ്പ് അമിതമായി വെള്ളം കുടിക്കുന്നത് നിങ്ങളുടെ ഉറക്ക രീതിയെ തടസ്സപ്പെടുത്താൻ സാധ്യതയുണ്ട്. വെള്ളം പകൽ സമയത്ത് ധാരാളം കുടിക്കുക. കിടക്കാൻ പോകുന്നതിന് തൊട്ട് മുൻപായി കുടിക്കരുത്. അപ്പോൾ ഈ കാര്യങ്ങൾ ശ്രദ്ധിക്കുമല്ലോ ?\nഇരുപത്തിനാലു മണിക്കൂറിനിടെ 173 മരണം; മഹാരാഷ്ട്രയില് വൈറസ് ബാധിതരുടെ എണ്ണം കുതിച്ചുയരുന്നു (2 hours ago)\nകൊവിഡ് വാക്സിൻ പരീക്ഷണം വിജയകരം; അവകാശ വാദവുമായി റഷ്യൻ സർവകലാശാല (2 hours ago)\nവീട്ടമ്മയെ ലൈംഗികമായി അധിക്ഷേപിച്ച പ്രവാസി അറസ്റ്റില്; നേപ്പാള് സ്വദേശിയായ 23കാരന് ആണ് അറസ്റ്റിലായത് (3 hours ago)\nഎന്റെ മുന് സഹപ്രവര്‍ത്തകനായ സച്ചിന് പൈലറ്റും മുഖ്യമന്ത്രിയില് നിന്നും പീഡനമനുഭവിക്കുന്നത് കാണുമ്പോള് സങ്കടമുണ്ട്; ജ്യോതിരാദിത്യ സിന്ധ്യ (3 hours ago)\nമമ്മൂട്ടിക്ക് വേണ്ടി എഴുതിയ കഥാപാത്രങ്ങള് താരം ഒഴുവാക്കിയത് കാരണം നഷ്ടമായത് മെഗാസ്റ്റാറിന്റേതായി പുറത്തുവരേണ്ടിയിരുന്ന ഹിറ്റ് സിനിമകള് (3 hours ago)\nആ തീരുമാനം എന്റെ ജീവിതത്തെ മാറ്റിമറിച്ചു... ജീവിതത്തിലെ ഏറ്റവും ധീരമായ തീരുമാനത്തെ കുറിച്ച് തുറന്ന് പറഞ്ഞ് നിവിന് പോളി (4 hours ago)\nആ പിടികിട്ടാപ്പുള്ളി ഞാനല്ല; സ്വപ്നയെയും സന്ദീപിനെയും അറിയില്ല; വെളിപ്പെടുത്തലുമായി ഫൈസൽ ഫരീദ് (4 hours ago)\nസ്വപ്നയെയും സന്ദീപിനെയും കൊവിഡ് കെയര് സെന്ററുകളിലേക്ക് മാറ്റി (4 hours ago)\nകോൺഗ്രസ്സിന് അടിപതറുന്നു! മധ്യപ്രദേശിൽ ഒരു കോൺഗ്രസ് എം.എൽ.എകൂടി ബി.ജെ.പിയിൽ ചേർന്നു (4 hours ago)\nലോക്ക്ഡൗണില് ഇളവുകള്; ബസ് സര്‍വീസിന് അനുമതിയില്ല (5 hours ago)\nകോവിഡ് പോസിറ്റീവായ ഐശ്വര്യയും ആരാധ്യയും വീട്ടിലെ ക്വറന്റീനില്; പ്രാര്‍ഥനകള്‍ക്ക് നന്ദി പറഞ്ഞ് അഭിഷേക് ബച്ചന് (5 hours ago)\nആരാണ് ഫാസില് ഫരീദ്? സിനിമാ താരങ്ങള് ദുബായിലെത്തിയാല് കറങ്ങുന്നത് ഫാസിലിന്റെ കാറില്; ഖിസൈസില് ആഡംബര വാഹന വര്‍ക് ഷോപ്പും ഒരു ജിംനേഷ്യവും നടത്തുന്നു (5 hours ago)\nസ്വര്‍ണക്കടത്ത് കേസില് കുടുങ്ങുന്നത് ആരൊക്കെയെന്ന് കണ്ടറിയാം... സ്വപ്നയുടെ കോള് ലിസ്റ്റില് ഐപിഎസ് ഉദ്യോഗസ്ഥരും? (5 hours ago)\nഞെട്ടലോടെ ബോളിവഡ് താരങ്ങള്.... നടന് അനുപം ഖേറിന്റെ കുടുംബാംഗങ്ങള്‍ക്ക് കൊവിഡ് സ്ഥിരീകരിച്ചു (5 hours ago)\nബോളിവുഡ് താരം അനുപം ഖേറിന്‍റെ കുടുംബത്തിലും നാലു പേര്‍ക്ക് കൊവിഡ് (5 hours ago)


Sidhique about fake news about actress attack - Malayalam Filmibeat\nനടി അക്രമിക്കപ്പെട്ട ശേഷം നടന്ന അമ്മയുടെ യോഗത്തില് ദിലീപ് പൊട്ടിത്തെറിച്ചു, വികാരഭരിതനായി ?\n| Published: Tuesday, February 21, 2017, 15:54 [IST]\nയുവനടി കൊച്ചിയില് ആക്രമിക്കപ്പെട്ട സംഭവത്തില് ചില ഓണ്‍ലൈന് മാധ്യമങ്ങള് ജനപ്രിയ നായകനെ കുറ്റക്കാരനാക്കാന് ശ്രമിയ്ക്കുന്നുണ്ട്. ദിലീപിന്റെ ഫാന്‍സ് അസോസിയേഷന് അംഗമാണ് പ്രതിയെന്ന് കരുതപ്പെടുന്ന പള്‍സര് സുനി എന്നൊക്കെയാണ് ആരോപണങ്ങള്.\nഇതിന്റെ ചുവടുപിടിച്ച്, താരസംഘടനയായ അമ്മയുടെ എക്‌സിക്യൂട്ടീവ് യോഗത്തെ കുറിച്ചും അവിടെ നടന്ന കാര്യങ്ങളെ കുറിച്ചും ചില ഇല്ലാക്കഥകള് പ്രചരിയ്ക്കുന്നു. എന്നാല് അതെല്ലാം തീര്‍ത്തും അടിസ്ഥാന രഹിതമാണെന്ന് അമ്മയെ ഉദ്ധരിച്ച് മനോരമ ന്യൂസ് റിപ്പോര്‍ട്ട് ചെയ്തു.\nയോഗത്തിന്റെ അജന്‍ണ്ട അതൊന്നുമല്ല\nയോഗത്തിന്റെ അജന്‍ണ്ടയെ സംബന്ധിച്ചും അവിടെ നടന്ന സംഭവങ്ങളെ കുറിച്ചും നിറം പിടിച്ച പല ഇല്ലാകഥകളും ചില ഓണ്‍ലൈന് മാധ്യമങ്ങളില് പ്രചരിച്ചു. എന്നാല് യോഗം നേരത്തെ നിശ്ചയിച്ചതുപ്രകാരമാണ് നടന്നതെന്നും പെട്ടന്ന് വിളിച്ചുകൂട്ടിയതല്ലെന്നും അമ്മയോട് അടുത്ത വൃത്തങ്ങള് വ്യക്തമാക്കി\nനടന് സിദ്ധിഖിന്റെ കാക്കനാട്ടെ ഹോട്ടലില് ഇന്നലെ (ഫെബ്രുവരി 20) രാത്രിയാണ് അമ്മ എക്‌സിക്യുട്ടീവ് കൂടിയത്. മമ്മൂട്ടി, ദിലീപ്, സിദ്ദിഖ്, ഇന്നസെന്റ്, മണിയന്‍പിള്ള രാജു, നിവിന് പോളി, ആസിഫ് അലി, മുകേഷ്, കുക്കു പരമേശ്വരന്, ദേവന്, കലാഭവന് ഷാജോണ് എന്നിവരാണ് യോഗത്തില് പങ്കെടുത്തത്. കഴിഞ്ഞ എക്‌സിക്യുട്ടീവിന്റെ തീരുമാനം അനുസരിച്ചാണ് ഫെബ്രുവരി 20 ന് യോഗം കൂടിയത്.\nവീടു വച്ച് കൊടുക്കേണ്ട തീരുമാനം\nനിര്‍ധനരായ കുടുംബങ്ങള്‍ക്ക് വീട് വച്ചുകൊടുക്കാന് അമ്മ നേരത്തെ തീരുമാനിച്ചിരുന്നു. അതിന് പ്രകാരം 100 കുടുംബങ്ങള്‍ക്ക് വീട് വച്ചുകൊടുക്കാന് യോഗം തീരുമാനിക്കുകയും ആദ്യപടിയായി 25 വീടുകള് നിര്‍മിയ്ക്കാന് തീരുമാനം എടുക്കുകയും ചെയ്തു.\nനടിയെ ആക്രമിച്ച സംഭവം\nയുവനടിയ്ക്കുണ്ടായ ദുരനുഭവത്തില് യോഗം നടുക്കം രേഖപ്പെടുത്തി. മുഖ്യമന്ത്രിയുടെ ഓഫീസുമായി നിരന്തരം ബന്ധപ്പെട്ട് അന്വേഷണ പുരോഗതി വിലയിരുത്താനും നടിയ്ക്ക് എല്ലാ പിന്തുണയും കൊടുക്കാനും യോഗം ഐക്യകണ്‌ഠേന തീരുമാനിച്ചു.\nയോഗത്തില് ദിലീപ് മോശമായി സംസാരിച്ചു എന്ന തരത്തില് പ്രചരിയ്ക്കുന്ന വാര്‍ത്തകള് അടിസ്ഥാനരഹിതമാണ്. അതേ സമയം, ചാനല് ചര്‍ച്ചകളിലേക്ക് തന്റെ പേര് വലിച്ചിഴച്ചയ്ക്കുന്നത് താന് എന്ത് ചെയ്തിട്ടാണെന്ന് വൈകാരികമായി പ്രതികരിച്ചു എന്ന് സിദ്ധിഖ് വെളിപ്പെടുത്തി. അല്ലാതെ യോഗത്തില് വാക്ക് തര്‍ക്കമൊന്നും ഉണ്ടായിട്ടില്ല.\nRead more about: siddique dileep actress police malayalam film malayalam movie malayalam cinema മലയാളം സിനിമ നടി പൊലീസ് സിദ്ധിഖ് ദിലീപ്\nSidhique about fake news about actress attack\nStory first published: Tuesday, February 21, 2017, 15:54 [IST]


നിങ്ങളുടെ വീട്ടിൽ പതിയിരിക്കുന്ന 13 അപകടങ്ങൾ; ശ്രദ്ധിച്ചില്ലെങ്കിൽ മരണം വരെ സംഭവിച്ചേക്കാം | KVARTHA: MALAYALAM NEWS | KERALA NEWS | KERALA VARTHA | ENTERTAINMENT മലയാളം വാര്‍ത്ത\nHome » Accident » Health » Home » Lifestyle & Fashion » Technology » World » ആരോഗ്യം » ടെക്‌നോളജി » ലോകം » നിങ്ങളുടെ വീട്ടിൽ പതിയിരിക്കുന്ന 13 അപകടങ്ങൾ; ശ്രദ്ധിച്ചില്ലെങ്കിൽ മരണം വരെ സംഭവിച്ചേക്കാം\nദുബൈ: (www.kvartha.com 15.01.2017) സൂക്ഷിച്ചില്ലെങ്കിൽ അപകടം സംഭവിക്കാൻ സാധ്യതയുള്ള ചില നിത്യോപയോഗ സാധനങ്ങളും മറ്റ് വസ്തുക്കളും നമ്മുടെ വീട്ടിലുണ്ട്. എന്നാൽ അതിൽ മറഞ്ഞിരിക്കുന്ന അപകടങ്ങൾ നമ്മളാരും ശ്രദ്ധിക്കുന്നില്ല. അവ ഏതൊക്കെയാണെന്ന് നോക്കാം\n1. ഗ്യാസ് അടുപ്പ്\nഅശ്രദ്ധ കൊണ്ട് വൻ അപകടമുണ്ടാക്കുന്ന ഒന്നാണ് ഗ്യാസ് അടുപ്പ്. അത് കൊണ്ട് ഗ്യാസ് ഉപയോഗിക്കുമ്പോൾ കുറച്ച് കാര്യങ്ങൽ മനസ്സിൽ സൂക്ഷിക്കേണ്ടതുണ്ട്. ഉപയോഗിക്കാത്ത സമയത്ത് ഗ്യാസ് ഓഫ് ചെയ്തിട്ടുണ്ടെന്ന് തീർച്ചപ്പെടുത്തണം. അടുപ്പിൽ ഭക്ഷണം പാകം ചെയ്യുമ്പോൾ മറ്റു കാര്യങ്ങളിൽ ഏർപ്പെടുകയും ഇത് മറന്ന് പോകുകയും പിന്നീട് തീപിടിക്കുകയും ചെയ്യുന്ന അനവധി സംഭവങ്ങളുണ്ടാകാറുണ്ട്. ഗ്യാസ് ഓൺ ചെയ്താൽ പിന്നെ പൂർണ ശ്രദ്ധ അതിലായിരിക്കണം. അടുപ്പും ഗ്യാസ് കുറ്റിയും കുട്ടികൾ ഉപയോഗിക്കാനുള്ള സാഹചര്യം ഒഴിവാക്കുക.\nഗ്യാസ് ഇഗ്നിഷന് പകരം തീപ്പെട്ടി ഉപയോഗിക്കാതിരിക്കുക, ദ്രവിച്ച വയറാണെങ്കിൽ എത്രയും പെട്ടെന്ന് മാറ്റുക, ഗ്യാസിന്റെ അടുത്ത് നിന്ന് മറ്റ് വസ്തുക്കൾ ചൂടാക്കാതിരിക്കുക. തീപൊരി ഗ്യാസ് കുറ്റിയുടെ മേൽ പെടാതിരിക്കാൻ ശ്രദ്ധിക്കുക.\nഗ്യാസ് കുറ്റി വെയിലത്ത് വെക്കാതിരിക്കുക. ഗ്യാസ് ഉപയോഗിച്ചുകഴിഞ്ഞാൽ ഓരോ പ്രാവശ്യവും സിലിണ്ടറിലെ റഗുലേറ്ററിലുള്ള വാൾവ് കൂടി അടക്കണം. ഗ്യാസ് സ്റ്റൗവിലുള്ള നോബ് മാത്രം അടച്ചാൽ പോരെന്നർത്ഥം. ഇത് വീട് പൂട്ടിപൂറത്ത് പോകുമ്പോൾ പ്രത്യേകം ശ്രദ്ധിക്കേണ്ട കാര്യമാണ്. വീട്ടിനകത്ത് ഗ്യാസിന്റെ ഗന്ധം അനുഭവപ്പെടുന്നുണ്ടെങ്കിൽ ഒരു കാരണവശാലും ലൈറ്ററോ തീപ്പെട്ടിയോ മറ്റോ ഉപയോഗിക്കരുത്. ഗ്യാസ് ചോർച്ചയുടെ ഉറവിടം കണ്ടെത്തുകയും പരിഹരിക്കുകയും ചെയ്യുന്നത് വരെ അതീവ ജാഗ്രത പാലിക്കുകകയും വേണം.\nദൈനം ദിന ഉപയോഗത്തിന് ഇസ്തിരിപ്പെട്ടി ഇന്ന് കൂടിയേ തീരൂ. എന്നാൽ ഇസ്തിരിപ്പെട്ടി ഉപയോഗിക്കുമ്പോഴും കുറച്ച് കാര്യങ്ങൾ ശ്രദ്ധിക്കേണ്ടതുണ്ട്. അമിതമായി ചൂടാകാതിരിക്കുക. ആവശ്യം കഴിഞ്ഞാൽ ഓഫ് ചെയ്ത് വെക്കാൻ പ്രത്യേകം ഓർമ്മ വേണം. സ്വിച്ച് ഓഫ് ചെയ്യുന്നതിന്റെ കൂടെ വയർ പ്ലഗ്ഗിൽ നിന്ന് മാറ്റി വെക്കാനും ശ്രദ്ധിക്കണം. കുട്ടികൾക്ക് എത്തുന്ന രീതിയിൽ ഇസ്തിരിപ്പെട്ടി വെക്കാതിരിക്കുക, വയറിന്റെ ഗുണം ഉറപ്പ് വരുത്തുക. വെള്ളം കുടഞ്ഞ് ഷർട്ട് തേക്കുന്നവർ ചെറിയ ബോട്ടിലിൽ വെള്ളം സ്പ്രേ ചെയ്യുകയല്ലാതെ വലിയ പാത്രത്തിൽ വെള്ളം ഇസ്തിരിപ്പെട്ടിക്കടുത്ത് കൊണ്ട് വെക്കരുത്\n3. ഗ്രൈൻഡർ/ മിക്സി\nഉപയോഗിക്കാത്ത സമയങ്ങളിൽ അടച്ച് വെക്കുക. ചെറു ജീവികൾ മിക്സിയിൽ ഒളിഞ്ഞിരിക്കാൻ സാധ്യതയുണ്ട്. മിക്സിയും ഗ്രൈൻഡറും പ്രവർത്തിക്കുമ്പോൾ അകത്ത് കൈ ഇടാതിരിക്കുക. ചൂടുള്ള വസ്തുക്കൾ മിക്സിയുടെ അടുത്ത് വെക്കാതിരിക്കുക. ഉപയോഗ ശേഷം ഓഫ് ചെയ്യുക, കുട്ടികളെ ഉപയോഗിക്കാൻ അനുവദിക്കാതിരിക്കുക, വൃത്തിയായി സൂക്ഷിക്കുക.\nചെടികൾ മനസ്സിന് സന്തോഷവും വീടിന് ഭംഗിയും തരുന്നതാണ് എങ്കിലും ചില ചെടികൾ അപകടം പിടിച്ചതാണ് പ്രത്യേകിച്ച് കുട്ടികൾക്ക്. ഇത്തിൾക്കണ്ണി, വള്ളിച്ചെടി തുടങ്ങിയ ചെടികളിൽ അടങ്ങിയിരിക്കുന്ന രാസ പദാർത്ഥങ്ങളും ടോക്സിൻസും മനുഷ്യന് വളരെ ദോഷം\nചെയ്യും. ഒരു പക്ഷെ മരണം വരെ വന്നേക്കാം. അത് കൊണ്ട് കുട്ടികളുള്ള വീടുകളിൽ ഇത്തരം ചെടികൾ വളർത്താത്തതാണ് ഏറ്റവും ഉചിതം.\n5. കുളി മുറി\nവയറിങ്ങിന്റേയോ സ്വിച്ച് ബോർഡിന്റെയോ അരികിൽ നിന്ന് കുളിക്കാതിരിക്കുക. വെള്ളം സ്പർശിച്ചാലുണ്ടായേക്കാവുന്ന വൈദ്യുത ആഘാതത്തിന് സാധ്യതയുള്ളതിനാൽ വളരെ ശ്രദ്ധിച്ച് വേണം കുളിക്കാൻ. അതേ പോലെ വഴുക്കുള്ള ടൈലുകൾ നിലത്ത് പാകാതിരിക്കാനും രോഗാണുക്കൾ തടയുന്നതിനായുള്ള മുൻകരുതൽ എടുക്കാനും കൂടി ശ്രദ്ധിക്കണം. ബാത്ത് റൂമിൽ വഴുതി വീണ് പരിക്കേൽക്കുന്ന സംഭവങ്ങൾ ധാരാളമുണ്ട്. പ്രത്യേകിച്ച് പ്രായം ചെന്നവർ. ഒരു പക്ഷേ ജീവിതാന്ത്യം വരെ കിടപ്പിലാകാനും ഇത്തരം വീഴ്ചകൾ കാരണമയേക്കാം.\nവസ്ത്രങ്ങളും മറ്റും ഉണക്കാനുപയോഗിക്കുന്ന ഡ്രയർ സൂക്ഷിച്ചില്ലെങ്കിൽ വൻ അപകടമുണ്ടാക്കും. ഡ്രയറിനുള്ളിലുള്ള ഫിൽടറിൽ അടങ്ങിയിരിക്കുന്ന നാര് പോലെയുള്ള ലിന്റ് ഇടക്ക് ക്ലീൻ ചെയ്തില്ലെങ്കിൽ തീ പിടിക്കാനുള്ള സാധ്യത കൂടുതലാണ്. വാഷ് മെഷീൻ ഉപയോഗിക്കുമ്പോഴും മറ്റു ഇലക്ടിക്കൽ ഉപകരണങ്ങൾ പ്രവർത്തിക്കുമ്പോഴും വെള്ളം നനഞ്ഞ കൈ കൊണ്ട് സ്വിച്ച് ഉപയോഗിക്കരുത്.\n7. എയർ കണ്ടീഷൻ\nഎയർ കണ്ടീഷനിൽ ശിതീകരണത്തിന് കമ്പ്രസർ ആണ് അഭിവാജ്യ ഘടകം. ഇതിന്റെ ഗ്യാസ് ചോർച്ചയുണ്ടായാൽ ശ്രദ്ധിക്കണം, ഇല്ലെങ്കിൽ റെഫ്രിജ്മെന്റ് പോയിസണ് (തണുപ്പ് കൊണ്ടുണ്ടാകുന്ന വിഷ വാതകം ) കാരണമായേക്കും. ഇത് ശരീരത്തിലെത്തുന്നതോടെ മരണം സംഭവിച്ചേക്കാം. എ സി ഓൺ ചെയ്ത് മുറിയുടെ വാതിൽ തുറന്നിടുന്നത് കമ്പ്രസറിന് കൂടുതൽ പ്രവർത്തനഭാരം നൽകുന്നതിന് കാരണമാകും. ഇത് ഫലത്തിൽ വൈദ്യുതി ബില്ല് കൂട്ടുകയും ഉപകരണത്തിന്റെ ആയുസ്സ് കുറക്കുകയും ചെയ്യും.\nമിക്ക ആളുകളുടെ വീട്ടിലും കാണുന്ന ഒരു മരമാണ്. എന്നാൽ ജാതിക്ക വിഭ്രാന്താനുഭവങ്ങളുണ്ടാക്കുന്ന ഒരു ഔഷധമായത് കൊണ്ട് തന്നെ അധികമായി കഴിക്കുന്നത് അപസ്മാരമുണ്ടാക്കുമെന്നാണ് പഠനം.\n9 എയർ ഫ്രഷ്നർ\nപല തരത്തിലുള്ള രാസ പദാർത്ഥങ്ങളിതിലടങ്ങിയിരിക്കുന്നതിനാൽ തന്നെ ഒരുപാട് ശ്വസിച്ച് കഴിഞ്ഞാൽ അപകടമാണ്. തീയുമായുള്ള നേരിട്ടുള്ള സമ്പർക്കം ഒഴിവാക്കാനും കരുതലെടുക്കണം. ആസ്ത്മ പോലുള്ള അസുഖങ്ങൾ ഉള്ളവർ ഉണ്ടെങ്കിൽ എയർ ഫ്രഷ്നർ ഉപയോഗിക്കുന്നത് ദോഷം ചെയ്യും.\n10 മോത്ബോൾസ്- പാറ്റ ഗുളിക\nഅധികമായി ശ്വസിക്കുകയോ ഉള്ളിലകപ്പെടുകയോ ചെയ്താൽ കരൾ അസുഖം , ന്യൂറോളജികൽ സംബന്ധമായ രോഗങ്ങൾ തുടങ്ങിയവക്ക് കാരണമാകുന്നതാണ്. കുട്ടികൾക്ക് കിട്ടാത്ത രീതിയിൽ വേണം ഇത് സൂക്ഷിക്കാൻ.\nഅലർജി പോലെയുള്ള അസുഖങ്ങളുണ്ടാകാൻ ഒരു പരിധി വരെ പൂപ്പൽ കാരണമാകുന്നുണ്ട്. ആസ്ത്മ രോഗത്തിനും പൂപ്പൽ കാരണമാകുന്നുണ്ട്.\n12. കിടക്കയിൽ നിന്നുണ്ടാകുന്ന വീഴ്ച\nഅപൂർവ്വമായി സംഭവിക്കുന്നതാണെങ്കിലും കുട്ടികൾക്കിത് കൊണ്ട് വലിയ രീതിയിലുള്ള അപകടം വരാവുന്നതാണ്. അത് കൊണ്ട് കട്ടിലിടുമ്പോൾ ചുമരിനോട് ചേർത്ത് വെക്കുന്നതാണ് സുരക്ഷിതം. കുട്ടികളെ കിടത്തുമ്പോൾ അരികിൽ തലയിണയോ മറ്റോ വെക്കണം.\n13. റഫ്രിജറേറ്റർ/ ഫ്രിഡ്ജ്\nഎ സി യെ പോലെ തന്നെ വൈദ്യുതി ധാരാളമായി 'തിന്നുന്ന' വസ്തുവാണ് ഫ്രിഡ്ജ്. കമ്പ്രസറിന്റെ പ്രവർത്തനമാണ് ശീതീകരണത്തിന് പ്രധനമായും സഹായിക്കുന്നത്. തണുത്തുറക്കുന്നതനുസരിച്ച് ഫ്രിഡ്ജിന്റെ ബോഡിയിൽ നനവ് സാധാരണമായിരിക്കും. ലോഹഭാഗത്തുണ്ടാകുന്ന നനവ് വൈദ്യുതി പ്രസരണത്തിന് കാരണമായേക്കാം. തൊട്ടാൽ വൈദ്യുതാഘാതം ഉണ്ടാകും. ഫ്രിഡ്ജിൽ നിന്ന് ഷോക്കേറ്റ് മരിച്ച സംഭവങ്ങൾ ധാരാളമുണ്ട്.\nപാകം ചെയ്ത ഭക്ഷണം ഫ്രിഡ്ജിൽ സൂക്ഷിക്കാതിരിക്കുന്നതാണ് നല്ലത്. കൂടുതൽ ദിവസം ഇത് പോലെ സൂക്ഷിക്കുകയാണെങ്കിൽ. റെഫ്റിജ്മെന്റ് പോയിസണ് കാരണമായേക്കാം. ഫ്രിഡ്ജിൽ വെച്ച് പഴകിയ സാധനങ്ങൾ എടുത്ത് കഴിക്കുന്നത് അസുഖങ്ങൾക്ക് കാരണമാകും. ഫ്രിഡ്ജ് ഒരിക്കലും തുറന്നിടാതിരിക്കുക.അമിതമായ വൈദ്യുതി ഉപയോഗത്തിന് അത് കാരണമാകും. കേടായ റെഫ്രിജറേറ്റർ ഓൺ ചെയ്ത് വെക്കാതിരിക്കുക. തീ പിടിക്കുന്നതിന് കാരണമായേക്കും.\nCourtesy: Gulf News/ Google\nSummary: 13 ways your own home could kill you. Although they addaflair of beauty to your home, they could be quite dangerous if you have children or pets. Some common household plants like lily-of-the-valley\nTopics: Accident Health Home Lifestyle & Fashion Technology World ആരോഗ്യം ടെക്‌നോളജി ലോകം


Akshay Kumar and Tata trust donates money to PM Narendra Modi's CARES fund to fight coronavirus war | കെയേഴ്സ് ഫണ്ടിലേക്ക് അക്ഷയ് കുമാറിന്റെ 25 കോടി: ടാറ്റാ ട്രസ്റ്റിന്റെ 500 കോടി!! - Malayalam Oneindia\n1 min ago കോട്ടയത്ത് വീട്ടമ്മ മരിച്ചനിലയില്, ഭര്‍ത്താവിന് വെട്ടേറ്റ് ഗുരുതര പരിക്ക്; മോഷണ ശ്രമമെന്ന് സൂചന\n3 min ago കണ്ടെയ്ന്‍മെന്റ് സോണുകളില് ജൂണ് 30 വരെ നിയന്ത്രണം; പുറത്ത് പോകുന്നവര്‍ക്ക് പാസ് നിര്‍ബന്ധം\nPublished: March 28 2020, 20:09 [IST]\nമുംബൈ: കൊറോണക്കെതിരായി പോരാടാനുള്ള പ്രധാനമന്ത്രിയുടെ കേയേഴ്സ് ഫണ്ടിലേക്ക് 25 കോടി സംഭാവന ചെയ്ത് നടൻ അക്ഷയ്കുമാർ. രാജ്യത്ത് കൊറോണ രോഗബാധിതരുടെ എണ്ണത്തിൽ കുത്തനെ വർധനവുണ്ടായതോടെ നിരവധി സെലിബ്രിറ്റികളാണ് തങ്ങളുടെ ആരാധകരോട് വീടുളിൽ തന്നെ തുടരാൻ അഭ്യർത്ഥിച്ച് രംഗത്തെത്തിയത്. മാർച്ച് 28നാണ് കൊറോണക്കെതിരെ പോരാടുന്നതിനായി പ്രധാനമന്ത്രി ആരംഭിച്ച കെയേഴ്സ് ഫണ്ടിലേക്ക് പ്രധാന മന്ത്രി സംഭാവനകൾ ആവശ്യപ്പെടുന്നത്. ഇതോടെയാണ് അക്ഷയ്കുമാറിന്റെ പ്രഖ്യാപനം. ഇക്കാര്യം അക്ഷയ് കുമാർ തന്റെ ട്വിറ്ററിലും കുറിച്ചിട്ടുണ്ട്.\nഇന്ത്യയിൽ 24 മണിക്കൂറിനിടെ 149 പേർക്കാണ് കൊറോണ സ്ഥിരീകരിച്ചിട്ടുള്ളത്. ഇതോടെ രാജ്യത്തെ രോഗബാധിതരുടെ എണ്ണം 873ലെത്തിയിട്ടുണ്ട്. 19 പേർ രോഗം ബാധിച്ചതിനെ തുടർന്ന് മരിക്കുകയും ചെയ്തിട്ടുണ്ട്. വിദേശത്തുനിന്ന് മടങ്ങിയെത്തി ചികിത്സയിൽ കഴിഞ്ഞിരുന്ന 68 കാരനാണ് കേരളത്തിൽ ശനിയാഴ്ച മരിച്ചത്. തമിഴ്നാട്ടിൽ കൊറോണ സംശയിച്ച് നിരീക്ഷണത്തിൽ കഴിഞ്ഞിരുന്ന മൂന്ന് പേർ ശനിയാഴ്ച മരിച്ചിരുന്നു. എന്നാൽ ഇവരുടെ കൊറോണ പരിശോധനാ ഫലം പുറത്തുവരുന്നതോടെ മാത്രമേ കൊറോണ ബാധിച്ചാണോ മരണം സംഭവിച്ചതെന്ന് സ്ഥിരീകരിക്കാൻ കഴിയൂ.\nപ്രധാനം ജനങ്ങളുടെ ജീവൻ\n"ഇപ്പോൾ എല്ലാ ജനങ്ങളുടെയും ജീവനാണ് പ്രധാനം. ഇപ്പോഴാണ് നമ്മൾ എന്തും ചെയ്യേണ്ടത്. എന്റെസമ്പാദ്യത്തിൽ നിന്ന് 25 കോടി രൂപ പ്രധാനമന്ത്രിയുടെ പിഎം കെയേഴ്സ് ഫണ്ടിലേക്ക് സംഭാവന നൽകുമെന്ന് പ്രഖ്യാപിക്കുന്നു. നമുക്ക് ജീവൻ രക്ഷിക്കാം" ഇതായിരുന്നു അക്ഷയ് കുമാറിന്റെ ട്വീറ്റ്. പ്രധാനമന്ത്രി നരേന്ദ്രമോദിയുടെ ജനങ്ങളിൽ നിന്നായി സംഭാവന സ്വീകരിക്കുന്നതായി അറിയിച്ചുകൊണ്ടുള്ള ട്വീറ്റ് ഷെയർ ചെയ്തുകൊണ്ടാണ് അക്ഷയ് കുമാർ ഇക്കാര്യം ട്വിറ്ററിൽ കുറിച്ചത്.\nടാറ്റ ട്രസ്റ്റിന്റെ 500 കോടി\nകൊറോണ വ്യാപനത്തെ പ്രതിരോധിക്കുന്നതിനായി 500 കോടിയുടെ ധനസഹായം പ്രഖ്യാപിച്ച് ടാറ്റാ ട്രസ്റ്റ്. പിഎം കെയേഴ്സ് ഫണ്ടിലേക്ക് 500 കോടി നൽകുമെന്നാണ് പ്രഖ്യാപനം. കൊറോണ പ്രതിരോധ പ്രവർത്തനത്തിലേർപ്പെടുന്ന ആരോഗ്യ വകുപ്പ് ജീവനക്കാർക്കുള്ള സ്വയം രക്ഷാ സംവിധാനങ്ങൾ, കൊറോണ ബാധിതരെ ചികിത്സിക്കുന്നതിനാവശ്യമായ ശ്വസന ഉപകരണങ്ങൾ, ആളോഹരി പരിശോധന ശക്തമാക്കുന്നതിനുള്ള ടെസ്റ്റിംഗ് കിറ്റ്, രോഗബാധിതരെ ചികിത്സിക്കുന്നതിനാവശ്യമായ സംവിധാനങ്ങൾ, ജനങ്ങൾക്കും ആരോഗ്യ പ്രവർത്തകർക്കും വിജ്ഞാനം വർധിപ്പിക്കുന്ന പരിശീലനം എന്നീ ആവശ്യങ്ങൾക്ക് വേണ്ടിയാണ് പണം വിനിയോഗിക്കുകയെന്നും ടാറ്റാ ട്രസ്റ്റ് ട്വിറ്ററിൽ കുറിച്ചു. രാജ്യം അതി നിർണായകമായ ഘട്ടത്തിലൂടെയാണ് കടന്നുപോകുന്നത്. ഓരോ മണിക്കൂറും വിലപ്പെട്ടതാണ് മനുഷ്യരാശിയുടെ നിലനിൽപ്പിന് പോലും വെല്ലുവിളി നേരിടുന്ന ആ സാഹചര്യത്തിൽ ഉടനടി വിഭവങ്ങൾ ഒരുക്കേണ്ടതുണ്ട്. ഇത് കൂടി കണക്കിലെടുത്തുകൊണ്ടാണ് ടാറ്റ ട്രസ്റ്റിന്റെ തീരുമാനമെന്നും രത്തൻ ടാറ്റ വ്യക്തമാക്കി.\nഇന്ത്യയിലെ കൊറോണ വൈറസ് പ്രതിരോധ പ്രവര്‍ത്തനങ്ങള്‍ക്കായി രാജ്യത്തെ മുഴുവന് ജനങ്ങളോടും സഹായം അഭ്യര്‍ത്ഥിച്ച് പ്രധാനമന്ത്രി നരേന്ദ്ര മോദ്രി. പ്രധാനമന്ത്രിയുടെ ദുരിതാശ്വാസ നിധിയിലേക്ക് സംഭാവന നല്‍കാന് മുഴുവന് ജനങ്ങളോടും അഭ്യര്‍ത്ഥിക്കുന്നതായി നരേന്ദ്ര മോദി ട്വിറ്ററിലൂടെയാണ് അറിയിച്ചത്. കൊറോണയുടെ പശ്ചാത്തലില് പിഎം കെയേഴ്സ് എന്ന പേരിലാണ് സഹായധനം ശേഖരിക്കുന്നത്. രാജ്യത്ത് 1000നടുത്ത് ആളുകൾക്കാണ് കൊറോണ വൈറസ് ബാധിച്ചിട്ടുള്ളത്. രോഗം ബാധിച്ചവരിൽ 21 പേർ ഇതിനകം മരണമടയുകയും ചെയ്തിട്ടുണ്ട്. ഇതോടെയാണ് ഭാവിയിൽ ഇത്തരം സാഹചര്യങ്ങളുണ്ടാകുമ്പോൾ സഹായിക്കുന്നതിനായി പ്രധാനമന്ത്രി പിഎം കെയേഴ്സ് ഫണ്ട് സംബന്ധിച്ച പ്രഖ്യാപനം നടത്തുന്നത്.\nസാമൂഹിക വ്യാപനത്തിന് തെളിവില്ല\nഇന്ത്യയിലെ കൊറോണ വൈറസ് ബാധ കമ്മ്യൂണിറ്റി ട്രാൻസ്മിഷൻ ഘട്ടത്തിലേക്ക് കടക്കുന്നതോടെ ഇന്ത്യ രോഗവ്യാപനം തടയുന്നതിനായി കർശന നടപടികളാണ് കൈക്കൊള്ളുന്നത്. എന്നാൽ കമ്മ്യൂണിറ്റി ട്രാൻസ്മിഷൻ ഉണ്ടെന്നതിന് കൃത്യമായ തെളിവില്ലെന്നാണ് ആരോഗ്യമന്ത്രാലയവും ഇന്ത്യൻ കൌൺസിൽ ഓഫ് മെഡിക്കൽ റിസർച്ച് നൽകുന്ന വിവരം. ഏത് സാഹചര്യവും കൈകാര്യം ചെയ്യാൻ തരത്തിലുള്ള അടിസ്ഥാന സൌകര്യങ്ങളാണ് സർക്കാർ ഒരുക്കിവരുന്നത്.\nഅടിസ്ഥാന സൌകര്യങ്ങൾ വർധിപ്പിക്കും\nജൂൺ മാസത്തോടെ കൊറോണ രോഗികളെ പ്രവേശിപ്പിക്കുന്നതിനായി 40,000 അധികം വെന്റിലേറ്ററുകൾ കൂടി ഏർപ്പെടുത്തുമെന്ന് കേന്ദ്ര ആരോഗ്യ മന്ത്രാലയം പ്രഖ്യാപിച്ചിരുന്നു. പിഎസ് യുവിനോട് 10,000 വെന്റിലേറ്ററുകൾ നിർമിക്കാൻ ആവശ്യപ്പെട്ടിട്ടുണ്ട്. പ്രതിരോധ മന്ത്രാലയത്തിന് കീഴിലുള്ള ഭാരത് ഇലക്ട്രിക്കൽസിൽ നിന്ന് 30,000 ഓളം വെന്റിലേറ്ററുകളും ലഭിക്കും.\ncoronavirus central government akshay kumar ratan tata government delhi up bangalore kerala കേരളം ബാംഗ്ലൂർ ഹൈദരാബാദ് ദില്ലി ഗൾഫ് ചൈന ഇന്ത്യ മരണം\nAkshay Kumar and Tata trust donates money to PM Narendra Modi's CARES fund to fight coronavirus war\nStory first published: Saturday, March 28, 2020, 20:09 [IST]


ഡ UK ൺ‌ലോഡ് UKMIL ബോയിംഗ് ചിനൂക്ക് HC2 FSX & P3D - റിക്കൂ\nയുകെമിൽ ബോയിംഗ് ചിനൂക്ക് എച്ച്സിഎക്സ്എൻ‌എം‌എക്സ് FSX & P3D\nവലുപ്പം 15.4 എം.ബി.\nഡൗൺലോഡുകൾ 29 604\nഇതിനായി GMAX- ൽ സൃഷ്‌ടിച്ച UKMIL ചിനൂക്ക് ഇതാ FSX. ബം‌പ് മാപ്പിംഗും ഡി‌ഡി‌എസ് ടെക്സ്ചറുകളും ഉപയോഗിച്ച്, അതിന്റെ മോഡൽ നേറ്റീവ് ആണ് FSX SP2 /P3D. ഒന്നിലധികം കാഴ്‌ചകൾ / സ്ഥാനങ്ങളുള്ള വെർച്വൽ കോക്ക്പിറ്റ് (വിസി), മോഡലിനെ ആശ്രയിച്ച് പിൻ ചരക്ക് തുറക്കൽ പോലുള്ള ആനിമേഷനുകൾ ഉൾപ്പെടുന്നു. വിവിധ രാജ്യങ്ങളിൽ നിന്നുള്ള ഇഷ്‌ടാനുസൃത ശബ്‌ദങ്ങളും 12 ടെക്സ്ചറുകളും ഉൾപ്പെടുന്നു.\nബോയിങ് സി.എച്ച്-47 ചിനൂഗ് ഒരു അമേരിക്കൻ ഇരട്ട എൻജിൻ, അതിനുപുറമേ റോട്ടർ കനത്ത-ലിഫ്റ്റ് ഹെലികോപ്റ്റർ ആണ്. 170 ഊ (196 അങ്ങിനെ, 315 കിലോമീറ്റർ / മണിക്കൂർ) ഒരു വേഗത കൂടി അതു 1960s സമകാലിക പ്രയോഗം ആക്രമണം ഹെലികോപ്റ്ററുകളും വേഗമേറിയതാണ്. സി.എച്ച്-47 1,179 മേൽ തീയതി പണിത കൂടെ, ഉൽപാദനത്തിലും ഫ്രണ്ട് ലൈൻ സേവനം ഇപ്പോഴും ആ കാലഘട്ടത്തിലെ ഏതാനും വിമാനം ഒന്നാണ്. അതിന്റെ പ്രാഥമിക വേഷങ്ങൾ തള്ളുന്ന പ്രസ്ഥാനം, പീരങ്കികളും emplacement ആൻഡ് യുദ്ധത്തിന്റെ സാമഗ്രികളും ഉൾപ്പെടുന്നു. ഇത് fuselage പിൻ ഒരു വൈഡ് ലോഡിങ് വഴിയിലൂടെ ഉണ്ട് മൂന്നു ബാഹ്യ-കാർഗോ hooks.The ചിനൂഗ് രൂപകല്പന തുടക്കത്തിൽ ആദ്യകാല 1960s ലെ ബോയിംഗ് Vertol നിർമ്മിച്ച. ഹെലികോപ്റ്റർ ഇപ്പോൾ ബോയിങ് റോട്ടോക്രാഫ്റ്റും സിസ്റ്റംസ് നിർമ്മിക്കുന്നത്. Chinooks വലിയ ഉപയോക്താക്കളെ ഒരാളായി (ബോയിംഗ് ചിനൂഗ് (യുകെ വകഭേദങ്ങളും) കാണുക) യുഎസ് ആർമി റോയൽ എയർ ഫോഴ്സ് കൂടെ 16 ജാതികൾക്കു വിറ്റഴിച്ചു. സി.എച്ച്-47 ബാംഗ്ലൂരിന്റെ ഉയർത്തി പാശ്ചാത്യ ഹെലികോപ്റ്ററുകൾ ഇടയിൽ ആണ്. (വിക്കിപീഡിയ)\nഅഗസ്റ്റ വെസ്റ്റ്‌ലാന്റ് AW139 SAR FSX & P3D 2.1 ബീറ്റ\nമിൽ മി-എക്സ്നക്സ് റഷ്യൻ വ്യോമസേന FSX & P3D


ഒരു നുണക്കഥ - Oru Nunakadha | M3DB.COM\nഎല്ലാ പ്രതിബന്ധങ്ങളേയും തരണം ചെയ്ത് അവസാനം ഒരുമിക്കുന്ന കോളേജ് കമിതാക്കളായ അരവിന്ദന്റേയും അശ്വതിയുടേയ്യും പ്രണയ കഥ.\nഅബ്രഹാം വി ബേബി\nഎസ് ഐ സിങ്കം\nസീരിയൽ സ്ക്രിപ്റ്റ് റൈറ്റർ\nസ്റ്റാർ റിയാസ് ഖാൻ\nതമിഴ് സിനിമയിലെ പ്രശസ്ത കോമഡി താരം വിവേക് ഇതില് ഒരു പ്രധാന വേഷത്തില് അഭിനയിക്കുന്നു.\nക്യാമറക്കും മുന്‍പിലും പുറകിലും ഒട്ടനവധി പുതുമുഖങ്ങള് അണി നിരക്കുന്നു.\nകേരളത്തിലെ ഒരു തിയ്യറ്ററില് പുതിയ സിനിമ റിലീസാവുന്നതിന്റെ ആദ്യ ഷോയോടെയാണ് ഈ സിനിമ ആരംഭിക്കുന്നത്. ആ ചിത്രത്തിലെ നായികക്ക് ബാഷ്പാഞ്ജലി അര്‍പ്പിച്ചാണ് സിനിമ തുടങ്ങുന്നത്. കാണികള് രണ്ട് കോളേജ് വിദ്യാര്‍ത്ഥികള് അവരുടെ ഓര്‍മ്മകളിലേക്ക് കുറേ മാസങ്ങള്‍ക്ക് മുന്‍പുള്ള സംഭവങ്ങള്.\nഅക്രമികളുടെ അടിയേറ്റ് ആശുപത്രിയില് കിടക്കുന്ന നായകന് അരവിന്ദന്(അഷറഫ്). പോലീസില് റിപ്പോര്‍ട്ട് ചെയ്യപ്പെട്ട കേസ് അന്വേഷിക്കുന്നത് സ്ഥലം എസ് ഐ (ജഗതി ശ്രീകുമാര്) ആണ്. പോലീസ് ഉദ്യോഗത്തോടൊപ്പം അദ്ദേഹം ടി വി സീരിയലിന്റെ തിരക്കഥാകൃത്തുകൂടിയാണ്. തന്റെ പുതിയ തിരക്കഥയില് നായികയായി ഡി ജി പിയുടേ മകള്‍ക്ക് നല്ല വേഷം വേണം എന്ന ഭീഷണിയില് നല്ലൊരു കഥക്കുള്ള ത്രെഡ് അന്വേഷിക്കുകയാണ് എസ് ഐ. ആശുപത്രിയില് അഡ്മിറ്റായ അരവിന്ദനില് നിന്നും കൂട്ടൂകാരില് നിന്നും എസ് ഐ വിവരങ്ങള് ചോദിച്ചറിയുന്നു. അതില് നല്ലൊരു സീരിയല് കഥക്കുള്ള സ്കോപ്പ് ഉണ്ടേന്ന് തിരിച്ചറീഞ്ഞ എസ് ഐ കൂടൂതല് വിവരങ്ങള് തിരക്കുന്നു.\nകോളേജില് പഠിക്കുമ്പോഴാണ് അരവിന്ദനും അശ്വതിയും (അശ്വതി)യും പരിചയപ്പെടുന്നത്. ആദ്യം കണ്ടപ്പോള് മുതലേ അശ്വതിയെ അരവിന്ദനു ഇഷ്ടപ്പെട്ടു. ആര്‍ട്ട്സ് ഡേക്ക് അവളുടേ നൃത്തം ആര്‍ട്ട്സ് സെക്രട്ടറി ക്യാന്‍സല് ചെയ്തതറിഞ്ഞ് അരവിന്ദന് ആര്‍ട്ട്സ് സെക്രട്ടറിയുമായി സംഘട്ടനമുണ്ടാക്കുന്നു. അതിന്റെ പേരില് ഇനി പാരന്റ്സിനെ വിളിച്ച് കോളേജില് വന്നാല് മതി എന്ന നിബന്ധനയില് സസ്പെന്‍ഡ് ചെയ്യുന്നു. അപ്പോഴാണ് അശ്വതി അറിയുന്നത്, അരവിന്ദന്റെ മാതാപിതാക്കള് അരവിന്ദന്റെ ചെറുപ്പത്തില് ഒരു അപകടത്തില് മരിച്ചു പോയെന്നും ചേട്ടന്റെ സംരക്ഷണയിലാണ് കഴിയുന്നതെന്നും. ഒരിക്കല് മദ്യപിച്ച് റോഡില് വീണ് അപകടമുണ്ടായ അശ്വതിയുടേ അച്ചനെ അരവിന്ദന് ആശുപത്രിയില് അഡ്മിറ്റ് ചെയ്ത് രക്തം കൊടുക്കുന്നു. ആശുപത്രിയിലെത്തിയ അശ്വതി അത് മനസ്സിലാക്കുന്നു. ക്രമേണ ഇവര് തമ്മിലടുക്കുന്നു. പക്ഷെ, അശ്വതിയുടെ അമ്മയും അമ്മാവനും അശ്വതിയെ ടി വി സീരിയല് രംഗത്തേക്ക് കൊണ്ടു പോകുന്നു. സീരിയലില് തിരക്കായ അവള്‍ക്ക് സിനിമയിലും നായിക വേഷങ്ങള് ലഭിക്കുന്നു. അരവിന്ദനോടും മറ്റും സുഹൃത്തുക്കളോടും യാത്ര പറയാന് പോലും പറ്റാതെ അമ്മാവന്റെ സംരക്ഷണയിലാകുന്ന അശ്വതി പുതിയൊരു തമിഴ് ചിത്രത്തില് നായികയായി ഷൂട്ടിങ്ങിനു വേണ്ടി നാഗര് കോവിലേക്ക് പോകുന്നു. അശ്വതിയെ കാണാന് വേണ്ടി അരവിന്ദനും സുഹൃത്തുക്കളും ഷൂട്ടിങ്ങ് സ്ഥലത്തേക്ക് പുറപ്പെടുന്നു.\nമുന്‍പ് രണ്ട് ചിത്രങ്ങളും അമ്പേ പരാജയപ്പെട്ട സംവിധായകന് (രവീന്ദ്രന്) തന്റെ മൂന്നാമത്തെ ചിത്രം എങ്ങിനെയെങ്കിലും വിജയിപ്പിക്കാനുള്ള ശ്രമത്തിലാണ്. ഷൂട്ടിങ്ങ് നടക്കുമ്പോള് ലൊകേഷന് പെര്‍മിഷന് വാങ്ങാത്തതുകൊണ്ട് സ്ഥലം എസ് ഐ ശിങ്കം (വിവേക്) ഷൂട്ടിങ്ങ് മുടക്കാന് ശ്രമിക്കുന്നു. പെര്‍മിഷനു വേണ്ടി പോലീസ് സ്റ്റേഷനിലെത്തിയ സംവിധായകനോടും സംഘത്തിനോടും തനിക്ക് അഭിനയ മോഹമുണ്ടെന്നും സിനിമയിലഭിനയിപ്പിക്കണമെന്നും ശിങ്കം ആവശ്യപ്പെടുന്നു. ശിങ്കത്തിനെ കളിയാക്കാന് വേണ്ടി സംവിധായകന് അതിനു സമ്മതിക്കുന്നു. ഇതിനിടയില് മുന്‍പത്തെ രണ്ടു സിനിമകള്‍ക്കാവശ്യമായ പണം കൊടുത്ത പലിശക്കാരന് സംവിധായകനെ തേടി സെറ്റിലെത്തി ഭീഷണിപ്പെടൂത്തുന്നു. രണ്ടു കോടി കട ബാദ്ധ്യത താന് എങ്ങിനെ തീര്‍ക്കും എന്നറിയാതെ ആകെ വിഷമിച്ചിരിക്കുന്ന സംവിധായകനോട് നമ്മള് മുന്‍പ് സമീപിക്കാറുള്ള ആ സ്വാമിയെ (മന്ത്രവാദി) വീണ്ടും സമീപിക്കാമെന്ന് പ്രൊഡ്. കണ്ട്രോളര് പറയുന്നു. അതുപ്രകാരം സംവിധായകനും കണ്ട്രോളറും സ്വാമിയെ സമീപിക്കുന്നു. സംവിധായകന്റെ പ്രശ്നങ്ങള് പരിഹരിക്കാന് സ്വാമി വിധിക്കുന്നത് നരബലി നടത്താനാണ്. എങ്ങിനെ ആരെ എന്നൊക്കെയുള്ള സംവിധായകന്റെ ചോദ്യത്തിനു ബലി മൃഗം ഇപ്പോള് താങ്കളെത്തേടി അരികിലെത്തിയിട്ടുണ്ട്, ജന്മ നക്ഷത്രത്തിലെ ആദ്യ നാളില് തന്നെ അവരുടെ പേരുണ്ട് എന്നാണ് സ്വാമി മറുപടി പറയുന്നത്. സംവിധായകനും കണ്ട്രോളറും ആ പേരു ഒരുമിച്ചു മന്ത്രിച്ചു..... അശ്വതി....\nചിത്രത്തിന്റെ പൂർണ്ണമായ റിവ്യൂ ഇവിടെ വായിക്കാം\nസൂരജ് ഡി കൊല്ലേരി\nപ്രവീൺ കെ എൽ\nശ്രീകാന്ത് എൻ ബി\nഅനിൽ കെ ചാക്കോ


സ്വവര്‍ഗരതി നിയമവിധേയമെന്ന് സുപ്രീംകോടതി - Calicut Journal\nHome » ഇൻ ഫോക്കസ് » സ്വവര്‍ഗരതി നിയമവിധേയമെന്ന് സുപ്രീംകോടതി\nസ്വവര്‍ഗരതി നിയമവിധേയമെന്ന് സുപ്രീംകോടതി\nപരസ്പര സമ്മതപ്രകാരമുള്ള സ്വവര്‍ഗരതി ക്രിമിനല് കുറ്റമല്ലെന്ന് സുപ്രീംകോടതി. സ്വവര്‍ഗരതി ക്രിമിനല് കുറ്റമാക്കുന്ന ഐ.പി.സി 377ാം വകുപ്പ് ഭാഗികമായി റദ്ദാക്കി. വ്യത്യസ്ത വ്യക്തിത്വങ്ങള് അംഗീകരിക്കാന് സമൂഹം പക്വതയാര്‍ജിച്ചെന്ന് കോടതി ചൂണ്ടിക്കാട്ടി. ജീവിക്കാനുള്ള സ്വാതന്ത്ര്യമാണ് പ്രധാനമെന്ന് ചീഫ് ജസ്റ്റിസ് ദീപക് മിശ്ര പറഞ്ഞു. ചീഫ് ജസ്റ്റിസ് ദീപക് മിശ്ര അധ്യക്ഷനായ അഞ്ചംഗ ഭരണഘടനാ ബെഞ്ചാണ് വിധി പ്രസ്താവിച്ചത്. ജസ്റ്റിസുമാരായ എ എം ഖാന്‍വില്‍ക്കര്, ഇന്ദു മല്‍ഹോത്ര, ആര് എഫ് നരിമാന് എന്നിവരാണ് മറ്റ് അംഗങ്ങള്. യോജിച്ചുള്ള വിധിയാണെന്ന് വിധി പ്രസ്താവം വായിക്കവേ ദീപക് മിശ്ര പറഞ്ഞു.\nസ്വന്തം കാര്യത്തിൽ തീരുമാനമെടുക്കുന്നതിനുള്ള അവകാശം എല്ലാവർക്കുമുണ്ട്. ലിംഗത്തിന്റെ അടിസ്ഥാനത്തിലുള്ള വിവേചനങ്ങൾ അടിസ്ഥാന അവകാശങ്ങളുടെ ലംഘനമാണ്. സ്വതം നിഷേധിക്കപ്പെടുന്നത് മരണത്തിനു തുല്യമാണ്. സമൂഹത്തിന്റെ സദാചാരത്തിന്റെ പേരിൽ ഭരണഘടനാ സദാചാരം അട്ടിമറിക്കപ്പെടാനാകില്ല. വ്യത്യസ്ത വ്യക്തിത്വങ്ങൾ അംഗീകരിക്കാൻ സമൂഹം പക്വതയാർജിച്ചു. ഒരാളുടെ സ്വന്തം അവകാശങ്ങൾ സംരക്ഷിക്കപ്പെടേണ്ടതാണ്. ഭരണഘടനാ സദാചാരമാണു നമ്മളെ നയിക്കേണ്ടതെന്നും ചീഫ് ജസ്റ്റിസ് ദീപക് മിശ്ര നിരീക്ഷിച്ചു.\nസ്വവര്‍ഗരതി ക്രിമിനല് കുറ്റമല്ലാതാക്കണമെന്ന് ആവശ്യപ്പെട്ട് പ്രമുഖ നര്‍ത്തകന് നവജ്യോത് ജോഹര്, മാധ്യമ പ്രവര്‍ത്തകനായ സുനില് മെഹ്‌റ തുടങ്ങിയവര് നല്‍കിയ പൊതുതാല്‍പര്യ ഹര്‍ജികളിലാണ് സുപ്രീംകോടതി ഭരണഘടന ബെഞ്ചിന്റെ ചരിത്രപരമായ വിധി. സ്വവര്‍ഗ്ഗരതി ക്രിമിനല് കുറ്റമാക്കുന്ന ഇന്ത്യന് ശിക്ഷാനിയമത്തിലെ 377ാം വകുപ്പ് മൗലിക അവകാശത്തിന്റെ ലംഘനമാണെന്നായിരുന്നു ഹര്‍ജിക്കാരുടെ വാദം. ഇതൊരു സമൂഹത്തിന്റെ പ്രശ്‌നമാണെന്നും സ്വവര്‍ഗരതി ഇന്ത്യന് സംസ്‌കാരത്തിന്റെ ഭാഗമാണെന്നും ഹര്‍ജിക്കാര് ചൂണ്ടിക്കാട്ടിയിരുന്നു.\nനിലവില് 1861ലെ ഇന്ത്യന് ശിക്ഷാനിയമപ്രകാരം സ്വവര്‍ഗരതി പത്തുവര്‍ഷം വരെ ശിക്ഷ ലഭിക്കാവുന്ന കുറ്റമാണ്. ഉഭയസമ്മതപ്രകാരമുള്ള സ്വവര്‍ഗ ലൈംഗിക ബന്ധം ക്രിമിനല് കുറ്റമല്ലെന്ന് 2009ല് ഡല്‍ഹി ഹൈക്കോടതി വിധി പുറപ്പെടുവിച്ചിരുന്നു. എന്നാല് 2013ല് സുപ്രീം കോടതിയുടെ രണ്ടംഗ ബെഞ്ച് ഈ വിധി റദ്ദാക്കി. ജസ്റ്റിസ് ജി എസ് സിങ്‌വി, ജസ്റ്റിസ് എസ് ജെ മുഖോപാധ്യായ എന്നിവരടങ്ങിയ ബെഞ്ചായിരുന്നു ഡല്‍ഹി ഹൈക്കോടതിയുടെ വിധി റദ്ദാക്കിയത്.\nസ്വവര്‍ഗ്ഗരതി ക്രിമിനല് കുറ്റമല്ലാതാക്കേണ്ടത് പാര്‍ലമെന്റാണെന്ന് ഹര്‍ജിക്കാരെ എതിര്‍ത്ത് ക്രൈസ്തവ സംഘനകള് വാദിച്ചിരുന്നു. വ്യക്തമായ നിലപാട് അറിയിക്കാതെ 377ാം വകുപ്പ് റദ്ദാക്കണോ വേണ്ടയോ എന്നതില് ഭരണഘടന ബെഞ്ച് ഉചിതമായ തീരുമാനം എടുക്കണം എന്നതായിരുന്നു കേന്ദ്ര സര്‍ക്കാരിന്റെ അഭിപ്രായം. നാല് ദിവസം തുടര്‍ച്ചയായി വാദം കേട്ട ശേഷം കഴിഞ്ഞ ജൂലായ് 17നാണ് കേസ് വിധി പറയാന് മാറ്റിവെച്ചത്. രക്ഷിതാക്കളുടെയും സമൂഹത്തിന്റെയും സമ്മര്‍ദ്ദവും അവഗണനയുമാണ് എല്‍ജിബിടി സമൂഹം നേരിടുന്ന ഏറ്റവും വലിയ പ്രശ്‌നമെന്ന് കേസില് വാദം കേള്‍ക്കുന്നതിനിടെ കോടതി പരാമര്‍ശം നടത്തിയിരുന്നു. 377ാം വകുപ്പ് ഇല്ലാതാകുന്നതോടെ ഈ പ്രശ്‌നങ്ങള് പരിഹരിക്കപ്പെടുമെന്നും കോടതി പറഞ്ഞിരുന്നു. ലിംഗവ്യത്യാസമില്ലാതെ ജീവിത പങ്കാളിയെ തെരഞ്ഞെടുക്കാന് എല്ലാവര്‍ക്കും അവകാശമുണ്ടെന്ന പരാമര്‍ശവും കോടതിയില് നിന്നുണ്ടായി. 150 വര്‍ഷത്തിലധികം പഴക്കമുള്ള 377 വകുപ്പ് എടുത്തുകളയണമെന്ന് നിയമകമ്മീഷന്റെ 172ാം റിപ്പോര്‍ട്ടും ശുപാര്‍ശ ചെയ്തിരുന്നു.\nPrevious: ഇന്ധന വിലവര്‍ധനയില് പ്രതിഷേധിച്ച് തിങ്കളാഴ്ച്ച ഭാരത് ബന്ദ്\nNext: പ്രളയക്കെടുതിയിൽ കോഴിക്കോടിനെ മറക്കാതെ മുൻ കളക്ടർ


വന്ധ്യതയ്ക്കു ഹോമിയോചികിത്സ : Deepika.com Sex News | Sex\nഇന്നു നമ്മുടെ സമൂഹത്തിൽ കുട്ടികളില്ലാത്ത ദു:ഖം അനുഭവിക്കുന്നവരുടെ എണ്ണം ഏറെയാണ്. വിവാഹശേഷം യഥാസമയം കഴിഞ്ഞിട്ടും കൂട്ടികളുണ്ടാകാതെയാകുമ്പോൾ ദമ്പതികൾ കടുത്ത മാനസിക വ്യഥ അനുഭവിക്കാനിടയാകുന്നു. അതോട് അനുബന്ധമായി നിരവധി ആരോഗ്യപ്രശ്നങ്ങൾ ആരംഭിക്കുന്നു. ഏറെ പണം ചെലവഴിച്ച് ദീർഘകാലം വിവിധതരം ചികിത്സകൾ ചെയ്തിട്ടും ഫലം ലഭിക്കാതെ നിരാശരായവർ നിരവധി. സാമ്പത്തിക പരാധീനതകൾ മൂലം ചെലവേറിയ ചികിത്സ സ്വീകരിക്കാൻ കഴിയാതെ ദു:ഖിക്കുന്നവരും നമുക്കിടയിൽ ധാരാളം.\n* എന്താണ് വന്ധ്യത?\nവിവാഹാനന്തരം ഒരു കുഞ്ഞു വേണമെന്ന ആഗ്രഹത്തോടെ ഒരു വർഷത്തിലേറെക്കാലം ഒന്നിച്ചു ജീവിച്ചിട്ടും കുട്ടികളുണ്ടാകാതെ വരുമ്പോൾ ദമ്പതിമാരിൽ വന്ധ്യതയുള്ളതായി നിരീക്ഷിക്കുന്നു.\nവന്ധ്യതയുടെ കാരണങ്ങൾ നിരവധി. അതു പുരുഷപങ്കാളിയിൽ മാത്രമായോ സ്ത്രീ പങ്കാളിയിൽ മാത്രമായോ ചിലപ്പോൾ ഇരുവരിലുമായോ കാണുന്നു. വന്ധ്യതയള്ള ചില ദമ്പതിമാരിൽ പ്രത്യേകിച്ചു പറയത്തക്ക കാരണങ്ങൾ ഒന്നുംതന്നെ കാണാനുമാവില്ല.\n* കാരണങ്ങൾ സ്ത്രീയിൽ\nക്രമം തെറ്റിയുളള ആർത്തവചക്രം, അണ്ഡോൽപ്പാദനത്തിലെ അപാകതകൾ, അണ്ഡവാഹിനിക്കുഴലുകളിലെ തടസങ്ങൾ, അണ്ഡാശയം, ഗർഭാശയം എന്നിവിടങ്ങളിലെ മുഴകൾ, കുമിളകൾ, എൻഡോമെട്രിയോസിസ്( ഗർഭാശയ അകംപാളിയുടെ ക്രമരഹിതമായ വിന്യാസം, ഗർഭാശയേതര ആന്തരാവയവങ്ങളിൽ കാണുന്ന അവസ്‌ഥ, ഹോർമോൺ തകരാറുകൾ, മറ്റു ലൈംഗിക പ്രശ്നങ്ങൾ എന്നിവ)\n* കാരണങ്ങൾ പുരുഷനിൽ\nശുക്ലത്തിൽ ബീജങ്ങളുടെ ഇല്ലായ്മ/എണ്ണക്കുറവ്, ബീജങ്ങൾക്കു ചലനശേഷിയില്ലായ്മ, ഹോർമോൺ തകരാറുകൾ, ബീജവാഹിനിക്കുഴലുകളിലെ തടസങ്ങൾ, വൃഷണങ്ങളിലെ സിരകൾ തടിക്കുന്ന അവസ്‌ഥ, ജന്മനാ വൃഷണങ്ങൾ വൃഷണസഞ്ചിയിലേക്ക് ഇറങ്ങിവരാത്ത അവസ്‌ഥ...\n* മറ്റു കാരണങ്ങൾ\nദമ്പതിമാരിലെ മാനസികപിരിമുറുക്കം, കൂടിയ പ്രായം, പൊതു ആരോഗ്യക്കുറവ്, അമിതവണ്ണം, വ്യായാമമില്ലായ്മ, മദ്യപാനം, പുകവലി, മറ്റു ലഹരി ഉപയോഗം, ചൂടു കൂടുതലുളള സ്‌ഥലങ്ങളിൽ ജോലി ചെയ്യൽ, കൂടുതൽ നേരം ഇരുന്നു ജോലി ചെയ്യുക, ഇറുകിയ അടിവസ്ത്രങ്ങളുടെ ഉപയോഗം തുടങ്ങിയവയും വന്ധ്യതയ്ക്കു കാരണമായി തെളിയിക്കപ്പെട്ടിരിക്കുന്നു.\n* ചികിത്സ ഹോമിയാപ്പതിയിൽ\nവന്ധ്യതാനിവാരണത്തിന് ആധുനിക പരിശോധനാ സംവിധാനങ്ങളുടെ സഹായത്തോടെ കൃത്യമായി കാരണം കണ്ടെത്തിയുളള ചികിത്സ ഹോമിയോപ്പതിയിലുണ്ട്. ഇത് ഏറെ ഫലപ്രദമാണ്. സീതാലയം ക്ലിനിക്കുകളോട് അനുബന്ധിച്ചാണ് വന്ധ്യതാനിവാകണ ക്ലിനിക്കുതളുടെ പ്രവർത്തനം\n1.സീതാലയം, ഗവ. ജില്ലാ ഹോമിയോ ആശുപത്രി, എരഞ്ഞിക്കൽ, പാവങ്ങാട്, കോഴിക്കോട്\nഫോൺ: 0495– 2462110.\n2. ജില്ലാ മെഡിക്കൽ ഓഫീസ്(ഹോമിയോ), കോഴിക്കോട്\nഫോൺ: 0495– 2371748\n3. ഗവ. ജില്ലാ ഹോമിയോ ആശുപത്രി, കോഴിക്കോട്\nഫോൺ: 0495– 2460724.email [email protected]\nറീച്ച് – ദ്രുതകർമ സാംക്രമികരോഗ നിയന്ത്രണ വിഭാഗം\nഹോമിയോപ്പതി വകുപ്പിന്റെ കീഴിൽ കേരളത്തിലെ എല്ലാ ഹോമിയോപ്പതി ഡോക്ടർമാരുടെയും സേവനം എകോപിപ്പിച്ചു കൊണ്ടു പ്രവർത്തിച്ചു വരുന്ന വിഭാഗമാണ് റീച്ച് – റാപ്പിഡ് ആക്ഷൻ എപിഡെമിക്ക് കൺട്രോൾ സെൽ. ഇതിന്റെ പരിധിയിൽ സംസ്‌ഥാന ഗവൺമെന്റ്ഡോക്ടർമാർ, കേന്ദ്ര ഹോമിയോപ്പതി ഗവേഷണ വിഭാഗം ഡോക്ടർമാർ, സ്വകാര്യ ഡോക്ടർമാർ, ഹോമിയോ കോളേജിലെ അധ്യാപകർ തുടങ്ങിയവർ അംഗങ്ങളാണ്.\nപകർച്ചവ്യാധികൾ നിയന്ത്രിക്കുന്നതിൽ ഹോമിയോപ്പതി മരുന്നുകളും മറ്റും നിർണയിക്കുന്നതിനും രോഗവ്യാപ്തിയെക്കുറിച്ചു പഠനം നടത്തുന്നതിനും മരുന്നുവിതരണത്തിന്റെ മേൽനോട്ടം വഹിക്കുന്നതിനും ഈ വിഭാഗം സഹായിക്കുന്നു.\nപകർച്ചവ്യാധി ഉണ്ടാകുമ്പോൾ ഇത്തരം രോഗവസ്‌ഥകളുടെ പ്രത്യേകതകളെക്കുറിച്ചു ഡോക്ടർമാർ വിശദപഠനം നടത്തുന്നു. ആ അവസരത്തിൽ എറ്റവും അനുയോജ്യമായ രോഗപ്രതിരോധമരുന്ന് കണ്ടെത്തുന്നു. ഈ മരുന്ന് കഴിക്കുന്നവരുടെ ശരീരത്തിൽ നിലവിൽ കാണപ്പെടുന്ന പകർച്ചവ്യാധിക്ക് എതിരായ ഒരു രോഗപ്രതിരോധ വ്യവസ്‌ഥ സൃഷ്ടിക്കപ്പെടന്നു.\nഈ പ്രതിരോധ വ്യവസ്‌ഥ ശാരീരിക സംതുലിതാവസ്‌ഥയ്ക്കു കോട്ടം വരാത്തരീതിയിൽ രൂപപ്പെടുന്നതും ഈ പ്രത്യേക കാലയളവിൽ മാത്രം നിലനിൽക്കുന്നതുമാണ്. ഈ മരുന്നുകളുടെ ഉപയോഗം രോഗം പിടിപെടാതിരിക്കുന്നതിനും, രോഗം ബാധിച്ചു തുടങ്ങിയ വ്യക്‌തിയിൽ അതിന്റെ തുടക്കത്തിൽ തന്നെ രോഗം ലഘുകരിക്കുന്നതിനും സഹായകം.\nറീച്ചിന്റെ പ്രവർത്തനരീതിസാംക്രമിക രോഗം പൊട്ടിപ്പുറപ്പെടുന്ന പ്രദേശത്തെ ഹോമിയോ ഡോക്ടർമാരുടെ സഹായത്തോടെ ജില്ലയിലെ വിദഗ്ധരായ ഡോക്ടർമാരുടെ സംഘം രോഗാവസ്‌ഥകളെകുറിച്ച് വിശദമായി പഠനം നടത്തുന്നു. മരുന്ന് നിർണയിക്കുന്നു.\nജില്ലാ തലത്തിൽ ഹോമിയോ ഡിഎംഓയുടെ നേതൃത്വത്തിലുള്ള ഒരു വിഭാഗമാണ് ഇതിന്റെ പ്രവർത്തനം ഏകോപിപ്പിക്കുന്നതും നിയന്ത്രിക്കുന്നതും. ഇതിൽ ഹോമിയോപ്പതിയിലെ ഡോക്ടർമാരുടെ വിവിധ സംഘടനകളുടെ പ്രതിനിധികൾ സംസ്‌ഥാന, കേന്ദ്ര സർക്കാരിലെ ഡോക്ടർമാർ, ഹോമിയോ കോളേജിലെ അധ്യാപകർ തുടങ്ങിയവർ അംഗങ്ങളാണ്.\nസംസ്‌ഥാനതലത്തിൽ ഇതിന്റെ മേൽനോട്ടം ഹോമിയോപ്പതി വിഭാഗം മേധാവിക്ക് കീഴിൽ പ്രവർത്തിക്കുന്ന സംസ്‌ഥാന തല വിദഗ്ധസമിതിക്കായിരിക്കും. മെഡിക്കൽ ക്യാമ്പുകൾ, ബോധവത്കരണക്ലാസുകൾ തുടങ്ങിയവ സംഘടിപ്പിക്കുന്നതിനും മറ്റു സേവനങ്ങൾക്കും ജില്ലാ ഹോമിയോപ്പതി വകുപ്പുമേധാവിയുമായി ബന്ധപ്പെടുക.\nവിവരങ്ങൾ: ജില്ലാ ഗവ. ഹോമിയോ, ആശുപത്രി, കോട്ടയം\nതയാറാക്കിയത് : ടി.ജി.ബൈജുനാഥ്


പുനീതിന്റെ മരണത്തിൽ ആരാധകർ അക്രമാസക്തമായേക്കുമെന്ന് വിവരം: എല്ലാ തിയേറ്ററുകളുമടക്കാൻ നിർദേശം; അതീവ ജാഗ്രതയിൽ കർണാടകം ! - metromatinee.com Lifestyle Entertainment & Sports\nപുനീതിന്റെ മരണത്തിൽ ആരാധകർ അക്രമാസക്തമായേക്കുമെന്ന് വിവരം: എല്ലാ തിയേറ്ററുകളുമടക്കാൻ നിർദേശം; അതീവ ജാഗ്രതയിൽ കർണാടകം !\nഇതിഹാസ നടൻ രാജ്കുമാറിന്റെ മകനായ പുനീത് രാജ്കുമാറിന്റെ മരണത്തെ തുടർന്ന് കർണാടകയിൽ അതീവ ജാഗ്രത. ആരാധകർ അക്രമാസക്തമായേക്കുമെന്ന വിവരത്തെ തുടർന്ന് സംസ്ഥാനത്തെ എല്ലാ തിയേറ്ററുകളുമടയ്‌ക്കാൻ സർക്കാർ നിർദേശം നൽകി.\nഹൃദയാഘാതത്തെ തുടർന്ന് ബംഗളൂരുവിലെ വിക്രം ആശുപത്രിയിൽ ചികിത്സയിലായിരുന്നു പുനീത്. കർണാടക മുഖ്യമന്ത്രി അടക്കമുള്ളവർ താരത്തെ സന്ദർശിക്കുകയും ചെയ്തിരുന്നു . അൽപസമയം മുമ്പാണ് മരണവിവരം സിനിമാ ലോകം അറിഞ്ഞത് . ഇൻഡസ്‌ട്രിയിൽ അപ്പു എന്നാണ് താരത്തെ അറിയപ്പെടുന്നത്.\n1985ൽ ബെട്ടഡ ഹൂവു എന്ന ചിത്രത്തിലൂടെ ബാലതാരമായിട്ടാണ് പുനീത് സിനിമയിലേക്കെത്തുന്നത്. ഈ ചിത്രത്തിലെ അഭിനയത്തിന് മികച്ച ബാലതാരത്തിനുള്ള ദേശീയ പുരസ്‌കാരം ലഭിക്കുകയും ചെയ്തു. തുടർന്ന് കർണാടക സർക്കാരിന്റെ സംസ്ഥാന ചലച്ചിത്ര പുരസ്‌കാരവും ലഭിച്ചു.2002ൽ പുറത്തിറങ്ങിയ അപ്പു എന്ന ചിത്രത്തിലൂടെയാണ് പുനീത് സൂപ്പർ താരപദവിയിലേക്ക് ഉയരുന്നത്.\nഅപ്പു സിനിമയിൽ നിന്നാണ് താരത്തിന് അപ്പു എന്ന ഓമനപ്പേര് ആരാധകർ കൊടുത്തത് . അഭി, വീര കന്നഡിഗ, അജയ്, അരശ്, റാം, ഹുഡുഗാരു, അഞ്ജനി പുത്ര എന്നിങ്ങനെ നിരവധി സൂപ്പർഹിറ്റ് ചിത്രങ്ങളിൽ താരം അഭിനയിച്ചു . യുവരത്ന എന്ന ചിത്രമാണ് ഏറ്റവും അവസാനമായി പുറത്തിറങ്ങിയ ചിത്രം .\nപുനീതിന്റെ മരണമറിയാതെ പിതൃസഹോദരിയായ നാഗമ്മ; അപ്പു ഉടന് എത്തുമെന്ന പ്രതീക്ഷയില് കാത്തിരിക്കുന്നു\nഅപ്പുവിനെ അവസാനമായി വീണ്ടും കണ്ടു; പുനീതിന്റെ അവസാന ചിത്രം കണ്ട് കണ്ണു നിറഞ്ഞ് ആരാധകര്\nപുനീതിന്റെ അനുസ്മരണച്ചടങ്ങില് വിങ്ങിപ്പൊട്ടി ഭാര്യ അശ്വിനിയും പുനീതിന്റെ സഹോദരനും; വേദനയോടെ ആരാധകർ\n20 ദിവസങ്ങള്‍ക്കിടെ നല്‍കിയത് 7000ല് അധികം നേത്രദാന സമ്മതപത്രങ്ങള്; പുനീതിന്റെ മരണത്തിന് പിന്നാലെ താരത്തിന്റെ പാത പിന്തുടര്‍ന്ന് ആരാധകര്\nRelated Topics:Featured, puneeth rajkumar\nവർഷങ്ങൾക്ക് ശേഷം വീണ്ടും ക്യാമറയ്ക്ക് മുന്നിൽ അശ്വതി; എത്രയും പെട്ടന്ന് സിനിമയിലേക്ക് എത്തട്ടെ എന്ന് ആരാധകർ; പുതിയ സന്തോഷം പങ്കുവെച്ച് നടി !\nഉള്‍ക്കൊള്ളാന് പറ്റാത്ത രീതിയിലുള്ള ഒരു വാര്‍ത്തയായതുകൊണ്ട് പെട്ടെന്ന് പ്രതികരിക്കാനാവുന്നില്ല; കന്നഡ സൂപ്പര്‍താരം പുനീത് രാജ്കുമാറിനെ അനുസ്മരിച്ച് നടന് മോഹന്‍ലാല്!


Emalayalee.com - അഡാര് ലൗവിന് പുതിയ ക്ലൈമാക്‌സ്; ബുധനാഴ്ച മുതല് ഹാപ്പി എന്‍ഡ്\nFILM NEWS 18-Feb-2019\nഒരു വര്‍ഷത്തെ കാത്തിരിപ്പിനൊടുവിലാണ് ഒരു അഡാര് ലൗ തീയെറ്ററില് എത്തിയത്. പ്രണയകഥ കാണാന് തീയെറ്ററില് കയറിയ പ്രേക്ഷകര് കണ്ണീരോടെയാണ് സിനിമ കണ്ടിറങ്ങിയത്. ദുരന്തത്തില് അവസാനിക്കുന്നതായിരുന്നു ചിത്രത്തിലെ ക്ലൈമാക്‌സ്. എന്നാല് ബുധനാഴ്ച മുതല് പ്രേക്ഷകര്‍ക്ക് മുന്നില് എത്തുക ഹാപ്പി ക്ലൈമാക്‌സ് ആയിരിക്കും. പ്രേക്ഷകര് അതൃപ്തി രേഖപ്പെടുത്തിയതിനെ തുടര്‍ന്നാണ് ചിത്രത്തിന്റെ ക്ലൈമാക്‌സ് മാത്രം റീ ഷൂട്ട് ചെയ്തത്.\nസിനിമ ഇഷ്ടപ്പെട്ടെന്ന് നിരവധി പേര് അറിയിച്ചെങ്കിലും എല്ലാവര്‍ക്കും ക്ലൈമാക്‌സിനെക്കുറിച്ചാണ് അഭിപ്രായവ്യത്യാസമുണ്ടായിരുന്നത് അതിനാലാണ് ക്ലൈമാക്‌സ് മാറ്റിയത് എന്ന് സംവിധായകന് ഒമര് ലുലു പറയുന്നു. യഥാര്‍ത്ഥത്തില് നടന്ന ഒരു സംഭവത്തെ ആസ്പദമാക്കിയായിരുന്നു ക്ലൈമാക്‌സ് തയാറാക്കിയത്. അത് പ്രേക്ഷകര്‍ക്ക് താങ്ങാന് പറ്റിയില്ല. ചിത്രത്തിലെ പ്രധാന താരങ്ങളായ നൂറിനും റോഷനും കൊല്ലപ്പെടുന്നതായിരുന്നു ക്ലൈമാക്‌സ്. ഇത് വല്ലാതെ ഹാര്‍ട്ട് ചെയ്‌തെന്ന് നിരവധി പേര് വിളിച്ച് അഭിപ്രായം പറഞ്ഞു. അതുകൊണ്ടാണ് റീ ഷൂട്ട് ചെയ്തത്. പത്ത് മിനിറ്റ് ദൈര്‍ഘ്യമുള്ള ഒരു ക്ലൈമാക്‌സാണ് റീഷൂട്ട് ചെയ്തത്. ചൊവ്വാഴ്ച സെന്‍സറിങ് കഴിഞ്ഞ് ബുധനഴ്ച നൂണ് ഷോയ്ക്ക് പുതിയ ക്ലൈമാക്‌സ് പ്രേക്ഷകരിലേക്ക് എത്തിക്കുമെന്നും ഒമര് വ്യക്തമാക്കി.\nസിനിമയുടെ ദൈര്‍ഘ്യവും വെട്ടിക്കുറച്ചിട്ടുണ്ട്. പത്ത് മിനിറ്റ് വെട്ടിക്കുറച്ച് 2.15 മണിക്കൂറാണ് ആക്കിയിരിക്കുന്നത്. കൂടാതെ എഡിറ്റ് ചെയ്ത പതിപ്പിന്റെ പശ്ചാത്തല സംഗീതത്തില് ഗോപി സുന്ദറിന്റെ പങ്കാളിത്തവുമുണ്ടാകുമെന്നും ഒമര് കൂട്ടിച്ചേര്‍ത്തു.


മാര്‍പാപ്പയുടെ മുമ്പില് പരാതി സമര്‍പ്പിക്കാന് നീക്കം, സിസ്റ്റര് ലൂസി കളപ്പുരയ്ക്കല് കര്‍ദിനാള് സാന്ദ്രിക്ക് കത്തയച്ചു : Marian Pathram\nമാര്‍പാപ്പയുടെ മുമ്പില് പരാതി സമര്‍പ്പിക്കാന് നീക്കം, സിസ്റ്റര് ലൂസി കളപ്പുരയ്ക്കല് കര്‍ദിനാള് സാന്ദ്രിക്ക് കത്തയച്ചു\nLast updated Oct 29, 2019 1,780\nമാനന്തവാടി: അച്ചടക്കനടപടികളെ തുടര്‍ന്ന് എഫ്‌സിസി സന്യാസിനി സഭയില് നിന്ന് പുറത്താക്കപ്പെട്ട സിസ്റ്റര് ലൂസി കളപ്പുര വ്യക്തിപരമായി ഫ്രാന്‍സിസ് മാര്‍പാപ്പയ്ക്ക് അപ്പീല് നല്കാന് നീക്കം നടത്തുന്നു. തന്നെ പുറത്താക്കിയതിനെതിരെയാണ് പാപ്പയ്ക്ക് പരാതി നല്കാന് സിസ്റ്റര് ലൂസി തീരുമാനിച്ചിരിക്കുന്നത്. ഇതിന് മുന്നോടിയായി പൊന്തിഫിക്കല് കോണ്‍ഗ്രിഗേഷന് ഫോര് ദ ഓറിയന്റല് ചര്‍ച്ചസ് പ്രിഫെക്ട് കര്‍ദിനാള് ലിയനാര്‍ഡോ സാന്ദ്രിക്ക് കത്തയച്ചു.\nOct 22, 2020 581\t0\nOct 22, 2020 201\t0\nOct 20, 2020 802\t0\nsegnatura apostolica എന്ന വത്തിക്കാനിലെ സുപ്രീം ട്രൈബ്യൂണലിന് മുമ്പാകെ വിഷയം അവതരിപ്പിക്കാന് തനിക്ക് സാഹചര്യം നല്കണമെന്നാണ് കത്തില് ആവശ്യപ്പെട്ടിരിക്കുന്നത്. ഫ്രാന്‍സിസ് മാര്‍പാപ്പയുടെ നീതിബോധത്തില് തനിക്ക് വിശ്വാസമുണ്ടെന്നും കത്ത് പറയുന്നു.\nസിസ്റ്റര് ലൂസിയെ പുറത്താക്കിയ എഫ്‌സിസിയുടെ നടപടി വത്തിക്കാന് ശരിവച്ചിരുന്നു. എന്നാല് അപ്പീല് നല്കാനുള്ള അവകാശമുണ്ടെന്നും അതില് വ്യക്തമാക്കിയിരുന്നു.\nപോപ്പ് യൂജിനസ് നാലാമന് പതിമൂന്നാം നൂറ്റാണ്ടില് സ്ഥാപിച്ചതാണ് പരിശുദ്ധ സിംഹാസനത്തിന്റെ ഏറ്റവും ഉയര്‍ന്ന ട്രൈബ്യൂണലായ segnatura apostolica. 1967 ല് പോള് ആറാമന് ഇതിനെ പുന:സംഘടിപ്പിച്ചിരുന്നു.\nദയാവധത്തിനെതിരെ മതനേതാക്കളുടെ സംയുക്ത പ്രസ്താവന\nഷെക്കെയ്‌ന ടെലിവിഷന് അമേരിക്കന് മലയാളികളുടെ ഹൃദയങ്ങളിലേക്കും


സ്ലൈഗോയിലെ ഇന്ത്യന് പൊന്നോണം....... - iPathram- Ireland's Malayalam News Portal\nവെള്ളി, 27 സെപ്റ്റംബർ 2019\nസ്ലൈഗോ:ജാതി, മത,വര്‍ണ്ണ സങ്കല്പങ്ങള്‍ക്കതീതമായി മാനുഷരെല്ലാരുമൊന്നുപോലെ എന്ന മഹാബലി ചക്രവര്‍ത്തിയുടെ സന്ദേശം ഉയര്‍ത്തിപ്പിടിച്ച ഇന്ത്യന് അസോസിയേഷന്റെ ഓണം ഇത്തവണയും ഗംഭീരം... സ്ലൈഗോയിലും സമീപ പ്രദേശങ്ങളിലും ഉള്ള എല്ലാ ഇന്ത്യക്കാരെയും ഒരേ കുടക്കീഴില് അണിനിരത്തിയ ഇന്ത്യന് അസോസിയേഷന്റെ ഓണാഘോഷം അതിഥികള്‍ക്കെല്ലാം വ്യത്യസ്ഥ അനുഭവം പകര്‍ന്നു . സ്ലൈഗോ കൗണ്ടി കൌണ്‍സില് ചെയര്‍പേഴ്‌സണ് കൗണ്‍സിലര് .ടോം മാക് ഷാറി ഉത്ഘാടനം ചെയ്ത ഓണാഘോഷത്തില് ഗാര്‍ഡ ഓഫീസര്‍മാര് മുതല് 90 വയസുള്ള ഐറിഷ് വയോധിക വരെ മലയാളത്തിന്റെ ആതിഥ്യം നുകര്‍ന്നു. എല്ലാ പതിവ് ചേരുവകള്‍ക്കുമൊപ്പം കുട്ടികളുടെ വാശിയേറിയ വടംവലിയും ആഘോഷത്തിന്റെ ആവേശം വാനോളമുയര്‍ത്തി .\nസോഫി ബാബുവും ,രശ്മി മേബിളും അവതാരകരായിരുന്ന പരിപാടിയില് പ്രസിഡന്റ് അനിര്‍ബാന് ബാഞ്ചാ സ്വാഗതവും, PRO റോബിന് വര്‍ഗീസ് നന്ദിയും പറഞ്ഞു . തോമസ് മാത്യു മൂഞ്ഞേലില് ,ബോബി തോമസ് തെക്കേക്കര ,ബെബില് ബേബി,ബിന്ദു നായര് ,സുബ്രമണി സുബ്ബുരാജ് തുടങ്ങിയവര് പരിപാടികള്‍ക്ക് നേതൃത്വം നല്‍കി. പ്രശസ്ത യൂട്യൂബ് വ്‌ളോഗര് ലിജോ കുര്യന് ജോയിയുടെ വ്‌ളോഗിലൂടെ സ്ലൈഗോയിലെ 'ഓണം 2019 ' കാണാം


murder-case– News18 Malayalam\nവിദേശവനിതയുടെ സംസ്‌കാരം സര്‍ക്കാര് ഹൈജാക്ക് ചെയ്തു; മരണത്തില് ദുരൂഹത\nUpdated: June 23, 2018, 5:26 PM IST\nതിരുവനന്തപുരം: കോവളത്ത് വിദേശ വനിത കൊല്ലപ്പെട്ട സംഭവത്തില് പൊലീസിനെതിരെ ഗുരുതര ആരോപണങ്ങളുന്നയിച്ച് വിദേശ വനിതയുടെ സുഹൃത്ത് ആന്‍ഡ്രൂ. കൊലപാതകം സംബന്ധിച്ച് കേരള പൊലീസ് നടത്തുന്ന അന്വേഷണം ശരിയായ ദിശയിലല്ല.\nകേസ് അവസാനിപ്പിക്കാനായിരുന്നു പൊലീസിന് താല്‍പര്യമെന്നും കേസിലെ ദുരൂഹതകള് നീക്കാന് സിബിഐ അന്വേഷണം ആവശ്യപ്പെട്ട് മുഖ്യമന്ത്രിക്ക് പരാതി നല്‍കിയിട്ടും ഫലമുണ്ടായില്ലെന്നും ആന്‍ഡ്രു വാര്‍ത്താ സമ്മേളനത്തില് ആരോപിച്ചു.\nലിഗയുടെ മരണത്തില് സി.ബി.ഐ അന്വേഷണം ആവശ്യപ്പെട്ട് ഹൈക്കോടതിയില് ഹര്‍ജി നല്‍കിയിട്ടുണ്ടെന്നും ആന്‍ഡ്രൂ പറഞ്ഞു. ജൂണ് ആറിന് മുഖ്യമന്ത്രിക്ക് കത്തയച്ചെങ്കിലും യാതൊരുവിധ പ്രതികരണവും ലഭിക്കാത്ത സാഹചര്യത്തിലാണ് ഹൈക്കോടതിയെ സമീപിച്ചത്. കോടതി ഉത്തരവ് ഉണ്ടായിരുന്നിട്ടും മൃതദേഹം ദഹിപ്പിച്ചതിലും സംശയമുണ്ട്. സംസ്‌കാര ചടങ്ങുകള് സര്‍ക്കാര് ഹൈജാക്ക് ചെയ്തു. ഡിവൈഎസ്പിയും ഐജിയും മൃതദേഹം സംസ്‌കരിക്കുന്ന സ്ഥലത്ത് എത്തിയിരുന്നുവെങ്കിലും ഇതില് സംശയമുണ്ടെന്നും പൊലീസിന് ഇതില് എന്താണ് നേട്ടമെന്നും ആന്‍ഡ്രൂസ് ചോദിക്കുന്നു.\nപൊലീസ് കണ്ടെത്തിയ മൃതദേഹത്തിന് 20-25 ദിവസത്തെ പഴക്കമുണ്ടെന്നാണ് പോസ്റ്റുമോര്‍ട്ടം റിപ്പോര്‍ട്ടില് പറയുന്നത്. അങ്ങനെയെങ്കില് രണ്ടാഴ്ചയില് കൂടുതല് അവളെ ആരെങ്കിലും നിര്‍ബന്ധിതമായി തടവില് പാര്‍പ്പിച്ചിരിക്കണം. പ്രതികളുടെ മൊഴി ഇതില് നിന്നും വിരുദ്ധമാണെന്നും മരണപ്പെട്ടയാളുടെ മൃതദേഹം നാട്ടുകാര് നേരത്തെ തന്നെ കണ്ടിരുന്നെങ്കിലും അവരും പോലീസിനോട് പറയാന് തയ്യാറാകാതിരുന്നത് ദുരൂഹമാണെന്നും സുഹൃത്ത് പറയുന്നു.\nകൊല്ലപ്പെട്ട യുവതിയുടെ സഹോദരിക്കും ഇതു സംബന്ധിച്ച് സംശയങ്ങളുണ്ട്. ആരുമായും പ്രശ്നങ്ങള് വേണ്ടെന്നുവെച്ചാണ് സഹോദരി തിരിച്ചു പോയതെന്നും ആന്‍ഡ്രൂസ് പറയുന്നു. കേസുമായി ബന്ധപ്പെട്ട വിവരങ്ങളൊക്കെ മാധ്യമങ്ങളില് നിന്നാണ് അറിഞ്ഞത്. പോലീസ് ഒരു കാര്യവും തങ്ങളുമായി പങ്കുവെക്കാന് തയ്യാറായില്ലെന്നും ആന്‍ഡ്രൂസ് ആരോപിക്കുന്നു.


മെക്സിക്കൻ അപാരതയിയിലെ സഖാവ് കൃഷ്ണൻ നായകനായി എത്തുന്നു; ആകാംക്ഷയോടെ പ്രേക്ഷകർ! - metromatinee.com Lifestyle Entertainment & Sports\nമെക്സിക്കൻ അപാരതയിയിലെ സഖാവ് കൃഷ്ണൻ നായകനായി എത്തുന്നു; ആകാംക്ഷയോടെ പ്രേക്ഷകർ!\n2017 ൽ പുറത്തിറങ്ങിയ മെക്‌സിക്കൻ അപാരത പ്രേക്ഷകർക്കിടയിൽ ചെറിയ ഒളമല്ല ഉണ്ടാക്കിയത്. ഇരു കയ്യും നീട്ടിയായിരുന്നു ചിത്രം സ്വീകരിച്ചത്. മെക്‌സിക്കൻ അപാരതയിലെ സഖാവ് കൃഷ്ണൻ അവതരിപ്പിച്ച\nമനേഷ് കൃഷ്ണനാണ് നായകനായി എത്തുന്നത്.\nടൂർണ്ണമെന്റിലൂടെ സിനിമയിലേക്ക് അരങ്ങേറ്റം കുറിച്ചു. ഫ്രൈഡേ യിലൂടെ തന്റെ കാമുകനെ കാട്ടി തന്നു. മെക്സിക്കൻ അപാരതയിലൂടെ പിന്നീട് എല്ലാവരുടെയും പ്രിയപ്പെട്ട കൃഷ്ണനായി മാറുകയായിരുന്നു. മനേഷ് കൃഷ്ണന്, ഗോപിക അനില് എന്നിവരെ കേന്ദ്രകഥാപാത്രങ്ങളാക്കി നവാഗത സംവിധായകന് വിജിത് നമ്പ്യാരാണ് ചിത്രം ഒരുക്കുന്നത് .\nമുന്തിരി മൊഞ്ചൻ , ഒരു തവള പറഞ്ഞ കഥ ഈ മാസം6ന് തീയേറ്ററുകളിൽ എത്തും. മനേഷ് കൃഷ്ണൻ ആദ്യമായി നായകനാകുന്നു എന്ന പ്രത്യേകത കൂടി ഈ ചിത്രത്തിനുണ്ട്. ചുരുങ്ങിയ സിനിമകളിൽ മാത്രമാണ് അഭിനയിച്ചെങ്കിലും മലയാള സിനിമയിൽ വ്യക്തമായ ചുവട് ഉറപ്പിക്കാൻ മനേഷ് കൃഷ്ണന് കഴിഞ്ഞിട്ടുണ്ട്. ടൂര്‍ണ്ണമെന്റ്,ഫ്രൈഡേ,ശിഖാമണി,ഒറ്റക്കൊരു കാമുകന്,ക്രാന്തി തുടങ്ങി ചിത്രങ്ങളിലും മനേഷ് അഭിനയിച്ചിട്ടുണ്ട്. എന്നാൽ മെക്‌സിക്കൻ അപാരതയിലെ കൃഷ്ണൻ എന്ന കഥാപാതത്തിലൂടെയാണ് ഏറെ ശ്രദ്ധിക്കപ്പെട്ടത്. ബോളിവുഡിലെ പ്രമുഖതാരം കൈരാവി തക്കറും ഈ ചിത്രത്തില് നായികാ തുല്യമായ കഥാപാത്രത്തെ അവതരിപ്പിക്കുന്നുണ്ട്. മെക്‌സിക്കൻ അപാരതയിലെ സഖാവ് കൃഷ്ണനിൽ നിന്നും വ്യത്യസ്തമായ ലുക്കിലാണ് മുന്തിരി മൊഞ്ചനിലെ വിവേക്.\nചിത്രത്തിന്റെ ടീസർ പുറത്തിറങ്ങിയപ്പോൾ ഏറെ ശ്രദ്ധ നേടിയിരുന്നു. മനേഷും ഗോപികയും ചേർന്നുള്ള\nരസകരമായ ഒരു പ്രൊപോസൽ സീനായിരുന്നു ടീസർ. വലിയ താരങ്ങളില്ലാതെ കഴമ്പുള്ള കഥയുമായി വന്ന ചെറു സിനിമകളെ വൻ വിജയമാക്കാൻ മനസുകൊണ്ടൊരുങ്ങിയ പ്രേക്ഷകർക്ക് പ്രതീക്ഷയർപ്പിക്കാവുന്ന ഒരു സിനിമയായിരിക്കും മുന്തിരി മൊഞ്ചൻ. ഒരു ട്രെയിന് യാത്രയില് കണ്ടുമുട്ടുന്നവരാണ് വിവേക് വിശ്വനാഥും (മനേഷ് കൃഷ്ണന്) ദീപികയും(കൈരാവി തക്കര്). വളരെ അവിചാരിതമായിട്ടാണ് ഇവര് കണ്ടുമുട്ടുന്നതും പരിചയപ്പെടുന്നതും. എന്നാല് ആ കണ്ടുമുട്ടല് ചില പ്രശ്നങ്ങളിലേക്ക് വഴിമാറുകയാണ്. ഇവര്‍ക്കിടയിലേക്ക് വന്നുചേരുന്ന ഒരു ഓണ്‍ലൈന് ബുക്ക് ലൈബ്രറി സ്റ്റാര്‍ട്ടപ്പ് നടത്തുന്ന പെണ്‍കുട്ടിയാണ് ഇമ രാജീവ്(ഗോപിക അനില്). രസകരമായ ഇവരുടെ സൗഹൃദമുഹൂര്‍ത്തങ്ങള് ഗൗരവമായ ചില വിഷയങ്ങള്‍ക്ക് വഴിമാറുന്നതാണ് മുന്തിരിമൊഞ്ചന്‍റെ ഇതിവൃത്തം\nവിശ്വാസ് മൂവി പ്രൈവറ്റ് ലിമിറ്റഡിന്റെ ബാനറില് പി.കെ. അശോകന് നിര്‍മിക്കുന്ന ചിത്രത്തിന്റെ കഥയും തിരക്കഥയും സംഭാഷണവും ഒരുക്കിയിട്ടുള്ളത് മനു ഗോപാലും മൊഹറലി പൊയ്‌ലുങ്ങല് ഇസ്മായിലുമാണ്.\nmunthiri monchan actor manesh krishnan\nRelated Topics:Featured, Metromatinee Mentions, Munthiri Monchan Movie\nമോഹൻലാൽ ഒരു ചെടിയെ പോലും നോവിക്കാത്ത മനുഷ്യൻ;സംവിധായകൻ സിദ്ദിഖ് പറയുന്നു!\nവിജയ് നമ്മുടെ മോഹൻലാലിനെ പോലെയാണെന്ന് ശാന്തി കൃഷ്ണ;മനസ് തുറന്ന് താരം!


ആ ഫീൽ അനുഭവിക്കാത്തവർക്ക് മനസിലാവില്ല; ശ്രദ്ധേയമായി 'തമാശ'യുടെ ടീസർ -\nHome Film ആ ഫീൽ അനുഭവിക്കാത്തവർക്ക് മനസിലാവില്ല; ശ്രദ്ധേയമായി ‘തമാശ’യുടെ ടീസർ\nആ ഫീൽ അനുഭവിക്കാത്തവർക്ക് മനസിലാവില്ല; ശ്രദ്ധേയമായി ‘തമാശ’യുടെ ടീസർ\nകഥാപാത്രങ്ങളിലെ വ്യത്യസ്ഥത കൊണ്ട് വെള്ളിത്തിരയില് ശ്രദ്ധേയനായ താരമാണ് വിനയ് ഫോര്‍ട്ട്. വിനയ് ഫോർട്ട് കേന്ദ്ര കഥാപാത്രമായെത്തുന്ന പുതിയ ചിത്രമാണ് ‘തമാശ’. മികച്ച പ്രേക്ഷക സ്വീകാര്യത നേടുകയാണ് ചിത്രത്തിന്റേതായി പുറത്തിറങ്ങിയ ടീസർ. ചിത്രത്തിൽ തികച്ചും വിത്യസ്തമായ ഗെറ്റപ്പിലാണ് വിനയ് ഫോര്‍ട്ട് പ്രത്യക്ഷപ്പെടുന്നത്. ദിവ്യ പ്രഭയാണ് ചിത്രത്തിൽ നായികയായി എത്തുന്നത്.\nനവാഗതനായ അഷ്‌റഫ് ഹംസയാണ് ചിത്രത്തിന്റെ രചനയും സംവിധാനവും നിര്‍വ്വഹിക്കുന്നത്. സമീര് താഹിറും ലിജോ ജോസ് പെല്ലിശ്ശേരിയും ചേർന്നാണ് ചിത്രം നിർമ്മിക്കുന്നത്. ചിത്രത്തിനു വേണ്ടിയുള്ള വിനയ് ഫോര്‍ട്ടിന്റെ മെയ്ക്ക് ഓവര് നേരത്തെ മുതല് ചലച്ചിത്ര ലോകത്ത് ശ്രദ്ധേയമായിരുന്നു.\nഅതേസമയം സമീര് താഹിറിനും ലിജോ ജോസ് പെല്ലിശ്ശേരിക്കും ഒപ്പം ചെമ്പന് വിനോദും ഷൈജു ഖാലിദും തമാശയില് നിര്‍മ്മാതാക്കളായെത്തുന്നുണ്ട്. ‘നീലാകാശം പച്ചക്കടല് ചുവന്ന ഭൂമി’, ‘സുഡാനി ഫ്രം നൈജീരിയ’ എന്നീ ചിത്രങ്ങള്‍ക്ക് ശേഷം ഹാപ്പി ഹവേഴ്‌സ് എന്റെര്‍ടെയ്‌മെന്റിന്റെ ബാനറില് ഒരുങ്ങുന്ന ചിത്രമാണ് ‘തമാശ’.\nചിത്രത്തിലെ ഗാനങ്ങൾക്കും മികച്ച പ്രതികരണം ലഭിച്ചിരുന്നു. ‘തമാശയുടെ സംവിധായകനായ അഷറഫ് ഹംസയും മുഹ്‌സിന് പരാരിയും ചേര്‍ന്നാണ് ഗാനത്തിന്റെ വരികള് എഴുതിയിരിക്കുന്നത്. ഷഹബാസ് അമനാണ് ആലാപനം. ഷഹബാസ് തന്നെയാണ് ഗാനത്തിന് സംഗീതം ഒരുക്കിയിരിക്കുന്നതും.\n‘തമാശ’ എന്ന ചിത്രത്തില് ഒരു കോളേജ് അധ്യാപകന്റെ കഥാപാത്രത്തെയാണ് വിനയ് ഫോര്‍ട്ട് അവതരിപ്പിക്കുന്നത്. സമീര് താഹിറാണ് ചിത്രത്തിനു വേണ്ടി ക്യാമറ കൈകാര്യം ചെയ്യുന്നത്. സെന്‍ട്രല് പിക്‌ചേഴ്‌സാണ് ചിത്രം വിതരണത്തിനെത്തിക്കുന്നത്. റെക്‌സ് വിജയനും സുഷിന് ശ്യാമും മ്യൂസിക് പ്രൊഡക്ഷന്റെ ഭാഗമായും ചിത്രത്തിന്റെ അണിയറയിലെത്തുന്നു. ‘മായാനദി’ക്കും ‘സുഡാനി ഫ്രം നൈജീരയ’യ്ക്കും ശേഷം റെക്‌സ് വിജയനും ഷഹബാസ് അമനും ഒന്നിക്കുന്ന ചിത്രമാണ് തമാശ. അതുകൊണ്ടുതന്നെ ചിത്രത്തിലെ ഗാനരംഗങ്ങള്‍ക്കും പ്രേക്ഷകര് ഏറെ പ്രതീക്ഷ അര്‍പ്പിക്കുന്നുണ്ട്.


January 2022 - 10:40 am IST\nജനപ്രതിനിധിയെ അയോഗ്യരാക്കേണ്ടത് കോടതിയല്ല ; മന്ത്രി പി.രാജീവ്\nതന്‍റെ ശരീരത്തിന് നേരെ ഉയരുന്ന വിമര്‍ശനങ്ങള്‍ക്ക് പുതിയ മേക്കോവര് ചിത്രം പോസ്റ്റ് ചെയ്താണ് താരം മറുപടി നല്‍കിയിരിക്കുന്നത്. ബ്രിമ്മിങ് ഫറ എന്ന തലക്കെട്ടോടെ മഞ്ഞനിറത്തിലുള്ള സ്വിം സ്യൂട്ടിലാണ് ഇത്തവണ ഷിബില ഫറ പ്രത്യക്ഷപ്പെട്ടത്.\nസ്വന്തം ശരീരത്തെ സ്നേഹിക്കുന്നതിന്‍റെ ആവശ്യകതയെക്കുറിച്ച് നടി ഫറ ഷിബ്‌ല. തന്‍റെ കഥാപാത്രങ്ങള്‍ക്ക് വേണ്ടി നിരവധി തവണ ശരീരഭാരം കൂട്ടുകയും അതു പോലെ തന്നെ കുറയ്ക്കുകയും ചെയ്ത് പ്രേക്ഷകരെ ഞെട്ടിച്ച താരമാണ് ഫറ. ശരീരഭാരം കൂടിയതിന് പേരില് നിരവധി ആക്ഷേപങ്ങളും താരത്തിന് നേരിടേണ്ടി വന്നിട്ടുണ്ട്. എഴുത്തുകാരി സോഫി ലൂയിസിന്‍റെ വാക്കുകള് ഉദ്ധരിച്ചുകൊണ്ട് പങ്കുവച്ച താരത്തിന്‍റെ പുതിയ ചിത്രം വൈറലാവുകയാണ്.\nA post shared by Fara Shibla (@shiblafara)\nഎന്‍റെ ശരീരം നിങ്ങള്‍ക്ക് വിമര്‍ശിക്കാനും ചര്‍ച്ച ചെയ്യാനുമുള്ളതല്ല. എന്‍റെശരീരം നിങ്ങളുടെ ഉപഭോഗത്തിനുള്ള വസ്തുവല്ല.എന്‍റെ ശരീരമാണ് എന്‍റെ ആയുധം.എന്‍റെ അനുഭവങ്ങളുടെ ശേഖരമാണത്.എന്‍റെ ശരീരം പൊരുതിയ യുദ്ധങ്ങള് എനിക്ക് മാത്രം മനസിലാകുന്നതാണ് നിങ്ങളുടെ കണ്ണുകള്‍ക്ക് അത് മനസിലാക്കണമെന്നില്ല.എന്‍റെ ശരീരത്തിന് വിലയിടാന് വരരുത് അത് എനിക്ക് വിട്ടേക്കുക... സോഫി ലൂയിസ്'\nതന്‍റെ ശരീരത്തിന് നേരെ ഉയരുന്ന വിമര്‍ശനങ്ങള്‍ക്ക് പുതിയ മേക്കോവര് ചിത്രം പോസ്റ്റ് ചെയ്താണ് താരം മറുപടി നല്‍കിയിരിക്കുന്നത്. ബ്രിമ്മിങ് ഫറ എന്ന തലക്കെട്ടോടെ മഞ്ഞനിറത്തിലുള്ള സ്വിം സ്യൂട്ടിലാണ് ഇത്തവണ ഷിബില ഫറ പ്രത്യക്ഷപ്പെട്ടത്. സ്വയം സ്നേഹിക്കുക എന്നതാണ് ഏറ്റവും വലിയ വിപ്ലവമെന്നും നിങ്ങളുടെ ശരീരവും ആരോഗ്യവും നിങ്ങളുടെ മാത്രം കാര്യമാണെന്നും ചിത്രത്തോടൊപ്പം ഫറ കുറിച്ചു.


100 % നികുതി പിരിവ്: പൂമംഗലം ഗ്രാമ പഞ്ചായത്ത് ട്രോഫി ഏറ്റുവാങ്ങി – IRINJALAKUDALIVE.com\n100 % നികുതി പിരിവിനുള്ള അംഗീകാരം പൂമംഗലം ഗ്രാമ പഞ്ചായത്ത് പ്രസിഡണ്ട് വർഷ രാജേഷ്, സെക്രട്ടറി എൻ.ജി.ദിനേശ് തുടങ്ങിയവർ ഏറ്റു വാങ്ങുന്നു\nഇരിങ്ങാലക്കുട : സാമ്പത്തിക വർഷാവസാനത്തിന് രണ്ടു മാസങ്ങൾക്കു മുമ്പ് തന്നെ മുഴുവൻ നികുതികളും പിരിച്ചെടുത്ത ജില്ലയിലെ ആദ്യ പഞ്ചായത്തായ പൂമംഗലം ഗ്രാമ പഞ്ചായത്തിന് അംഗീകാരം. തൃശ്ശൂരിൽ നടന്ന പഞ്ചായത്ത് ദിനാഘോഷ ചടങ്ങിൽ പഞ്ചായത്ത് പ്രസിഡണ്ട് വർഷ രാജേഷ്, സെക്രട്ടറി എൻ.ജി.ദിനേശ്, വൈസ് പ്രസിഡണ്ട് ഇ.ആർ. വിനോദ്, സ്റ്റാന്റിംഗ് കമ്മിറ്റി ചെയർമാൻമാർ, പഞ്ചായത്ത് അംഗങ്ങൾ, ജീവനക്കാർ എന്നിവർ ചേർന്ന് ട്രോഫി ഏറ്റുവാങ്ങി. കഴിഞ്ഞ സാമ്പത്തിക വർഷവും പൂമംഗലം പഞ്ചായത്ത് ജനുവരി 31 നകം മുഴുവൻ നികുതികളും പിരിച്ചെടുത്തിരുന്നു. അക്കൊല്ലം പദ്ധതി നിർവഹണത്തിലും പൂമംഗലത്തിന് പ്രത്യേകം ആദരവ് നേടാനായി. 2011-12 മുതൽ 2015-16 വരെയുള്ള തുടർച്ചയായ 5വർഷങ്ങളിലും പദ്ധതി നിർവ്വഹണത്തിൽ 100 % വിനിയോഗം കൈവരിച്ച സംസ്ഥാനത്തെ ഏക ഗ്രാമ പഞ്ചായത്താണ് പൂമംഗലം. ഇക്കാലയളവിൽ4തവണ സ്വരാജ് ട്രോഫിയും പൂമംഗലത്തെ തേടിയെത്തിരുന്നു.


കുടുംബ ബന്ധങ്ങൾ ഊഷ്മളമാക്കാൻ സംസാരത്തിൽ ശ്രദ്ധിക്കേണ്ട കാര്യങ്ങൾ | Catholic Church News Malayalam\nHome Articles കുടുംബ ബന്ധങ്ങൾ ഊഷ്മളമാക്കാൻ സംസാരത്തിൽ ശ്രദ്ധിക്കേണ്ട കാര്യങ്ങൾ\nകുടുംബ ബന്ധങ്ങൾ ഊഷ്മളമാക്കാൻ സംസാരത്തിൽ ശ്രദ്ധിക്കേണ്ട കാര്യങ്ങൾ\nഇന്നത്തെ കാലത്ത് ദൃഢതയുള്ള കുടുംബ ബന്ധങ്ങൾ കുറവാണ്. പറയുന്ന ഓരോ കാര്യത്തിലും ജീവിതപങ്കാളി കുറ്റം കണ്ടുപിടിക്കുകയാണെന്നാണ് പലരും പറയുന്നത്. എന്നാൽ എന്തുകൊണ്ടാണ് ജീവിതപങ്കാളി അങ്ങനെ പറയുന്നതെന്ന് ശ്രദ്ധിച്ചിട്ടുണ്ടോ. ചിലപ്പോൾ അത് നിങ്ങളുടെ സംസാരശൈലിയുടെ പ്രശ്നമാകാം. നിങ്ങൾ പറയാൻ ഉദ്ദേശിച്ച അർത്ഥമാകില്ല നിങ്ങളുടെ ജീവിതപങ്കാളിക്ക് മനസ്സിലായത്. ഉപയോഗിക്കുന്ന വാക്കുകൾ പോലെ തന്നെ അത് പറയേണ്ട ശൈലിയും രീതിയും കൂടി നമ്മൾ ശ്രദ്ധിച്ചേ മതിയാകൂ.\nവാക്കുകൾ പോലെ പ്രധാനപ്പെട്ടതാണ് സംസാരശൈലിയും\n‘എന്റെ ഭർത്താവ് എന്നോട് സംസാരിക്കുന്ന രീതി എനിക്ക് ഇഷ്ടമാകുന്നില്ല’ ഒരു സ്ത്രീ ഒരിക്കൽ പറഞ്ഞതാണ്.\nകുടുംബജീവിതത്തിൽ നമ്മുടെ സംസാരരീതിക്ക് വളരെയേറെ പ്രാധാന്യമുണ്ട്. ഒരേ അഭിപ്രായമാണ് രണ്ടു പേർക്കും. എന്നിട്ടും വഴക്കുണ്ടാക്കുന്ന ദമ്പതികളുണ്ട്. ഒരാൾ ബഹളം വച്ചുകൊണ്ട് സംസാരിക്കുകയാണെങ്കിൽ മറ്റേ വ്യക്തി അവർ പറയാൻ ശ്രമിച്ചതിനു വിപരീതമായാവും കേൾക്കുക. ഇതിനർത്ഥം, ഏറ്റവും നിസ്സാരമായ ആശയം പോലും അനാവശ്യമായി ശബ്ദമുയർത്തി പറഞ്ഞാൽ നിരസിക്കപ്പെടും എന്നാണ്.\nഅസ്വസ്ഥവും വേദനാജനകവുമായ എന്തെങ്കിലും പറയേണ്ടിവരുമ്പോൾ, ശ്രോതാവ് അത് ഒരു നിന്ദയായി കണക്കാക്കാതെ ദയയുള്ള, കരുതലോടെയുള്ള ഒരു തിരുത്തലായി എടുക്കുന്നതിന് ശരിയായ സംസാരശൈലി കണ്ടെത്തുന്നത് ഒരു കലയാണ്.\nനമ്മൾ ആരോടെങ്കിലും സംസാരിക്കുമ്പോൾ, അവർ ആദ്യം ശ്രദ്ധിക്കുന്നത് അവർ പറയുന്ന ആശയമല്ല മറിച്ച് സംസാരശൈലിയാണ്. ഓരോ വാക്കിനും ഒരോ വൈകാരികമാനമുണ്ട് – സൗമ്യത, അസഹിഷ്ണുത, ബഹുമാനം. മാത്രമല്ല, നമ്മൾ പറയുന്നത് സ്വീകരിക്കാനോ, നിരസിക്കാനോ ആളുകളെ പ്രേരിപ്പിക്കുന്നത് നമ്മൾ ഉപയോഗിക്കുന്ന വാക്കുകളും സംസാരശൈലിയുമാണ്.\nഒരു കൊച്ചുകുട്ടിയുടെ വളർച്ചക്ക് കുടുംബാന്തരീക്ഷം ഒരു പ്രധാന ഘടകമാണ്. കുട്ടി പ്രായമാകുമ്പോൾ പോലും, സൗമ്യതയും സ്നേഹവും നിറഞ്ഞ ആശ്വാസവാക്കുകളുടെ അന്തരീക്ഷം കുട്ടികളുടെ ചുറ്റുമുണ്ടാവുക ആവശ്യമാണ്. എങ്കിൽ മാത്രമേ കുടുംബത്തിൽ സുരക്ഷിതരാണെന്ന ബോധ്യം അവർക്ക് ഉണ്ടാവുകയുള്ളൂ.\nരക്ഷാകർത്താവും കുട്ടിയും തമ്മിലുള്ള ബന്ധം പോലെയാണ് ജീവിതപങ്കാളികൾ തമ്മിലുള്ള ബന്ധവും. ആക്രമണസ്വഭാവം ദാമ്പത്യജീവിതത്തിന് ഹാനികരമാണ്. ഇണകളിലൊരാൾ വ്യക്തമായ കാരണമൊന്നുമില്ലാതെ ബഹളമുണ്ടാക്കിയാൽ, അയാൾക്ക്/ അവൾക്ക് ആഴത്തിൽ പരിഹരിക്കപ്പെടേണ്ട പരാതിയുണ്ടാകാം. അത് ജീവിതപങ്കാളി തിരിച്ചറിയണം, കൈകാര്യം ചെയ്യണം. സൗമ്യമായി പ്രകടിപ്പിക്കുന്ന വാദങ്ങൾക്ക് ശക്തരായ അക്രമികളെപ്പോലും ശാന്തരാക്കാൻ കഴിയും.


ദുരിതക്കയത്തിലമര്‍ന്ന കേരളത്തോടൊപ്പമാവട്ടെ ഈ ബലിപെരുന്നാള് | islamonlive.in\nവിവരണാതീതമായ ദുരിതാനുഭവങ്ങളിലൂടെ കേരളം കടന്നുപോകുമ്പോഴാണ് ബലിപെരുന്നാള് വന്നുചേരുന്നത്. ഇടവിടാതെ തിമര്‍ത്തുപെയ്ത മഴയും പ്രളയവും ഉരുള്‍പൊട്ടലുകളും കേരളത്തിലെ മുഴുവന് ഡാമുകളിലേയും വെള്ളം തുറന്നു വിടേണ്ടി വന്നതുമെല്ലാം ചേര്‍ന്നപ്പോള് കേരളത്തിനത് താങ്ങാവുന്നതിലുമപ്പുറമായിരുന്നു. പ്രകൃതി ദുരന്തങ്ങള് കാരണം എണ്ണമറ്റ മനുഷ്യജീവനുകള് പൊലിയുന്നതും ഉറ്റയവരേയും ഉടയവരേയും വിട്ട്, കിടപ്പാടവും ജീവിതോപാധികളും നഷ്ടപ്പെട്ട് ദുരിതാശ്വാസ ക്യാമ്പകുള് ലക്ഷങ്ങള് കഴിയുന്നതും അഭയാര്‍ഥികളായി പലായനം ചെയ്യുന്നതും ജീവന് വേണ്ടി കേഴുന്നതുമെല്ലാം മലയാളിക്ക് ഇന്നലെ വരെ ലോകത്തെവിടെയോ നടക്കുന്ന സംഭവങ്ങളെ സംബന്ധിച്ച പത്രങ്ങളിലെ വാര്‍ത്തകളും ചാനലുകളിലെ ദൃശ്യാനുഭവങ്ങളും മാത്രമായിരുന്നു. ഇന്നത് ജീവിതാനുഭവമായി മാറിയിരിക്കുന്നു.\nതകര്‍ന്നടിഞ്ഞ വീടുകള്, അവയ്ക്കടിയില് ഒറ്റപ്പുതപ്പിനുള്ളില് മക്കളെ കെട്ടിപ്പിടിച്ച് ജീവിതത്തോട് വിടപറഞ്ഞ മാതാക്കള്, കുടുംബത്തിലെ ഒരംഗത്തെ മാത്രം പേക്കിനാവുകള് കാണാന് ബാക്കിയാക്കി മരണത്തിലേക്ക് വീടിനൊപ്പം ഇടിഞ്ഞു വീണവര്, കഴിഞ്ഞ ദിവസങ്ങളില് കേരളത്തിന്റെ ഹൃദയം തണുത്തുറച്ച ദൃശ്യങ്ങളാണ് ഇതൊക്കെയും.\nമഴക്കെടുതി പരശ്ശതം ജീവനുകളെടുത്തു കഴിഞ്ഞു. പതിനായിരക്കണക്കിന് വീടുകള് തകര്‍ന്നു. ഏഴര ലക്ഷത്തിലധികം പേര് ദുരിതാശ്വാസ ക്യാമ്പുകളില്. പ്രളയത്തില് തുരുത്തില് ഒറ്റപ്പെട്ടവര് ആയിരങ്ങള്.\nപ്രളയാനന്തരം വന്നേക്കാവുന്ന പകര്‍ച്ചവ്യാധികളെയും ഇതര രോഗങ്ങളെയും കുറിച്ച ആശങ്കയും ആധിയും ഇനിയും ബാക്കി.\nദുരന്തത്തെ നേരിടുന്നതിനും ദുരിതബാധിതരെ സഹായിക്കുന്നതിനും കേരളം ഒറ്റക്കെട്ടായി രംഗത്തിറങ്ങി. മനഷ്യസ്‌നേഹത്തിന്റെയും സഹജീവി സ്‌നേഹത്തിന്റെയും ഉജ്വല മാതൃകകള് വിരിഞ്ഞു നിന്ന ദിനങ്ങള് കൂടിയായിരുന്നു കഴിഞ്ഞുപോയത്. ഇസ്‌ലാമിക പ്രസ്ഥാനവും അതിനോട് പങ്ക്‌ചേര്‍ന്നു.\nദുരന്തത്തിന്റെ ആഴം മനസ്സിലാക്കി ഇസ്‌ലാമിക പ്രസ്ഥാനം രംഗത്തിറങ്ങി. സോളിഡാരിറ്റി, എസ് ഐ ഒ, ഐഡിയല് റിലീഫ് വിങ്, ജി ഐ ഒ, വനിതാ വിഭാഗം, മാധ്യമ സംരഭങ്ങള്, ഇതര സേവന സംരംഭങ്ങള് എല്ലാം സര്‍വസജ്ജമായി. കോഴിക്കോട് കേന്ദ്രീകരിച്ച സംസ്ഥാന ദുരിതാശ്വാസ സെല് സജ്ജീകരിച്ചു. ജില്ലാ ദുരിതാശ്വാസ സെല്ലുകളും പ്രവര്‍ത്തനമാരംഭിച്ചു. ദുരിത മേഖലകളിലെ രക്ഷാപ്രവര്‍ത്തനങ്ങള് ഏകോപിപ്പിക്കലായിരുന്നു ഇവ നിര്‍വഹിച്ച ദൗത്യം.\nസംസ്ഥാന ദുരിതാശ്വാസ സെല്ലില് ബന്ധപ്പെടാവുന്ന നമ്പര് സോഷ്യല് മീഡിയയിലൂടെ പരസ്യപ്പെടുത്തിയ ആദ്യ മണിക്കൂറുകള് ദുരന്തത്തിന്റെ ആഴം മനസ്സിലാക്കുന്നതായിരുന്നു. രക്ഷിക്കണമെന്നും ഇല്ലെങ്കില് മണിക്കൂറുകള്‍ക്കകം തന്നെ വെള്ളമെടുക്കുമെന്നും കേണുപറഞ്ഞെത്തിയ ഫോണ് കോള് വന്നത് രാത്രി രണ്ട് മണിക്ക്.നൂറിലധികം പേര് ചേര്‍ന്ന് മണിക്കൂറുകള് അത്യധ്വാനം ചെയ്ത് വൃത്തിയാക്കിയെടുത്ത വീടുകളില് വീണ്ടും മലവെള്ളം വന്ന് നിറയുന്നു. വീണ്ടും വൃത്തിയാക്കി, വീണ്ടും മലവെള്ളപ്പാച്ചില്.\nവെള്ളം നിറഞ്ഞ ഭാര്യവീട്ടിലുള്ളവരെ സഹായിക്കാനെത്തിയ പ്രവര്‍ത്തകന് ദുരിതാശ്വാസ ക്യാമ്പിന്റെ സംഘാടകനായി. ക്യാമ്പില് ആദ്യം ഇരുന്നൂറ് പേര്, പിന്നെ അഞ്ഞൂറ്, എഴുന്നൂറ്റി അമ്പത്… ആ എണ്ണമങ്ങനെ ഉയര്‍ന്നു പൊങ്ങി.\nകിട്ടിയ ഒരു ബോട്ടുമായി തുരിത്തിലകപ്പെട്ട എട്ടുപേരെയുമായി തിരികെ വരികയായിരുന്നു ഐ ആര് ഡബ്ലിയു പ്രവര്‍ത്തകര്. നടുക്കയത്തില് ബോട്ട് ഇടിച്ച് തകരുന്നു. ഐ ആര് ഡബ്ലിയു പ്രവര്‍ത്തകര് അതിസാഹസികമായി എട്ടുപേരെയും നീന്തി കരക്കടുപ്പിച്ചു. അല്‍ഹംദുലില്ലാഹ്. പിന്നെ അവര് ആവശ്യപ്പെട്ടത് നാല് ബോട്ടുകളായിരുന്നു. കേരളത്തില് നിന്നും പുറത്തു നിന്നും ലഭിച്ച ബോട്ടുകള് എത്തിച്ചു നല്‍കി. നൂറ് കണക്കിനാളുകളെ ജീവിതത്തിന്റെ കരക്കടുപ്പിക്കാന് അവര്‍ക്കായി. മനുഷ്യ സ്‌നേഹത്തിന്റെ, സാഹസികതയുടെ, സമര്‍പ്പണത്തിന്റെ, സര്‍വോപരി ദൈവത്തോടുള്ള കടപ്പാടിന്റെ ഒട്ടനവധി കഥകളും ഈ ദുരിത കാലത്തിന് പറയാനുണ്ട്.\nദുരിത നിലങ്ങളിലെ ആവശ്യങ്ങള് സോഷ്യല് മീഡിയയില് കുറിച്ചപ്പോഴേക്കും സഹായ ഹസ്തങ്ങള് നീണ്ടുവന്നു. അടുത്ത് നിന്ന്, അകലെ നിന്ന്, സംസ്ഥാനത്തിനകത്ത് നിന്ന്, കടലോളങ്ങളെ മാടിയൊതുക്കി അക്കരെ നിന്നും.\nഇസ്‌ലാമിക പ്രസ്ഥാനത്തിന്റെ ദേശീയ നേതൃതവും ഉണര്‍ന്ന് പ്രവര്‍ത്തിച്ചു. വിശ്രമമില്ലാതെ ഉപദേശങ്ങള് നല്‍കിയും പുതിയ വഴികള് കാണിച്ചു തന്നും അവര് നമ്മുടെ നേതൃത്വമേറ്റെടുത്തു.\nദുരിതാശ്വാസ സെല് പ്രവര്‍ത്തനമാരംഭിച്ചതോടെ ഇടതടവില്ലാതെ, പകലന്തിയോളം, ചുറുചുറുക്കോടെ കര്‍മോല്‍സുകരായ വിദ്യാര്‍ഥികളും യുവാക്കളും അവരാണ് സംഘാടകത്വം നിര്‍വഹിച്ചത്. മറുനാടന് മലയാളികളില് നിന്ന്, ഇതര സംസ്ഥാനങ്ങളില് നിന്ന്, കേരളത്തിന്റെ വിവിധ ഭാഗങ്ങളില് നിന്ന് അവശ്യസാധനങ്ങളുമായി വാഹനങ്ങള് വന്നപ്പോള് കുടുംബത്തോടൊത്ത്, പിഞ്ചുകുഞ്ഞുങ്ങള്‍ക്കൊപ്പം പെരുന്നാളിനായി അവരിലൊരു കൂട്ടര് ഒരു ദിവസം, അല്ല ഏതാനും മണിക്കൂറുകള് വീടുകളിലെത്തും. അപ്പോഴും മറ്റൊരു കൂട്ടര് സജീവമായി രംഗത്തുണ്ടാവും. പെരുന്നാള് ദിനം വൈകുന്നേരത്തോടെ, തൊട്ടടുത്ത ദിവസം രാവിലെ അവര് തിരിച്ചെത്തും.\nഇത്തവണ പെരുന്നാള് നമ്‌സക്കാരവും ഉളുഹിയത്തും നമുക്കുണ്ടാവും, ബാക്കിയൊക്കെയും ദുരിതബാധിതര്‍ക്കൊപ്പം നാമാഘോഷിക്കും, അവരുടെ വീടുകള് വൃത്തിയാക്കി, അവര്‍ക്ക് പുതുവസ്ത്രങ്ങള് നല്‍കി, ജീവിത വിഭവങ്ങള് നല്‍കി, അവരുടെ കണ്ണീരൊപ്പി, സാന്ത്വനമായി, അവരുടെ ജീവിതത്തിനും നമ്മുടെ പെരുന്നാളിനും നാം വര്‍ണം നല്‍കും. ഇത് വ്യത്യസ്തമായൊരു പെരുന്നാളായിരിക്കട്ടെ.\nതുമ്പിയെ കൊണ്ട് കല്ലെടുപ്പിക്കല്ലേ…


സൈപ്രസ്- ഗ്രീസ് സന്ദര്‍ശനത്തില് പാപ്പ 50 അഭയാര്‍ത്ഥികളെ ഇറ്റലിയിലേക്ക് കൊണ്ടുവരും : Marian Pathram\nവത്തിക്കാന് സിറ്റി: സൈപ്രസ്-ഗ്രീസ് സന്ദര്‍ശിക്കുന്ന ഫ്രാന്‍സിസ് മാര്‍പാപ്പ മടക്കയാത്രയില് അമ്പത് അഭയാര്‍ത്ഥികളെ ഇറ്റലിയിലേക്ക് കൊണ്ടുവരും.സൈപ്രസ് ഗവണ്‍മെന്റ് വക്താവാണ് ഇക്കാര്യം അറിയിച്ചിരിക്കുന്നത്. അഭയാര്‍ത്ഥികളെ ഇറ്റലിയിലേക്ക് കൊണ്ടുവരാന്‍വേണ്ടതായ എല്ലാ വിധ പേപ്പര്‍വര്‍ക്കുകളും റെഡിയാക്കിയിരിക്കണമെന്ന് വത്തിക്കാന് ആവശ്യപ്പെട്ടിട്ടുണ്ടെന്ന് മാരിയോസ് പെലെക്കാനോസ് അറിയിച്ചു.\nഅഭയാര്‍ത്ഥികളോടുള്ള വത്തിക്കാന്റെ ഐകദാര്‍ഢ്യമാണ് ഇവിടെ വ്യക്തമാകുന്നതെന്ന് അദ്ദേഹം പറഞ്ഞു.ഈ വ്യാഴാഴ്ചയാണ് പാപ്പയുടെ അഞ്ചുദിവസം നീണ്ടുനില്ക്കുന്ന സൈപ്രസ് ഗ്രീസ് സന്ദര്‍ശനം. മിഡില് ഈസ്റ്റില്‍ന ിന്നും ആഫ്രിക്കയില് നിന്നുമുള്ള അഭയാര്‍ത്ഥികള്‍ക്ക് യൂറോപ്പിലേക്ക് കടന്നുവരാന് പാപ്പായുടെ പര്യടനം സാധ്യതയൊരുക്കും എന്നാണ് പ്രതീക്ഷിക്കപ്പെടുന്നത്. 2016 ലാണ് ഇതിന് മുമ്പ് പാപ്പ ഗ്രീസ് സന്ദര്‍ശിച്ചത്. അന്നും സിറിയന് അഭയാര്‍ത്ഥി കുടുംബത്തെ അദ്ദേഹം റോമിലേക്ക് കൊണ്ടുവന്നിരുന്നു.\nഇത്തവണയും അമലോത്ഭവമാതാവിന്റെ തിരുനാളില് പൊതുവണക്കത്തിനായി പാപ്പ എത്തില്ല


ചൈനീസ് എയർ കണ്ടീഷനുകളുടെ ഇറക്കുമതി നിരോധിച്ച് ഇന്ത്യ – Login Kerala\nചൈനീസ് എയർ കണ്ടീഷനുകളുടെ ഇറക്കുമതി നിരോധിച്ച് ഇന്ത്യ\nSambhu MSOctober 16, 2020\nഅതിർത്തിയിൽ സംഘർഷാവസ്ഥ നിലനിൽക്കുന്ന സാഹചര്യത്തിൽ വീണ്ടും ചൈനീസ് കമ്പനികൾക്ക് തിരിച്ചടി നൽകി ഇന്ത്യ. ചൈനീസ് കമ്പനികളുടെ എയർ കണ്ടീഷണറുകളുടെ ഇറക്കുമതി ഇന്ത്യ പൂർണമായി നിരോധിച്ചുവെന്ന് ദേശീയ മാധ്യമങ്ങൾ റിപ്പോർട്ട് ചെയ്യുന്നു.\nAlso Read: ശബരിമല വിമാനത്താവളം: സ്ഥലം ഏറ്റെടുക്കുന്നതിനുള്ള സര്‍ക്കാര് ഉത്തരവ് റദ്ദാക്കി\nതദ്ദേശീയ വിപണിയെ പ്രോത്സാഹിപ്പിക്കാന് കേന്ദ്രസര്‍ക്കാര് അടുത്തകാലത്ത് ആത്മനിര്‍ഭര് ഭാരത് പദ്ധതി പ്രഖ്യാപിച്ചിരുന്നു. ഇതിന്റെയെല്ലാം തുടര്‍ച്ചയായാണ് റഫ്രിജറന്റ് അടക്കമുള്ള എയര് കണ്ടീഷണറിന്റെ ഇറക്കുമതി നിരോധിച്ചത്.\nAlso Read: പെണ്‍കുട്ടികളുടെ വിവാഹപ്രായം: തീരുമാനം ഉടൻ; പ്രധാനമന്ത്രി നരേന്ദ്രമോദി\nനിരോധിത വസ്തുക്കളുടെ പട്ടികയില് എയര് കണ്ടീഷണര് ഉള്‍പ്പെടുത്തി ഇറക്കുമതി നയം ഭേദഗതി ചെയ്തു. റഫ്രിജറന്റുകളുള്ള എയർകണ്ടീഷണറുകൾ ഇറക്കുമതി ചെയ്യുന്നത് മാത്രമേ നിരോധിച്ചിട്ടുള്ളൂവെന്ന് വിജ്ഞാപനത്തിൽ പറയുന്നു. വാണിജ്യ വ്യവസായ മന്ത്രി പീയൂഷ് ഗോയലിന്റെ അംഗീകാരത്തോടെയാണ് ഇറക്കുമതി നിരോധനം പുറപ്പെടുവിച്ചത്.\nAlso Read: ലഹരി മരുന്ന് കേസ്: നടന് വിവേക് ഒബറോയിയുടെ ഭാര്യയ്ക്ക് നോട്ടീസ്\nഅവശ്യവസ്തുക്കളുടെ പട്ടികയില്‍പ്പെടാത്തവയുടെ ഇറക്കുമതി നിരുത്സാഹപ്പെടുത്താനാണ് കേന്ദ്രസര്‍ക്കാര് തീരുമാനം. ഇതിന്റെ ഭാഗമായാണ് നടപടി. ഏകദേശ 500 ദശലക്ഷം ഡോളർ വിലവരുന്ന എയർകണ്ടീഷണറുകളുടെ ഇറക്കുമതിക്കാണ് വ്യാഴാഴ്ച രാത്രി ഇന്ത്യ നിരോധനം ഏർപ്പെടുത്തിയതെന്നാണ് ഏറ്റവും ഒടുവിൽ ലഭിക്കുന്ന റിപ്പോർട്ടുകൾ.\nAlso Read: കോൺഗ്രസ്സ് നേതൃത്വത്തിനെതിരെ കെ. മുരളീധരൻ\nശബരിമല വിമാനത്താവളം: സ്ഥലം ഏറ്റെടുക്കുന്നതിനുള്ള സര്‍ക്കാര് ഉത്തരവ് റദ്ദാക്കി\nമുന്നണി പ്രവേശനം; ഒരാഴ്ചയ്ക്കുള്ളില് തീരുമാനമെന്ന് പി.സി


അവസാന മത്സരത്തിൽ ചെന്നൈ; തോൽവിയോടെ പഞ്ചാബും പുറത്ത് IPL 2020\nഅവസാന മത്സരത്തിൽ ചെന്നൈ; തോൽവിയോടെ പഞ്ചാബും പുറത്ത്\nഅവസാന മത്സരത്തിൽ പഞ്ചാബിന്റെ പ്ലേ ഓഫ് പ്രതീക്ഷകളെ തകർത്തെറിഞ്ഞ് ആധികാരിക വിജയവുമായി ചെന്നൈ സൂപ്പർ കിംഗ്സ്\n01 Nov, 2020 at 02:02 PM\nഅവസാന മത്സരത്തിൽ പഞ്ചാബിന്റെ പ്ലേ ഓഫ് പ്രതീക്ഷകളെ തകർത്തെറിഞ്ഞ് ആധികാരിക വിജയവുമായി ചെന്നൈ സൂപ്പർ കിംഗ്സ്.\n154 റൺസ് വിജയലക്ഷ്യവുമായി ബാറ്റിംഗിനിറങ്ങിയ ചെന്നൈ9വിക്കറ്റിന്റെ തകർപ്പൻ വിജയമാണ് സീസണിലെ അവസാന മത്സരത്തിൽ നേടിയത്.\nതോൽവിയോടെ പഞ്ചാബിന്റെ പ്ലേ ഓഫ് സാധ്യതകൾ അവസാനിച്ചു. ചെന്നൈ നേരത്തെ തന്നെ പുറത്തായിരുന്നു.\nഗെയ്ക്വാദും ഡുപ്ലെസിയും ചേർന്ന് നൽകിയ മികച്ച തുടക്കമാണ് ചെന്നൈ വിജയം എളുപ്പമാക്കിയത്. 48 റൺസ് നേടി ഡുപ്ലെസി പുറത്തായെങ്കിലും പിന്നീട് വന്ന റായിഡു ഗെയ്ക്വാദിനൊപ്പം വിക്കറ്റ് നഷ്ടമില്ലാതെ ടീമിനെ കരക്കെത്തിച്ചു. ഗെയ്ക്വാദ് 62 റൺസും റായിഡു 30 റൺസും നേടി.\nനേരത്തെ ടോസ് നഷ്ടപ്പെട്ട് ആദ്യം ബാറ്റ് ചെയ്ത പഞ്ചാബ് 20 ഓവറിൽ ആറു വിക്കറ്റ് നഷ്ടത്തിൽ 153 റൺസെടുത്തു.\nമികച്ച തുടക്കം ലഭിച്ചെങ്കിലും അത് മുതലാക്കാൻ പഞ്ചാബിന്റെ മധ്യനിരയ്ക്ക് സാധിക്കാതെ പോയതാണ് വലിയ സ്കോറിലേക്ക് എത്തുന്നതിൽ നിന്ന് ടീമിനെ തടഞ്ഞത്.\nമായങ്ക് അഗർവാളും ക്യാപ്റ്റൻ കെ.എൽ രാഹുലും ചേർന്ന് ആദ്യ വിക്കറ്റിൽ തകർത്തടിച്ചെങ്കിലും, ടീം സ്കോർ 48ഇൽ നിൽക്കെ അഗർവാൾ പുറത്തായി. അതോടെ ഒരുവശത്തു നിന്ന് റൺറേറ്റ് താഴനും മറുവശത്ത് വിക്കറ്റുകൾ വീഴാനും തുടങ്ങി.\nകഴിഞ്ഞ കളിയിൽ വെടിക്കെട്ട് ബാറ്റിംഗ് കാഴ്ചവെച്ച ക്രിസ് ഗെയ്‌ലിന് 12 റൺസ് എടുക്കാനേ ഇത്തവണ കഴിഞ്ഞുള്ളു. പൂരനും നിരാശപ്പെടുത്തി. ആറു പന്തിൽ രണ്ട് റൺസ് നേടിയ പൂരനെ താക്കൂറിന്റെ പന്തിൽ ധോണി ക്യാച്ചെടുത്ത് പുറത്താക്കുകയായിരുന്നു.\nപിന്നീടെത്തിയ ദീപക് ഹൂഡ തകർത്തടിച്ചതോടെയാണ് പഞ്ചാബ് ഇന്നിങ്സിന് വീണ്ടും ജീവൻ വെച്ചത്. അവസാന ഓവറുകളിൽ ആഞ്ഞടിച്ച ഹൂഡയുടെ മികവിലാണ് ടീം സ്കോർ 150 കടക്കുന്നത്. 30 പന്തിൽ 62 റൺസ് നേടി ദീപക് ഹൂഡ പുറത്താകാതെ നിന്നു.\nChennai Super KingsKings XI PunjabIPL 2020കിംഗ്സ് ഇലവൻ പഞ്ചാബ്Punjab outചെന്നൈ സൂപ്പർ കിംഗ്സ്ഐ.പി.എൽ.\nദേശീയദിനാഘോഷത്തിന് യു.എ.ഇ ഒരുങ്ങി\nഡീസല് വിലയില് നേരിയ വര്‍ധന വരുത്തി ഖത്തര്\nദുബൈയിലെ 766 മസ്ജിദുകളിൽ അടുത്ത വെള്ളിയാഴ്ച മുതൽ ജുമുഅ നമസ്കാരം ആരംഭിക്കും\nഒമാനിൽ താത്ക്കാലികമായി നിർത്തിവച്ചിരുന്ന ടൂറിസ്റ്റ് വിസകൾ പുനഃരാരംഭിക്കുന്നു\nനോര്‍ത്ത് ഈസ്റ്റ്-ഗോവ മല്‍സരം സമനിലയില് (1-1)\nകളിയില് തോറ്റെങ്കിലെന്താ, ഗാലറിയില് ജയിച്ചില്ലേ...! വൈറലായി സിഡ്നിയിലെ 'ഇന്ത്യന് പ്രണയകഥ'\nസെനഗലിന്റെ ലോകകപ്പ് ഹീറോ പാപ്പ ബോപ്പ ദിയൂപ് അന്തരിച്ചു\nവംശീയ പരാമര്‍ശം; കവാനിയെ വിലക്കാന് സാധ്യത


വൈകിയാണെങ്കിലും നീതി ലഭിച്ചു; സത്യം എല്ലാ കാലത്തും മറച്ചുവയ്ക്കാനാകില്ല; ബിനീഷ് കോടിയേരി - IBC Live\nഒമിക്രോണിൽ വിദേശജോലി നഷ്ടമാകുമെന്ന ഭീതി; നഴ്സ് ജീവനൊടുക്കി! 56 mins ago\nPosted By: Editoron: October 31, 2021 In: KERALA, LATEST, NEWS, TOP NEWS\nസത്യം എല്ലാ കാലത്തും മറച്ചുവയ്ക്കാനാകില്ല,കൂടുതൽ പ്രതികരണം പിന്നീടെന്നും ബിനീഷ് കോടിയേരി പറഞ്ഞു. ബിനീഷിനെ വരവേൽക്കാൻ നിരവധി സുഹൃത്തുകളാണ് തിരുവനന്തപുരം വിമാനത്താവളത്തിൽ എത്തിയത്. ഇപ്പോൾ നന്ദി പറയാനുള്ളത് കോടതിയോടാണെന്നും സത്യത്തെ മൂടിവയ്ക്കാൻ കാലത്തിനാവില്ലെന്നും ബിനീഷ് കോടിയേരി പറഞ്ഞു.\nവൈകിയാണെങ്കിലും തനിക്ക് നീതി കിട്ടി. സത്യത്തെ മൂടിവയ്ക്കാനും വികൃതമാക്കാനും സാധിക്കും. പക്ഷേ കാലം സത്യത്തെ ചേർത്തു പിടിക്കും. ഭീഷണിക്ക് വഴങ്ങിക്കൊടുക്കാത്തതിൻ്റെ പേരിൽ സംഭവിച്ചതാണ് ഈ കേസെന്നും ബിനീഷ് പറഞ്ഞു.\nതന്നെ പിന്തുണച്ചവരോടെല്ലാം നന്ദിയുണ്ടെന്നും ഒരു വർഷത്തിന് ശേഷമാണ് താൻ ജയിൽ മോചിതനായതെന്നും ആദ്യം അച്ഛനേയും ഭാര്യയേയും മക്കളേയും കാണാണമെന്നും പറഞ്ഞു. തനിക്ക് ഒരുപാട് കാര്യങ്ങൾ പറയാനുണ്ടെന്നും പറയാനുള്ളതെല്ലാം പറയുമെന്നും വ്യക്തമാക്കിയ ശേഷമാണ് വിമാനത്താവളത്തിൽ നിന്നും മരുതംകുഴിയിലെ വീട്ടിലേക്ക് പോയത്.


Tue Jul 07 2020 07:50:50 GMT+0530 (India Standard Time)\nNSH6 March 2019 8:46 AM GMT\nകോട്ടയം: കേരളത്തിലെ മികച്ച സര്‍വകലാശാലയ്ക്കുള്ള ചാന്‍സലേഴ്‌സ് അവാര്‍ഡ് നാളെ മഹാത്മാഗാന്ധി സര്‍വകലാശാലയ്ക്ക് സമ്മാനിക്കും. രാവിലെ 10ന് മഹാത്മാഗാന്ധി സര്‍വകലാശാല അസംബ്ലി ഹാളില് നടക്കുന്ന ചടങ്ങില് ഗവര്‍ണര് ജസ്റ്റിസ് (റിട്ട.) പി സദാശിവം 2017-18ലെ മികച്ച സര്‍വകലാശാലയ്ക്കുള്ള ചാന്‍സലേഴ്‌സ് അവാര്‍ഡും മികച്ച എമര്‍ജിങ് യങ് സര്‍വകലാശാലയ്ക്കുള്ള അവാര്‍ഡും വിതരണം ചെയ്യും. കേരള വെറ്ററിനറി ആന്റ് ആനിമല് സയന്‍സ് സര്‍വകലാശാലയ്ക്കാണ് മികച്ച എമര്‍ജിങ് യങ് സര്‍വകലാശാല അവാര്‍ഡ്.\nയോഗത്തില് മുഖ്യമന്ത്രി പിണറായി വിജയന് അധ്യക്ഷത വഹിക്കും. ഉന്നതവിദ്യാഭ്യാസ മന്ത്രി ഡോ. കെ ടി ജലീല് മുഖ്യപ്രഭാഷണം നടത്തും. എംഎല്‍എമാരായ അഡ്വ. കെ സുരേഷ് കുറുപ്പ്, രാജു എബ്രഹാം, ഉന്നത വിദ്യാഭ്യാസ കൗണ്‍സില് വൈസ് ചെയര്‍മാന് പ്രഫ. രാജന് ഗുരുക്കള്, ഉന്നത വിദ്യാഭ്യാസ പ്രിന്‍സിപ്പല് സെക്രട്ടറി ഡോ. ഉഷ ടൈറ്റസ്, മഹാത്മാഗാന്ധി സര്‍വകലാശാല വൈസ് ചാന്‍സലര് പ്രഫ. സാബു തോമസ് എന്നിവര് പങ്കെടുക്കും. അഞ്ചുകോടി രൂപയും പ്രശസ്തിപത്രവും അടങ്ങുന്നതാണ് ചാന്‍സലേഴ്‌സ് അവാര്‍ഡ്. ഒരുകോടി രൂപയും പ്രശസ്തി പത്രവും അടങ്ങുന്നതാണ് മികച്ച എമര്‍ജിങ് യങ് സര്‍വകലാശാലയ്ക്കുള്ള അവാര്‍ഡ്.\nസംസ്ഥാന ഉന്നത വിദ്യാഭ്യാസ കൗണ്‍സില് നിയോഗിച്ച പ്രഫ. സിഎന്‍ആര് റാവുവിന്റെ നേതൃത്വത്തിലുള്ള ഒമ്പതംഗ സെലക്ഷന് കമ്മിറ്റിയാണ് ചാന്‍സലേഴ്‌സ് അവാര്‍ഡിനായി മികച്ച സര്‍വകലാശാലകളെ തിരഞ്ഞെടുത്തത്. 2015ലാണ് ചാന്‍സലേഴ്‌സ് അവാര്‍ഡ് ഏര്‍പ്പെടുത്തിയത്. ഇത് രണ്ടാം തവണയാണ് മഹാത്മാഗാന്ധി സര്‍വകലാശാലയ്ക്ക് അവാര്‍ഡ് ലഭിക്കുന്നത്. 2017ലാണ് മികച്ച എമര്‍ജിങ് യങ് സര്‍വകലാശാല അവാര്‍ഡ് ഏര്‍പ്പെടുത്തിയത്.\nmg university tomorrow chancellors award distribution governor and chief minister participate


മാനസയുടെ മരണത്തില് മനംനൊന്ത് യുവാവ് ആത്മഹത്യ ചെയ്തു - Pravasishabdam\nHome News Kerala മാനസയുടെ മരണത്തില് മനംനൊന്ത് യുവാവ് ആത്മഹത്യ ചെയ്തു\nമലപ്പുറം: കോതമംഗലത്ത് യുവാവ് വെടിവച്ചു കൊലപ്പെടുത്തിയ മാനസയുടെ മരണത്തില് മനംനൊന്ത് മലപ്പുറത്ത് യുവാവ് ആത്മഹത്യ ചെയ്തു. മലപ്പുറം ചങ്ങരംകുളം വളയംകുളം സ്വദേശി വിനീഷ് (33) ആണ് ആത്മഹത്യ ചെയ്തത്.\nവളയംകുളം മനക്കല്‍കുന്ന് താമസിക്കുന്ന യുവാവിനെ വീട്ടില് മരിച്ച നിലയില് കണ്ടെത്തുകയായിരുന്നു. വീടിന്റെ അടുക്കള ഭാഗത്താണ് തൂങ്ങിമരിച്ച നിലയില് കണ്ടത്. അടുക്കള ഭാഗത്തുനിന്ന് ആത്മഹത്യ കുറിപ്പും ലഭിച്ചിട്ടുണ്ട്. തന്റെ മരണത്തില് ആര്‍ക്കും ഉത്തരവാദിത്തമില്ലെന്നും മാനസയുടെ മരണം വേദനിപ്പിച്ചെന്നുമാണ് ആത്മഹത്യാ കുറിപ്പില് എഴുതിയിരിക്കുന്നത്. ആത്മഹത്യാകുറിപ്പില് മറ്റു വിശദാംശങ്ങളൊന്നുമില്ല.\nവിനീഷും മാതാവും മാത്രമാണ് വീട്ടില് താമസിക്കുന്നത്. സംഭവസമയത്ത് അമ്മ വീട്ടിലുണ്ടായിരുന്നില്ല. അയല്‍വാസികളാണ് യുവാവിനെ മരിച്ച നിലയില് കണ്ടെത്തിയത്. ഉടന് പൊലീസില് വിവരമറിയിക്കുകയായിരുന്നു. വിനീഷിന് മാനസികാസ്വാസ്ഥ്യമുണ്ടായിരുന്നതായി നാട്ടുകാര് പറയുന്നു. ചങ്ങരംകുളം പൊലീസ് സ്ഥലത്തെത്തി മൃതദേഹം മെഡിക്കല് കോളേജിലേക്ക് മാറ്റിയിട്ടുണ്ട്.\nPrevious articleകോവിന് പോര്‍ട്ടല് കാര്യക്ഷമമാക്കണം, പ്രവാസികളുടെ ബുദ്ധിമുട്ടുകള് പരിഹരിക്കണം : കേന്ദ്രത്തിന് കത്തയച്ച് വീണ ജോര്‍ജ്ജ്\nNext articleരാജ്യത്ത് 24 മണിക്കൂറിൽ 40134 പേർക്ക് കൊവിഡ്; 422 മരണം


ഫിറ്റ്‌നെസ് സെന്ററിന്റെ പേരില് കോടികള് തട്ടി; ശില്‍പ ഷെട്ടിക്കും അമ്മയ്ക്കും എതിരെ കേസ് – Newscom – Malayalam News\nഫിറ്റ്‌നെസ് സെന്ററിന്റെ പേരില് കോടികള് തട്ടി; ശില്‍പ ഷെട്ടിക്കും അമ്മയ്ക്കും എതിരെ കേസ്\nബ്ലൂ ഫിലിം നിർമ്മാണത്തിന്റെ പേരിൽ ഭർത്താവ് അറസ്റ്റിലായതിന് പിന്നാലെ ശിൽപ ഷെട്ടിക്ക് വീണ്ടും തിരിച്ചടി. നടിക്കെതിരെ തട്ടിപ്പിന് പൊലീസ് കേസ് രജിസ്റ്റർ ചെയ്തു. ഉത്തര്‍പ്രദേശിലാണ് ശില്‍പ്പയ്ക്കും അമ്മ സുനന്ദയ്ക്കും എതിരെ കേസ് രജിസ്റ്റര് ചെയ്തിരിക്കുന്നത്. ഫിറ്റ്‌നെസ് വെല്‍നസ് സെന്ററിന്റെ ബ്രാഞ്ച് തുടങ്ങാമെന്ന് വാഗ്ദാനം ചെയ്ത് രണ്ടുപേരില് നിന്ന് കോടികള് തട്ടിയെന്നാണ് കേസ്. ലോസിസ് വെല്‍നെസ് സെന്റര് എന്ന സ്ഥാപനത്തിന്റെ ചെയര് പേഴ്‌സണാണ് ശില്‍പ. അമ്മ സുനന്ദ ഇതിന്റെ ഡയറക്ടറും. ഹസ്രത് ഗഞ്ച്, വിഭൂതി ഖണ്ഡ് പൊലീസ് സ്റ്റേഷനുകളിലാണ് കേസ് രജിസ്റ്റര് ചെയ്തിരിക്കുന്നത്. ഉത്തര്‍പ്രദേശില് നിന്നുള്ള പൊലീസ് സംഘം ശില്‍പയെ ചോദ്യം ചെയ്യാനായി മുംബൈയില് എത്തിയേക്കുമെന്നാണ് സൂചന.\nഇനി അഭിനയലോകത്തേക്കില്ല; അതിനുള്ള സാഹചര്യമല്ല ഇപ്പോഴുള്ളത്; തുറന്ന് പറഞ്ഞ് അമ്പിളി ദേവി!!\nസമ്മര് ഇന് ബത്ലഹേം സെറ്റില് നിന്നും അഭിനയിക്കാതെ അച്ഛന് തിരികെ വന്നു ; കുതിരവട്ടം പപ്പുവിന്റെ മകന് മനസ്സു തുറന്നു\nഫഹദും ഞാനും തമ്മിലുള്ള ബന്ധം; പറഞ്ഞാല് ആരും വിശ്വസിക്കില്ലെന്ന് ദേവിചന്ദന


ഗായിക ചിത്ര ഫോണ് വിളിച്ച ഷാനുവിനെ ഓര്‍മ്മയില്ലേ...? ഷാനുവിന്റെ പേരില് അറിയപ്പെടാന് കൊതിക്കുന്ന ഈ ഉമ്മ പറയുന്നതു കേള്‍ക്കൂ... - India today special - Malayalam News\nമലയാളികളുടെ പ്രിയപ്പെട്ട പാട്ടുകാരി കെ എസ് ചിത്ര കാണണമെന്ന് ആവശ്യപ്പെട്ട ഷാനു എന്ന മിടുക്കനെ മലയാളികൾ അത്രപ്പെട്ടന്നൊന്നും മറക്കില്ല. 'ഉമ്മാന്റെ കാലടിപ്പാടിലാണ് സുവർഗം’ എന്ന പാട്ടു പാടിയ ചിത്രയെ കാണണമെന്ന ഭിന്നശേഷിക്കാരനായ മകൻ ഷാനുവിന്റെ ആവശ്യം അമ്മ ഷബ്ന നജ്മുദ്ധീൻ സമൂഹമാധ്യമങ്ങളിലൂടെ പ്രചരിപ്പിച്ചതോടെയാണ് കഴിഞ്ഞ ലോക് ഡൗണിൽ കുടുംബത്തെ തേടി മലയാളത്തിന്റെ വാനമ്പാടിയുടെ അപ്രതീക്ഷിതമായ ആ വിളി വന്നത്. ഇപ്പോൾ ആ അമ്മ അറിയപ്പെടുന്നത് 'ഷാനുവിന്റെ ഉമ്മ' എന്ന പേരിലാണ്. അത്തരത്തിൽ തന്റെ മകന്റെ പേരിൽ അറിയപ്പെടുന്നതിന്റെ അഭിമാനത്തിലാണ് ഭിന്നശേഷി കുട്ടികളുടെ രക്ഷിതാക്കളുടെ സംഘടനയായ പരിവാർ കേരളയുടെ മലപ്പുറം ജില്ലാ വൈസ്പ്രസിഡന്റ് കൂടെയായ ഷബ്‌ന നജ്മുദ്ധീൻ.\nപല രക്ഷിതാക്കളും ഭിന്നശേഷിക്കാരായ മക്കളെ കൊണ്ട് പുറത്തിറങ്ങാത്തതിന് ഒരു കാരണമേയുള്ളൂ, മക്കളെ സമൂഹം അംഗീകരിക്കില്ല എന്ന പേടി. അവരോട് ഷബ്‌നയ്ക്ക് പറയാനുള്ളത് 'ആദ്യം നമ്മളവരെ അംഗീകരിക്കുക ലോകമവരെ അംഗീകരിക്കും' എന്നാണ്. ഭർത്താവ് നജ്മുദ്ധീൻ, മകൻ ഷാനു, മകൾ നേഹൽ എന്നിവർ അടങ്ങുന്ന സന്തോഷ കുടുംബമാണ് ഷബ്‌നയുടേത്.\nഷബ്‌ന നജ്മുദ്ധീൻ ഇന്ത്യ ടുഡേയോട് മനസുതുറക്കുന്നു...\nഗായിക ചിത്ര നൽകിയ സമ്മാനം\nഒരിടയ്ക്ക് പാട്ട് കേൾക്കാൻ ഷാനുവിന് വളരെ ഇഷ്ടമായിരുന്നു. ഗായിക കെ എസ് ചിത്ര പാടിയ 'ഉമ്മാന്റെ കാലടിപ്പാടിലാണ് സുവർഗം' എന്ന് തുടങ്ങുന്ന പാട്ട് അവനു വളരെ ഇഷ്ടമാണ്. ആ ഗാനം പാടിയത് ചിത്രചേച്ചിയാണെന്നു പറഞ്ഞുകൊടുത്തിരുന്നു. ഒരു ദിവസം 'എനിക്ക് ഓളെ കാണണം' എന്ന് ഷാനു പറഞ്ഞു. ആരെയാ കാണേണ്ടതെന്നു ചോദിച്ചപ്പോൾ 'ചിത്തിര'യെ കാണണം എന്ന് പറഞ്ഞു. ചിത്ര ചേച്ചിയെയാണ് അവൻ ഉദ്ദേശിച്ചത്. ആദ്യമൊക്കെ ഞാൻ അത് തള്ളി കളഞ്ഞു. എന്നാൽ അവൻ സ്ഥിരം ഇത് തന്നെ ആവർത്തിച്ചു. അങ്ങനെ അത് ഫേസ്ബുക് പോസ്റ്റായി പങ്കുവച്ചു. ആ ഫേസ്ബുക് പോസ്റ്റ് വൈറലാകുകയും ചിത്ര ചേച്ചിയുടെ അടുത്ത് എത്തുകയും ചെയ്തു. അങ്ങനെ കഴിഞ്ഞ ലോക് ഡൗണിൽ ഒരു ദിവസം ചിത്ര ചേച്ചിയുടെ മാനേജരുടെ കാൾ എത്തി. ഷാനുവുമായി വീഡിയോ കാളിൽ സംസാരിക്കണമെന്നായിരുന്നു ആവശ്യം. അങ്ങനെ ചേച്ചി വിളിച്ചു, മോനുമായി സംസാരിച്ചു. മോന്റെ ഇഷ്ടപ്പെട്ട ആ പാട്ട് ചേച്ചി പാടി കേൾപ്പിച്ചു. കോവിഡ് മാറിയിട്ട് ഒരു ദിവസം വീട്ടിലേക്ക് വാരാം എന്നും പറഞ്ഞു. ചിത്ര ചേച്ചി വിളിച്ച സംഭവം വൈറലായിരുന്നു.\nഭിന്നശേഷിയുള്ള കുട്ടിയുമായി എങ്ങനെയാണ് ഇത്രത്തോളം സന്തോഷമായി ഇരിക്കുന്നതെന്ന് എല്ലാവരും ചോദിക്കാറുണ്ട്. അങ്ങനെ ചോദിക്കുന്നവരോട് ചോദിക്കാനുള്ളത്, എത്ര കാലം നമ്മൾ വീട്ടിനകത്ത് ഒതുങ്ങിക്കൂടും എന്നുമാത്രമാണ്? നമ്മുടെ കാലശേഷം നമ്മുടെ മക്കളോട് സമൂഹം നല്ല രീതിയിൽ പെരുമാറണമെങ്കിൽ നമ്മൾ അവരെ സമൂത്തിലേക്ക് ഇറക്കികൊണ്ടു ചെല്ലണം.. നമ്മൾ ആകണം ആദ്യം മാറേണ്ടത്.\nചെറുപ്പകാലത്ത് എന്റെ അതെ പ്രായമുള്ള ഭിന്ന ശേഷിക്കാരനായ ഒരു അയൽവാസി ഉണ്ടായിരുന്നു. സമൂഹത്തിൽ അറിയപ്പെടുന്ന ഒരു കുടുംബമായതുകൊണ്ട്തന്നെ മാതാപിതാക്കൾ ആ കുട്ടിയെ മുറിക്കുള്ളിൽ പൂട്ടിയിട്ടിരിക്കുകയായിരുന്നു. ഇങ്ങനെയുള്ള ഒരു കുട്ടി ഉണ്ടെന്ന് പുറംലോകം അറിയാതിരിക്കാനും ആ കുട്ടിയുടെ സഹോദരങ്ങളുടെ കല്യാണം മുടങ്ങാതിരിക്കാനും വീട്ടിൽ നിന്നും മാറ്റിപാർപ്പിക്കുകവരെ ചെയ്തു. അന്ന് ആ കുട്ടിയുടെ ശബ്ദം കേൾക്കുന്നതുപോലും പേടിയായിരുന്നു. ഒരിക്കൽ ആ വീട്ടിൽ പോയപ്പോൾ ആ കുട്ടി ഓടിവന്ന് എന്നെ കെട്ടിപിടിച്ചു. അന്ന് ഞാൻ പേടിച്ച് നിലവിളിച്ചു. ഇന്ന് പുറമെയുള്ള ഒരാളോട് അവൻ അവന്റെ സന്തോഷം പങ്കുവച്ചതായിരുന്നു അതെന്നു മനസിലാക്കാൻ വലിയ താമസമൊന്നുമില്ല. അടച്ചിടലിൽ നിന്നും കുട്ടികളെ പുറം ലോകത്തേക്ക് കൊണ്ടുവന്നാൽ തീർച്ചയായും കുട്ടിയിൽ മാറ്റങ്ങൾ സംഭവിക്കും. അവരെ സ്വതന്ത്രമായി വിടുക. അവരും പറക്കട്ടേ.\nസന്തോഷത്തിന്റെ ഫേസ്ബുക് കുറിപ്പുകൾ\nഎന്റെ ഒരു സന്ദേശം കൊണ്ട് എന്തെങ്കിലും മാറ്റം വരുന്നുണ്ടെങ്കിൽ അതാണ് ഏറ്റവും വലിയ കാര്യം. മുൻപ് മകനുമായി പുറത്തു പോകുമ്പോൾ എന്തിനാണ് ഇങ്ങനെയുള്ള കുട്ടികളുമായി പുറത്തുപോകുന്നതെന്ന് ആൾക്കാർ ചോദിച്ചിരുന്നു. ഇവരെ ഒരു റൂമിൽ അടച്ചിടാൻ പാടില്ലേ.... ഇവരുമായി പുറത്തിറങ്ങേണ്ട കാര്യമുണ്ടോ... അങ്ങനെയുള്ള ചോദ്യങ്ങൾ പല ഭാഗത്ത് നിന്നും കേൾക്കേണ്ടി വന്നിരുന്നു. മറ്റുകുട്ടികൾ പഠിക്കുന്ന സ്‌കൂളുകളിലും ബുദ്ധിമുട്ട് നേരിടേണ്ടി വന്നിരുന്നു. എന്നാൽ ഇന്ന് മാറ്റങ്ങൾ കണ്ടു തുടങ്ങിയിട്ടുണ്ട്. അന്ന് അങ്ങനെ ചോദിച്ച ആൾക്കാർ പോലും ഇപ്പോൾ മാറി ചിന്തിച്ചുതുടങ്ങി. അതിനുള്ള വഴി ഉണ്ടാക്കികൊടുക്കേണ്ടത് രക്ഷിതാക്കൾ ആണ്. അങ്ങനെയാണ് മോന്റെ കാര്യങ്ങൾ ഉൾപ്പെടുത്തികൊണ്ട് ഫേസ്ബുക്കിൽ പോസ്റ്റ് ഇടുന്നത്.\nഫേസ്ബുക് പോസ്റ്റ് കണ്ടിട്ട് സന്തോഷം പങ്കുവയ്ക്കുന്ന ഒരുപാടുപേർ ഉണ്ട്. മോനുമായി ബന്ധപ്പെട്ട എന്തെങ്കിലും വിഷമം ഉണ്ടായാൽ ഞാൻ അവരെപ്പറ്റി ഓർക്കും. കാരണം എന്റെ മോന്റെ ഫോട്ടോയും വിശേഷങ്ങളും കണ്ടാണ് ഇവരെല്ലാം സന്തോഷിക്കുന്നത് പിന്നെ ഞാൻ എന്തിന് വിഷമിക്കണം .... ഒരുപാട് രക്ഷിതാക്കൾക്ക് ഇതൊരു പ്രചോദനം ആകുമെങ്കിൽ അതാണ് ഏറ്റവും വലിയ കാര്യം. ഒരുകാലത്ത് സ്ത്രീകളെ പോലും അംഗീകരിക്കാത്ത സമൂഹമായിരുന്നു നമ്മുടേത്. അവിടെ നിന്ന് ഇതുവരെ എത്തി നിൽക്കുന്നു. ആ സ്ഥിതിക്ക് ഭിന്ന ശേഷിക്കാരായ മക്കളെ മാറ്റി നിർത്താതെ ചേർത്ത് നിർത്തുന്ന ഒരു സമൂഹവും ഉണ്ടാകും.\nപുറത്തൊക്കെ പോകുമ്പോൾ ഞാൻ എഴുതിയ ഫേസ്ബുക് പോസ്റ്റുകൾ വായിക്കുന്നവർ വന്ന് ഷാനുവിന്റെ ഉമ്മയല്ലേ എന്ന് ചോദിക്കാറുണ്ട്. എന്റെ പേരുപോലും ആരും ചോദിക്കാറില്ല. അവർക്ക് അത് അറിയേം വേണ്ട. ഷാനുവിനെപ്പോലുള്ള മക്കളിലൂടെയും നമുക്ക് അറിയപ്പെടാൻ കഴിയും. കാരണം ഇങ്ങനെയുള്ള എല്ലാ മക്കളും ഒരേ കഴിവ് ഉള്ളവർ ആകണമെന്നില്ല. ചിലർക്ക് നന്നായി പാട്ടുപാടാൻ, ഡാൻസ് ചെയാൻ, വരയ്ക്കാൻ ഒക്കെ കഴിയും. വീട്ടിലെ സാധനങ്ങൾ വൃത്തിയായി അടുക്കിവയ്ക്കാനും അയൽക്കാരുമായി ഇടപെടാനുമൊക്കെയാണ് ഷാനുവിനുള്ള കഴിവ്. അവനെ പ്രോത്സാഹിപ്പിക്കുന്നതുകൊണ്ടാണ് അങ്ങനെ സംഭവിക്കുന്നത്. ഇതിനൊന്നും കഴിയാതെ വീട്ടിനുള്ളിൽ കഴിയുന്ന ഒട്ടേറെ കുട്ടികൾ വേറെയുണ്ട്.\nഷാനുവിന് ആറുമാസം പ്രായമുള്ളപ്പോഴാണ് ഭിന്നശേഷിയുള്ള കുട്ടിയാണെന്ന് അറിയുന്നത്. 70 ശതമാനമാണ് ഇന്റെലെക്ച്വൽ ഡിസബിലിറ്റി. കുടുംബത്തിൽ നിന്നും നാട്ടുകാരിൽ നിന്നും വളരെയധികം ബുദ്ധിമുട്ട് അനുഭവിക്കേണ്ടിവന്നിരുന്നു. ഹൈപ്പർ ആക്ടിവിറ്റി ഉള്ള കുട്ടിയെ നോക്കുക എന്നത് ഏറെ കഷ്ടമായിരുന്നു. ആദ്യത്തെ കുട്ടിയായതുകൊണ്ടുതന്നെ അന്നൊക്കെ വളെരെയധികം മാനസിക സംഘർഷാവസ്ഥയിലൂടെയാണ് കടന്നുപോയിരുന്നത്. ഇപ്പോൾ അതൊക്കെ മാറി. വിഷമിച്ചതുകൊണ്ട് ഈ അവസ്ഥ മാറാൻ പോകുന്നില്ല.\nമലപ്പുറത്തുള്ളത് ഒരു ലക്ഷത്തിൽപരം ഭിന്നശേഷിക്കാർ\nമലപ്പുറം ജില്ലയിൽ മാത്രമായി ഒരു ലക്ഷത്തിൽപരം ഭിന്നശേഷിക്കാരാണ് ഉള്ളത്. കേരളത്തിൽ ഏറ്റവും കൂടുതൽ ഭിന്ന ശേഷിക്കാരുള്ളത് മലപ്പുറത്താണ്. ഭിന്നശേഷി കുട്ടികളുടെ രക്ഷിതാക്കളുടെ സംഘടനയായ പരിവാർ കേരളയുടെ മലപ്പുറം ജില്ലാ വൈസ് പ്രസിഡന്റ ആണ് ഞാൻ. പഞ്ചായത്ത് അടിസ്ഥാനത്തിലാണ് സംഘടനയുടെ രൂപീകരണം. സംഘടനയിൽ എത്തിയതിന് ശേഷമാണ് കേരളത്തിൽ എത്രത്തോളം ഭിന്നശേഷിക്കാർ ഉണ്ടെന്ന് മനസിലാകുന്നത്. ഇതിൽ സംഘടനയിൽ വരുന്നവരെ നമുക്ക് അറിയാം. അതല്ലാതെ ഇത്തരം കുട്ടികളെയും കൊണ്ട് വീട്ടിലിരിക്കുന്ന ഒട്ടേറെ മാതാപിതാക്കൾ നമ്മുടെ സമൂഹത്തിൽ ഉണ്ട്. ഭിന്നശേഷിക്കാരായ കുട്ടികളെ പുറംലോകത്തെ കാണിക്കാതെയും, പുറം ലോകവുമായി അടുപ്പം സൂക്ഷിക്കാത്തതുമായ ഒട്ടേറെ മാതാപിതാക്കൾ ഉണ്ട്. സംഘടനയിലൂടെ ഓരോ പഞ്ചായത്തിലും ക്ളാസുകൾ എടുക്കുന്നു. അതിലൂടെ കുട്ടികളുടെ മാതാപിതാക്കളുടെയും സമൂഹത്തിന്റെയും കാഴ്ച്ചപ്പാടിൽ മാറ്റം വന്നുതുടങ്ങി.\nകോവിഡ് കാലവും മാനസിക വെല്ലുവിളിയും\nഎ ഡബ്ല്യൂ എച്ച് സ്പെഷ്യൽ സ്‌കൂൾ തിരൂറിൽ പ്രൈമറി ക്ലാസ് വിദ്യാർത്ഥിയാണ് ഷാനു. കോവിഡിൽ സ്‌കൂളുകൾ ഇല്ലാതായതോടെ കുട്ടികളെ മാനസികമായി അത് ബാധിച്ചു. അവർക്ക് ഇഷ്ടപ്പെട്ട ചുറ്റുപാട് കൂട്ടുകാർ ടീച്ചർമാർ തുടങ്ങിയ കാര്യങ്ങൾ കാണാതിരിക്കുമ്പോൾ അവരെ അത് അസ്വസ്ഥരാക്കുന്നു. അവർക്ക് അവരുടെ വിചാരങ്ങളും വികാരങ്ങളും നമ്മളെ അറിയിക്കുന്നത്തിലും ചില ബുദ്ധിമുട്ടുകൾ ഉണ്ട്. ഷാനുവിന് ഹൈപ്പർ ആക്ടിവിറ്റി ഉണ്ട്. ചില സമയങ്ങളിൽ അവൻ സ്വയം ഉപദ്രവിക്കും. ചിലപ്പോൾ മറ്റുള്ളവരെ ഉപദ്രവിക്കും. കടിക്കുകയും മുടി പിടിച്ച് വലിക്കുകയുമൊക്കെ ചെയ്യും. കോവിഡ് കുഞ്ഞുങ്ങളുടെ മാനസികാരോഗ്യത്തെ വലിയ രീതിയിൽ ബാധിക്കുന്നു. സ്‌കൂളിൽ നിന്നുള്ള കുട്ടികളുടെ തെറാപ്പിയും മറ്റും മുടങ്ങി കിടക്കുകയാണ്.\nഭിന്നശേഷിക്കാർക്ക് വേണ്ടത് പരിഗണന\nഇങ്ങനെയുള്ള കുട്ടികളെയുംകൊണ്ട് പുറത്ത് പോകാത്ത ഒട്ടേറെ രക്ഷിതാക്കൾ ഉണ്ട്. എന്നാൽ ഞാൻ ആ ഗണത്തിൽ പെടുന്നില്ല. നമ്മൾ ഒരിക്കലും കുട്ടികളെ വീട്ടിനുള്ളിൽ അടച്ചിടരുത്. കുട്ടികളെ പുറത്തുകൊണ്ടുപോയി അവർക്ക് എല്ലാം കാണിച്ച് കൊടുക്കണം. കുട്ടികളുടെ സ്വഭാവം എന്തുമാകട്ടേ അത് സമൂഹം കാണണം. അങ്ങനെ കണ്ടാലേ അത് അംഗീകരിക്കുകയുള്ളു. ഇവർ എങ്ങനെയാണ്, ഇവരോട് എങ്ങനെയാണ് പെരുമാറേണ്ടത് എന്ന് സമൂഹത്തിന് ബോധ്യപ്പെടണമെങ്കിൽ ആദ്യം അമ്മമാർ വിചാരിക്കണം. അതിൽ എന്തെങ്കിലും മോശമായ കാര്യം ഉണ്ടോ എന്ന് ചിന്തിച്ചുകൊണ്ട് പറക്കാൻ ഒരുങ്ങി നിൽക്കുന്ന കുഞ്ഞുങ്ങളുടെ ചിറക് അരിഞ്ഞുകൊണ്ട് അവരെ മുറികൾക്കുള്ളിൽ പൂട്ടിയിട്ടാൽ സമൂഹം ചിന്തിക്കുന്നത് മറ്റൊരു രീതിയിലാകും. ഇത്തരം കുട്ടികൾക്ക് ബസ് യാത്ര നിഷേധിച്ച് സ്വകാര്യ വാഹനങ്ങളിൽ കൊണ്ടുപോകുന്ന മാതാപിതാക്കളാണ് കൂടുതൽ. ഇതിലൂടെ മാതാപിതാക്കൾ ചെയ്യുന്നത് ഒന്ന് കുട്ടിക്ക് ആ ഒരു അനുഭവം നഷ്ടമാക്കുന്നു. ഒപ്പം സമൂഹത്തിന് ഇത്തരം കുട്ടികളെപ്പറ്റി അറിയാനുള്ള അവസരം ഇല്ലാതാക്കുന്നു. നമുക്ക് ആവശ്യം സഹതാപമോ ഒന്നുമല്ല പരിഗണിക്കണം കൂടെ ചേർത്ത് നിർത്തണം. അത്രമാത്രം.\n(വിവരശേഖരണം / ക്രോഡീകരണം : ശ്രുതി ജി നായർ )


പത്താം വട്ട ചർച്ചയും പരാജയം; നിയമം പിൻവലിക്കണമെങ്കിൽ കോടതിയെ സമീപിച്ചോളാൻ കേന്ദ്രം | Metro Journal Online\nകാർഷിക നിയമങ്ങൾക്കെതിരായ പ്രതിഷേധിക്കുന്ന കർഷക സംഘടനാ പ്രതിനിധികളുമായി കേന്ദ്രസർക്കാർ നടത്തിയ പത്താംവട്ട ചർച്ചയും പരാജയപ്പെട്ടു. ഇരു വിഭാഗവും തങ്ങളുടെ നിലപാടുകളിൽ ഉറച്ചുനിന്നതോടെയാണ് ചർച്ച പരാജയപ്പെട്ടത്\nനാൽപതോളം സംഘടനകളുടെ പ്രതിനിധികളാണ് ചർച്ചയിൽ പങ്കെടുത്തത്. കേന്ദ്രസർക്കാരിൽ നിന്നും മന്ത്രിമാരായ നരേന്ദ്ര സിംഗ് തോമറും പീയുഷ് ഗോയലും പങ്കെടുത്തു. കാർഷിക നിയമങ്ങൾ പിൻവലിക്കുക എന്ന നിലപാടിൽ ഉറച്ചു നിൽക്കുകയാണെങ്കിൽ കോടതിയിൽ പൊയ്‌ക്കോളാൻ കർഷകരോട് കേന്ദ്രം പറഞ്ഞു\nനിയമങ്ങൾ നടപ്പാക്കുന്നത് ഒരു വർഷത്തോളം നിർത്തിവെക്കാം. പക്ഷേ ഇതുമായി ബന്ധപ്പെട്ട ചർച്ചകൾക്കായി കർഷകരുടെ സമിതി രൂപീകരിക്കണം. പ്രതിഷേധങ്ങൾ അടിയന്തരമായി അവസാനിപ്പിക്കണമെന്നും കേന്ദ്രം ആവശ്യപ്പെട്ടു. ഒറ്റയടിക്ക് നിയമം പിൻവലിക്കാൻ സാധിക്കില്ല. അതിനു വേണമെങ്കിൽ കോടതിയെ സമീപിക്കാമെന്നും കേന്ദ്രം പറഞ്ഞു\n← മലയാളി പൊളിയാടാ; രാജസ്ഥാൻ റോയൽസിനെ ഇനി സഞ്ജു നയിക്കും\nസിദ്ധാഭിഷേകം : ഭാഗം 40 →\nകണ്ണില്ലാത്ത കേന്ദ്രം: കർഷക സമരം നൂറാം ദിവസത്തിലേക്ക്; ഇതുവരെ മരിച്ചുവീണത് 108 കർഷകർ 5th March 2021


‘ഇത് നമ്മുടെ അവസാന ചിത്രമാകുമെന്ന് കരുതിയില്ല, സത്യം പുറത്തുവരണം..’ – ഷഹനയെ കുറിച്ച് നടൻ മുന്ന സൈമൺ – POCKET CREATIONS\n‘ഇത് നമ്മുടെ അവസാന ചിത്രമാകുമെന്ന് കരുതിയില്ല, സത്യം പുറത്തുവരണം..’ – ഷഹനയെ കുറിച്ച് നടൻ മുന്ന സൈമൺ\nSwathyMay 14, 2022 12:14 pm\nകഴിഞ്ഞ ദിവസമാണ് മോഡലും നടിയുമായ ഷഹനയെ മരിച്ച നിലയിൽ കണ്ടെത്തിയത്. ഏറെ ഞെട്ടലോടെയാണ് ഈ വാർത്ത ഓരോ മലയാളികളും കേട്ടത്. സംഭവമായി ബന്ധപ്പെട്ട് ഷഹനയുടെ ഭർത്താവ് സജാദ് പൊലീസിന്റെ കസ്റ്റഡിയിലാണ്. സജാദിനെ പൊലീസ് ചോദ്യം ചെയ്തുവരികയാണ്. വെറും 20 വയസ്സ് മാത്രം പ്രായമുള്ള യുവനടിയായ ഷഹനയുടെ മരണത്തെ സിനിമ ലോകത്തിന് വിശ്വസിക്കാൻ കഴിയുന്നില്ല.\nമലയാളികൾക്ക് ഏറെ സുപരിചിതനായ നടൻ മുന്ന സൈമൺ ഷഹനയുടെ ഓർമ്മയിൽ വേദന പങ്കിട്ടിരിക്കുകയാണ്. ഷഹന ആദ്യമായി അഭിനയിച്ച തമിഴ് ചിത്രത്തിൽ മുന്നയും അഭിനയിച്ചിരുന്നു. അതിന്റെ ലൊക്കേഷനിൽ വച്ച് എടുത്ത ഫോട്ടോസും വീഡിയോയും പങ്കുവച്ചുകൊണ്ടാണ് മുന്ന സുഹൃത്തിന്റെ വേർപാടിൽ ദുഖം പങ്കുവച്ചത്. മറ്റുള്ളവരെ പോലെ ഞെട്ടലോടെയാണ് മുന്നയും മരണം വാർത്ത അറിഞ്ഞത്.\n“നി ഞങ്ങളെ വിട്ടുപോയി എന്നറിഞ്ഞപ്പോൾ ശരിക്കും ഞെട്ടി. ഞങ്ങൾ ഒരുമിച്ച് എടുത്ത ആദ്യ ചിത്രം. ഒരു വാഗ്ദാനമായ നടി. ദാരുണമായ അന്ത്യം.. നിന്നോടൊപ്പം അഭിനയിച്ച നല്ല ഓർമ്മകൾ. നിന്നെ വളരെയധികം മിസ് ചെയ്യുന്നു, വളരെ സങ്കടകരമാണ്. കുടുംബത്തിന് എന്റെ പ്രാർത്ഥനകൾ..”, മുന്ന ഫോട്ടോയോടൊപ്പം കുറിച്ചു. “ഇത് ഞങ്ങൾ ഒരുമിച്ചുള്ള അവസാന ചിത്രങ്ങളായിരിക്കുമെന്ന് ഒരിക്കലും അറിഞ്ഞിരുന്നില്ല. ചിത്രീകരണത്തിന്റെ അവസാന ദിവസം എടുത്തതാണ്.\nഅത്രയ്ക്ക് പ്രതീക്ഷയുള്ള നടി. സത്യം ഉടൻ പുറത്തുവരണം. നീ ഞങ്ങളെ എല്ലാവരെയും ഉപേക്ഷിച്ചു എന്ന് ഇപ്പോഴും വിശ്വസിക്കാൻ കഴിയുന്നില്ല. വളരെ ചെറുപ്പം, പറയാൻ വാക്കുകളില്ല. പ്രാർത്ഥനകൾ മാത്രം..”, മുന്ന മറ്റൊരു പോസ്റ്റിൽ ഷഹനയെ കുറിച്ചുള്ള ഓർമ്മ പങ്കുവച്ചു. അതെ സമയം ഷഹനയുടെ ഇൻസ്റ്റാഗ്രാമിൽ മരിക്കുന്നതിന്2ദിവസം മുമ്പ് വരെ സന്തോഷവതിയായുള്ള പോസ്റ്റുകളാണ് ഇട്ടിരിക്കുന്നത്. അതുകൊണ്ട് തന്നെ ഷഹനയുടെ മരണത്തിൽ പിന്നിലുള്ള സംശയങ്ങൾ കൂടിവരികയാണ്.\nTAGS FeaturedFilmMunna SimonNewsShahanaViral Post\nNEWER POST‘മഞ്ഞ ഷോർട്ട് ഡ്രെസ്സിൽ പൊളി ലുക്കിൽ കീർത്തി സുരേഷ്, ഞെട്ടിച്ചെന്ന് ആരാധകർ..’ – ഫോട്ടോസ് വൈറൽ\nOLDER POST‘കാണാൻ എന്ത് ക്യൂട്ട് ലുക്കാണ്!! ദാവണി ഉടുത്ത് ആരാധക മനം കവർന്ന് ദേവിക സഞ്ജയ്..’ – ഫോട്ടോസ് വൈറൽ


കുഞ്ഞനന്തന്‍റെ ഫോട്ടോ വാട്ട്സ് ആപ്പ് സ്റ്റാറ്റസ് ആക്കിയ പൊലീസുകാരുടെ നടപടി വിവാദത്തില്; ചട്ടലംഘനത്തിനെതിരെ പരാതിയുമായി കോണ്‍ഗ്രസ് – Jaihind TV\nകുഞ്ഞനന്തന്‍റെ ഫോട്ടോ വാട്ട്സ് ആപ്പ് സ്റ്റാറ്റസ് ആക്കിയ പൊലീസുകാരുടെ നടപടി വിവാദത്തില്; ചട്ടലംഘനത്തിനെതിരെ പരാതിയുമായി കോണ്‍ഗ്രസ്\nകണ്ണൂർ : ടി.പി ചന്ദ്രശേഖരൻ വധക്കേസിൽ ജയിൽ ശിക്ഷ അനുഭവിക്കവെ മരിച്ച പി.കെ കുഞ്ഞനന്തന്‍റെ ഫോട്ടോ പൊലീസ് ഉദ്യോഗസ്ഥർ വാട്‌ട്സ് ആപ്പ് സ്റ്റാറ്റസ് ആക്കിയത് വിവാദത്തിൽ. കണ്ണൂർ ഡി.വൈ.എസ്.പിയുടെ ഗൺമാൻ ഉൾപ്പടെയുളള ഇടതുപക്ഷ അനുഭാവികളായ പൊലീസ് ഉദ്യോഗസ്ഥരാണ് കുഞ്ഞനന്തന്‍റെ ഫോട്ടൊ സ്റ്റാറ്റസ് ആക്കുകയും ഫേസ്ബുക്കിൽ അനുശോചന കുറിപ്പ് ഇടുകയും ചെയ്തത്. പൊലീസുകാർക്കെതിരെ പരാതിയുമായി കണ്ണൂർ ഡി.സി.സി.\nടി.പി ചന്ദ്രശേഖരൻ വധകേസിൽ ശിക്ഷിക്കപ്പെട്ട് ജയിൽ ശിക്ഷ അനുഭവിച്ചിരുന്ന പി.കെ കുഞ്ഞനന്തന്‍റെ മരണവാർത്ത പുറത്തുവന്നതോടെയാണ് കണ്ണൂരിലെ സി.പി.എം അനുഭാവികളായ പൊലീസ് ഉദ്യോഗസ്ഥർ പി.കെ കുഞ്ഞനന്തന്‍റെ ഫോട്ടൊ വാട്ട്സ് ആപ്പ് സ്റ്റാറ്റസ് ആക്കി ആദരാഞ്ജലി കുറിപ്പ് എഴുതുകയും ഫേസ്ബുക്കിൽ അനുശോചന കുറിപ്പ് ഇടുകയും ചെയ്തത്. ‘ഫാസിസ്റ്റ് ഭീകരതക്കെതിരെ പ്രതിരോധത്തിന്‍റെ കോട്ടമതിൽ തീർത്ത ധീരനായ പോരാളിക്ക് ലാൽസലാം’ എന്നാണ് റനീഷ് ഒ.പി കാഞ്ഞിരങ്ങാടിന്‍റെ ഫേസ് ബുക്ക് പോസ്റ്റ്. കെ.എ.പി നാലാം ബറ്റാലിയനിലെ പൊലീസ് അസോസിയേഷൻ സെക്രട്ടറിയാണ് റനീഷ്.\nരാഷ്ട്രീയ നേതാക്കളുടെ ഫോട്ടോ പൊലീസ് ഉദ്യോഗസ്ഥർ പ്രചരിപ്പിക്കുന്നത് സർവീസ് ചട്ടങ്ങളുടെ ലംഘനമാണ്. പൊലീസ് അസോസിയേഷൻ ഭാരവാഹി ആണെങ്കിലും യാതൊരു വിധ രാഷ്ട്രീയ പ്രവർത്തനങ്ങളിലും പ്രത്യക്ഷമായോ, പരോക്ഷമായോ പങ്കെടുക്കാൻ പാടില്ലെന്നാണ് ചട്ടം. ഇതിന്‍റെയും ലംഘനമാണ് നടന്നിരിക്കുന്നത്. നേരത്തെ മുഴക്കുന്ന് പൊലീസ് സ്റ്റേഷനിലെ സ്പെഷ്യൽ ബ്രാഞ്ച് ഉദ്യോഗസ്ഥൻ മോഹനൻ മൈലപ്ര ഷുഹൈബ് വധക്കേസിലെ പ്രതിയായ ആകാശ് തില്ലങ്കേരിയുടെ ഫോട്ടോ ഫേസ് ബുക്കിൽ ഷെയർ ചെയ്തിരുന്നു. എന്നാൽ ഇതിനെതിരെ യാതൊരു നടപടിയും ഉണ്ടായില്ല.


Vijay Yesudas cant sing this songs properly Santhivila Dinesh's comment went viral| ഹരിമുരളീരവമോ ഗംഗയോ പാടാന് പറഞ്ഞാല് വിജയ് യേശുദാസിന് മുട്ടിടിക്കും, പരിഹാസവുമായി ശാന്തിവിള ദിനേശ് - Malayalam Filmibeat\n| Published: Monday, November 2, 2020, 8:30 [IST]\nമലയാളികളുടെ പ്രിയപ്പെട്ട ഗായകരിലൊരാളാണ് യേശുദാസ്. അദ്ദേഹത്തിന് പിന്നാലെയായാണ് മകന് വിജയ് യേശുദാസും പിന്നണി ഗാനരംഗത്തെത്തിയത്. അച്ഛനെപ്പോലെ തന്നെയാണല്ലോ വിജയ് യുടെ ശബ്ദവുമെന്നായിരുന്നു ആരാധകര് പറഞ്ഞത്. പാട്ട് മാത്രമല്ല അഭിനയവും വഴങ്ങുമെന്ന് തെളിയിച്ചായിരുന്നു വിജയ് മുന്നേറിയത്. മലയാളത്തില് ഇനി പാടില്ലെന്നും പ്രതിഫലം വളരെ കുറവാണെന്നും വിജയ് പറഞ്ഞിരുന്നതായാണ് മാധ്യമങ്ങള് റിപ്പോര്‍ട്ട് ചെയ്തത്. അര്‍ഹിക്കുന്ന പ്രതിഫലം ലഭിക്കുന്നില്ലെന്നാണ് താന് പറഞ്ഞതെന്നും മലയാളത്തില് പാടില്ലെന്ന് പറഞ്ഞിരുന്നില്ലെന്നും വ്യക്തമാക്കി വിജയ് യേശുദാസ് എത്തിയിരുന്നു.\nപറഞ്ഞതെന്താണെന്ന് വ്യക്തമാക്കി വിജയ് യേശുദാസ് എത്തിയെങ്കിലും അദ്ദേഹത്തിനെതിരെയുള്ള വിമര്‍ശനങ്ങള് ഇപ്പോഴും തുടരുകയാണ്. സംവിധായകനായ ശാന്തിവിള ദിനേശാണ് ഒടുവിലായി ഇതേക്കുറിച്ച് പറഞ്ഞ് എത്തിയിട്ടുള്ളത്. ലൈറ്റ്‌സ് ക്യാമറ ആക്ഷനെന്ന യൂട്യൂബ് ചാനലിലൂടെയായിരുന്നു അദ്ദേഹം വിജയ് യേശുദാസിനെക്കുറിച്ച് പറഞ്ഞെത്തിയിട്ടുള്ളത്. വിശദാംശങ്ങളിലൂടെ തുടര്‍ന്നുവായിക്കാം.\nയേശുദാസ് എന്ന ബ്രാൻഡ്\nയേശുദാസ് എന്നൊരു ബ്രാൻഡ് ഇല്ലായിരുന്നെങ്കിൽ വിജയ് യേശുദാസിന് ഇപ്പോൾ പാടിയ ഈ പാട്ടുകളുടെ ഒരു പത്ത് ശതമാനം പോലും കിട്ടില്ലായിരുന്നുവെന്ന കാര്യം ഇനിയെങ്കിലും താങ്കൾ മനസ്സിലാക്കണം. അച്ഛൻറെ മേൽവിലാസത്തിലാണ് വിജയ് യേശുദാസ് ഗായകനായത്. അല്ലാതെ സ്വന്തം കഴിവുകൊണ്ടൊന്നുമല്ല. വായിൽ സ്വർണ്ണക്കരണ്ടിയുമായി ജനിച്ച മലയാളത്തിലെ ഒരു ഗായകൻ, അച്ഛൻറെ മേൽവിലാസത്തിൽ ഒരുപാട് അവസരങ്ങൾ നേടിയെടുത്ത ഗായകനാണ് വിജയ് യേശുദാസെന്നും ശാന്തിവിള ദിനേശ് പറയുന്നു.\nഅച്ഛൻറെ ഹരിമുരളീരവമോ, അച്ഛൻ പാടിയ ഗംഗേ.. എന്ന പാട്ടോ പടാൻ പറഞ്ഞാൽ മുട്ടിടിച്ചു പോവുന്ന ഗായകനാണ് വിജയ്. മലയാളം ഇംഗ്ലീഷിൽ ലാപ്‌ടോപ്പിൽ അടിച്ചു വെച്ച്, ഇംഗ്ലീഷ് വായിച്ച് മലയാളം പാടുന്ന ഗായകനാണ് വിജയ് യേശുദാസ്. മധു ബാലകൃഷ്ണൻ പാടുന്നത് പോലെ ഗംഗേ എന്ന പാട്ടോ, ബിജു നാരായൺ പാടുന്ന ഹരിമുരളീരവമോ വിജയ് യേശുദാസ് ഒന്ന് പാടിനോക്കണം. മുട്ടടിക്കും. വിറയലുകൊണ്ട് പാടുമ്പോൾ നല്ല വെബ്രേഷൻ ഉണ്ടാവുമെന്നും അദ്ദേഹം പറയുന്നു. ഈ ഗാനങ്ങളൊക്കെ മനോഹരമായി പാടാൻ കഴിയുന്ന ഒരുപാട് ചെറുപ്പക്കാർ ഇന്നുണ്ട്.\nഇവിടെ കിട്ടുന്നത് ചെറിയ തുകയാണെന്നതായിരുന്നു മലയാളത്തിൽ പാടില്ലെന്ന് പറഞ്ഞതിന് അദ്ദേഹം പറഞ്ഞ കാരണം. ഉദയനാണ് എന്ന താരം എന്ന സിനിമയിൽ ശ്രീനിവാസൻ അവതരിപ്പിച്ച കഥാപാത്രം പറയുന്നത് പോലെ അദ്ദേഹത്തിന് ഇവിടെ നിന്നും ലഭിക്കുന്നത് മതിയാവുന്നില്ല പോലും. തമിഴ്‌നാട്ടിലെ മധുര ജില്ലയുടെ അത്രയും വരാത്ത ഒരു സംസ്ഥാനമാണ് കേരളം. അങ്ങനെയുള്ള ഒരു കൊച്ചു സംസ്ഥാനത്തെ കൊച്ചു ഭാഷയിലെ സിനിമയിൽ അദ്ദേഹം പാടുമ്പോൾ അദ്ദേഹത്തിന് കിട്ടുന്ന പ്രതിഫലം പോരാ എന്നാണ് അദ്ദേഹം പറയുന്നത്.\nപൂമുത്തോളെ ആദ്യം പാടിയത്\nസ്വന്തം കഴിവുകൊണ്ട് പാടാനാണെങ്കിൽ കൊല്ലം കാരനായ ഒരു അഭിജിത്തുണ്ട്. വിജയ് യേശുദാസ് സംസ്ഥാന അവാർഡ് സ്വീകരിച്ച ജോസഫിലെ പൂമുത്തോളെ എന്ന പാട്ട് ആദ്യം പാടിയത് അഭിജിത്താണ്. അഭിജിത്ത് ആദ്യം പാടിയ പാട്ട് ഒരു പത്ത് ആവർത്തി വിജയ് യേശുദാസ് കേട്ടു നോക്കണം. എത്രമനോഹരമായാണ് അദ്ദേഹം ആ പാട്ട് പാടിയതെന്ന് അപ്പോൾ മനസ്സിലാവും. പുന്നപ്രയിൽ സജേഷ് എന്ന ചെറുപ്പക്കാരനുണ്ടെന്നും ശാന്തിവിള ദിനേശ് പറയുന്നു. അതുകൊണ്ട് തന്നെ യേശുദാസ് പോലും ആവശ്യമില്ലാത്ത തരത്തിലാണ് മലയാള സിനിമ ഇപ്പോൾ കടന്നു പോവുന്നത്.\nഅങ്ങനെയുള്ള നാട്ടിൽ അച്ഛൻറെ മേൽവിലാസത്തിൽ മാത്രം ഉയർന്നു വന്ന വിജയ് യേശുദാസ് ഇങ്ങനെ അഹങ്കരിക്കരുത്. ഇത്രയും ചുരുങ്ങിയ കാലം കൊണ്ട് ഇത്രയും അവസരങ്ങൾ യേശുദാസിന് പോലും കിട്ടിയിട്ടില്ല. അത് യേശുദാസ് എന്ന വടവൃക്ഷത്തിന്റെ മകനായത് കൊണ്ട് മാത്രമാണെന്നും ശാന്തിവിള ദിനേശ് പറഞ്ഞു. ദയവ് ചെയ്ത് വിജയ് യേശുദാസ് ഇനി മലയാളത്തിൽ പാടരുത്. തമിഴിൽ തന്നെ പാടിയാൽ മതി. വിജയ് യേശുദാസ് പാടിയില്ല എന്ന് കരുതി മലയാള സിനിമക്ക് ഒരു ദോഷവും വരാൻ പോകുന്നില്ല. വിജയ് യേശുദാസിന് മാത്രമാണ് നഷ്ടമെന്നുമായിരുന്നു ശാന്തിവിള ദിനേശ് പറഞ്ഞത്.\nVijay Yesudas cant sing this songs properly Santhivila Dinesh's comment went viral\nStory first published: Monday, November 2, 2020, 8:30 [IST]


Explained: ദക്ഷിണേന്ത്യയിൽ കണ്ടെത്തിയ പുതിയ കോവിഡ് വകഭേദം എന്താണ്? അത് എത്രത്തോളം അപകടകാരിയാണ്? – News18 Malayalam\nExplained: ദക്ഷിണേന്ത്യയിൽ കണ്ടെത്തിയ പുതിയ കോവിഡ് വകഭേദം എന്താണ്? അത് എത്രത്തോളം അപകടകാരിയാണ്?\nസെല്ലുലാർ ആൻഡ് മോളിക്യുലാർ ബയോളജിയിലെ ശാസ്ത്രജ്ഞരാണ് ഈ വകഭേദത്തെക്കുറിച്ച് പഠനം നടത്തിയത്.\nLast Updated : May 05, 2021, 13:04 IST\nകൊറോണ വൈറസിന്റെ ഇന്ത്യൻ വകഭേദമായ ബി.1617 വലിയ പ്രതിസന്ധി സൃഷ്ടിക്കവെ ഹൈദരാബാദിൽ നിന്നുള്ള ഗവേഷകർ ദക്ഷിണേന്ത്യയിലെചില ഭാഗങ്ങളിൽ പുതിയൊരു വകഭേദത്തിന്റെ സാന്നിധ്യം കണ്ടെത്തി. ഈ വകഭേദത്തിന് മുൻ വകഭേദങ്ങളെഅപേക്ഷിച്ച് 15 ഇരട്ടി അപകട സാധ്യത കൂടുതലാണെന്ന് കരുതപ്പെടുന്നു. N440K എന്നറിയപ്പെടുന്ന, കൊറോണ വൈറസിന്റെ ഈ വകഭേദം തെലങ്കാന, ആന്ധ്ര പ്രദേശ്, കർണാടക, മഹാരാഷ്ട്രയുടെയും ഛത്തീസ്ഗഢിന്റെയും ചില ഭാഗങ്ങൾ എന്നിവിടങ്ങളിലാണ് കണ്ടെത്തിയിട്ടുള്ളത്. സെല്ലുലാർ ആൻഡ് മോളിക്യുലാർ ബയോളജിയിലെ ശാസ്ത്രജ്ഞരാണ് ഈ വകഭേദത്തെക്കുറിച്ച് പഠനം നടത്തിയത്.\nശരീരത്തിന്റെ പ്രതിരോധ സംവിധാനത്തെ മറികടക്കാൻ ശേഷിയുള്ള വകഭേദമാണ് ഇത്. ആന്ധ്ര മെഡിക്കൽ കോളേജിന്റെ പ്രിൻസിപ്പലും ജില്ലാ കോവിഡ് സ്പെഷ്യൽ ഓഫീസറുമായ പി വി സുധാകർ ഈ വകഭേദംകൂടുതൽ ശക്തിയേറിയതാണെന്ന് സ്ഥിരീകരിച്ചിട്ടുണ്ട്.\nAlso Read ചീഞ്ഞ മാംസം കഴിക്കുന്നുവെന്ന വെളിപ്പെടുത്തലുമായി ട്വിറ്റർ യൂസർ, ‘കിറുങ്ങാ൯’ സഹായിക്കുമെന്ന് വിശദീകരണം\n"പുതിയ വകഭേദത്തിന്റെ ഇൻക്യൂബേഷൻ കാലയളവ് വളരെ ചെറുതാണെന്നും രോഗത്തിന്റെ പുരോഗതി ദ്രുതഗതിയിലാകുമെന്നും ഞങ്ങൾ നിരീക്ഷിച്ചിട്ടുണ്ട്. മുമ്പത്തെ കേസുകളിൽ വൈറസ് ബാധിതനായഒരു രോഗി കുറഞ്ഞത് ഒരാഴ്ച സമയമെടുത്താണ് രോഗത്തിന്റെ തീവ്രഘട്ടത്തിലേക്ക് കടക്കുക. എന്നാൽ, ഈ വകഭേദം ബാധിച്ച രോഗികളിൽ മൂന്നോ നാലോ ദിവസത്തിനുള്ളിൽ രോഗം രൂക്ഷമാകുന്നു. അതുകൊണ്ടാണ് ഐ സി യു കിടക്കകൾക്കും ഓക്സിജൻ കിടക്കകൾക്കും ആവശ്യം ഏറുന്നത്", അദ്ദേഹം പറഞ്ഞതായി ദി ഹിന്ദു റിപ്പോർട്ട് ചെയ്യുന്നു.\nറിപ്പോർട്ടുകൾ പ്രകാരം ഈ വകഭേദത്തിന്റെ രോഗവ്യാപന നിരക്ക് വളരെ കൂടുതലാണ്. വളരെ ചുരുങ്ങിയ സമയം കൊണ്ട് രോഗബാധിതനായഒരു വ്യക്തി കൂടുതൽ ആളുകളിലേക്ക് രോഗം പരത്തുന്നതിലേക്ക് ഇത് നയിക്കുന്നു.\nN440K എന്ന വകഭേദം ദക്ഷിണേന്ത്യയിൽ ആശങ്ക ഉയർത്തുന്നുണ്ടെങ്കിലും B.1.617, B.1.1.7 എന്നീ പുതിയ വകഭേദങ്ങളാണ് കൂടുതൽ വ്യാപിക്കുന്നതെന്ന് പുതിയ വിവരങ്ങൾ ചൂണ്ടിക്കാട്ടുന്നു. B.1.617 ഇരട്ട ജനിതകമാറ്റം സംഭവിച്ച വൈറസ് വകഭേദമാണ്. B.1.1.7 യു കെയിൽ കണ്ടെത്തിയ വകഭേദമാണ്. N440K എന്ന വകഭേദത്തെക്കുറിച്ച് ആളുകൾ അനാവശ്യമായി പരിഭ്രാന്തരാകേണ്ട ആവശ്യമില്ലെന്നും വരുന്ന ആഴ്ചകളിൽ അവ പതിയെ അപ്രത്യക്ഷമായി തുടങ്ങുമെന്നും വിദഗ്ദ്ധർ പറയുന്നു.\nപുതിയ കോവിഡ് വകഭേദങ്ങളുടെ സാന്നിധ്യം കണ്ടെത്തിയതോടെ രോഗികളിൽ പുതിയ രോഗലക്ഷണങ്ങളുംകണ്ടു തുടങ്ങിയെന്ന് ഉജാലസൈഗ്നസ്‌ഗ്രൂപ്പ് ഓഫ് ഹോസ്പിറ്റൽസിന്റെ ഫൗണ്ടറും ഡയറക്റ്ററുമായ ഡോ. ശുചിൻ ബജാജ് പറയുന്നു. പനി, പേശികളിലെ വേദന, വരണ്ട ചുമ, മണവും രുചിയും നഷ്ടപ്പെടൽ എന്നീ ലക്ഷണങ്ങൾ ഇപ്പോൾ രോഗികളിൽ കണ്ടുവരുന്നുണ്ട്. കൺജക്റ്റിവിറ്റിസ്, തൊണ്ടവീക്കം, തടിപ്പ്, വയറ് വേദന, കൈ വിരലുകളിലെയും കാൽ വിരലുകളിലെയും നിറവ്യത്യാസംതുടങ്ങിയ ലക്ഷണങ്ങളും വ്യാപകമായി കണ്ടുവരുന്നുണ്ട്. ബംഗാളിൽ കഴിഞ്ഞ ഒക്റ്റോബറിൽ കണ്ടെത്തിയ മൂന്ന് തവണ ജനിതകമാറ്റം സംഭവിച്ച വകഭേദമാണ് നിലവിൽ ബംഗാളിലെ 15% മുതൽ 20% വരെ കോവിഡ് കേസുകൾക്ക് കാരണമാകുന്നത്.\nFirst published: May 05, 2021, 12:52 IST\nCorona virus cases in indiaCovid 19Covid 19 Second Wave


സ്കൂൾ യൂണിഫോമിൽ ദീപിക : Bollywood News\nFriday, December 27, 2019 10:10 AM IST\nദീപിക പദുക്കോണിന്‍റെ അഭിനയ ജീവിതത്തിലെ വ്യത്യസ്തമായ ഒരു ഏടാകാൻ പോകുന്ന ചിത്രമാണ് ഛപാക്. ആസിഡ് ആക്രമണത്തിന് വിധേയയായ സ്ത്രീയുടെ ജീവിതകഥ പറയുന്ന ചിത്രമാണ് ഇത്. മേഘ് ഗുൽസാർ സംവിധാനം ചെയ്യുന്ന ചിത്രം ഒരു യഥാർഥ കഥയെ ആസ്പദമാക്കിയുള്ളതാണ്.\nസിനിമയിലെ ദീപികയുടെ കഥാപാത്രത്തിന്‍റെ, ഇപ്പോൾ പുറത്തുവന്ന ലുക്ക് സോഷ്യൽ മീഡിയയിൽ ശ്രദ്ധേയമായിരിക്കുകയാണ്. ദീപിക സ്കൂൾ യൂണിഫോം അണിഞ്ഞു നിൽക്കുന്ന ചിത്രമാണ് ഇപ്പോൾ തരംഗമായിരിക്കുന്നത്.\nനീലയും വെള്ളയും നിറമുള്ള യൂണിഫോമണിഞ്ഞ് ബാഗും ധരിച്ചു നിൽക്കുന്ന ദീപികയുടെ ചിത്രമാണ് ആരാധകർ ഏറ്റെടുത്തിരിക്കുന്നത്. മാലതി എന്നാണ് ദീപിക അവതരിപ്പിക്കുന്ന കഥാപാത്രത്തിന്‍റെ പേര്. അതേസമയം സിനിമയുടെ കഥ തന്‍റേതാണെന്ന അവകാശവുമായി എഴുത്തുകാരനായ രാകേഷ് ഭാരതി മുംബൈ ഹൈക്കോടതിയിൽ ഹർജി നൽകിയിരിക്കുകയാണ്.


മൊബൈലുകളില് ഇനി നോവലും കോമിക്സും | Now novels, comics on your mobile! - Malayalam Oneindia\nമൊബൈലുകളില് ഇനി നോവലും കോമിക്സും\nPublished: November22006, 23:53 [IST]\nരണ്ടിഞ്ച് വലിപ്പമുള്ള മൊബൈല് സ്ക്രീനില് ഒരു വിരല്‍ത്തുമ്പിന്റെ സ്പര്‍ശം കൊണ്ട് ഇനി മുതല് നോവലുകളും ഫലിത കഥകളും വായിച്ചു രസിയ്ക്കാം. ജപ്പാനും ചൈനയ്ക്കും പിന്നാലെ ഇന്ത്യയിലും മൊമിക്സുകള് എന്നു വിളിപ്പേരുള്ള മൊബൈല് കോമിക്സുകള് തരംഗമാകുന്നു.\nപരീക്ഷണം എന്ന നിലയില് ഒരു മൊബൈല് കണ്ടന്റ് പ്രൊവൈഡിംഗ് കമ്പനി മൊബൈല് വഴി നല്‍കിയ അമര്‍ച്ചിത്രകഥ വിജയമായതോടെയാണ് ഇത്തരം കമ്പനികള് ഈ സാധ്യതയെ ഉപയോഗപ്പെടുത്താനായി മുന്നോട്ടുവന്നിരിക്കുന്നത്.\nഇന്ത്യയിലെ ആദ്യത്തെ മൊബൈല് നോവലായ മലയാളത്തില് എഴുതിയ നീലക്കണ്ണുകള് ഇതിനകം തന്നെ അറുന്നൂറോളം മൊബൈല് ഉപഭോക്താക്കള്‍ക്ക് സൗജന്യമായി നല്‍കിക്കഴിഞ്ഞു. ഇന്ത്യയില് ആദ്യമായാണ് നോവല് മൊബൈല് വഴി വായനക്കാരിലെത്തുന്നത്. വിവിധ സെല്ലുലാര് കമ്പനികള് നോവലിന്റെ കര്‍ത്താവുമായി കൂടുതല് ആളുകള്‍ക്ക് ഇത് ലഭ്യമാക്കുന്നത് സംബന്ധിച്ച ചര്‍ച്ചകള് നടത്തുകയാണ്.\nകേരളത്തിലെ കാലടി ശ്രീ ശങ്കര കോളജിലെ അധ്യാപകനായ പി.ആര് ഹരികുമാറിന്റെ നോവലാണ് ഇത്തരത്തില് ഇന്ത്യയില് ആദ്യമായി മൊബൈല് വഴി ലഭ്യമാക്കിയത്. എന്നാല് ഇത് വളരെക്കുറച്ചാളുകള്‍ക്കുമാത്രമേ ലഭിച്ചിട്ടുള്ളു. ആറ് ഭാഗങ്ങളുള്ള നോവലിന്റെ വലിപ്പം 70 കിലോബൈറ്റായിരുന്നു.\nഇത്തരത്തില് മൊബൈലിലൂടെ നോവലുകളും ഫലിത കഥകളും വായിക്കുന്നവരുടെഎണ്ണം കൂടിവരുകയാണെന്ന് മൊബൈല് കണ്ടന്റ് ഡവലപ്പറായ രാജീവ് ഹിരാനന്ദാനി സാക്ഷ്യപ്പെടുത്തുന്നു.\nജപ്പാനിലും കൊറിയയിലുമെല്ലാം പുസ്തകങ്ങല് മുഴുവനായും മൊബൈല് സ്ക്രീനില് ലഭ്യമാക്കുന്നുണ്ട്. പക്ഷേ ഇന്ത്യയില് കാര്യങ്ങള് ഇത്രത്തോളം എത്തിയിട്ടില്ല. എന്നാല് വൈകാതെ തന്നെ കാര്യങ്ങള് ഇതിലും പുരോഗമിക്കുമെന്നും അദ്ദേഹം പറയുന്നു.\nചൈനയില് മൊബൈല് വഴിനല്‍കാനുള്ള കോമിക്കുകള് തയ്യാറാക്കിയത് രാജീവാണ്. ഈ പുതിയ സംരംഭം ചൈനയില് വന്‍വിജയമായിരുന്നുവെന്ന് അദ്ദേഹം പറയുന്നു. അവിടത്തെ മൊബൈല് ഉപഭോക്താക്കളുടെ എണ്ണം കൂടുതലുള്ളതാണ് ഇതിന് പ്രധാന കാരണം.\nഇന്ത്യയില് ആദ്യം ഇംഗ്ലീഷിലായിരിക്കും ഇത്തരം കോമിക്സുകള് ലഭ്യമാക്കുക. അഞ്ചോ ആറോ മാസത്തിനുള്ളില് ഹിന്ദി, ബംഗാളി, ഗുജറാത്തി, തെലുങ്ക് , പഞ്ചാബി ഭാഷകളിലും ഇവ ലഭ്യമാക്കാനാണ് പദ്ധതിയിട്ടിരിക്കുന്നതെന്ന് അദ്ദേഹം പറഞ്ഞു.\nപരീക്ഷണാടിസ്ഥാനത്തില് തുടങ്ങിയ അമര്‍ച്ചിത്രകഥയ്ക്ക് നല്ല പ്രതികരണം ലഭിച്ചതിനെത്തുടര്‍ന്നാണ് പ്രാദേശിക ഭാഷകളില്‍ക്കൂടി കഥകളും മറ്റും നല്‍കാന് തീരുമാനിച്ചത്- രാജീവ് വ്യക്തമാക്കി.\nകമ്പ്യൂട്ടര് ഭാഷയായ ജാവ ഉപയോഗിച്ചാണ് ഇത് ഉപഭോക്താക്കള്‍ക്ക് ലഭ്യമാക്കിയത്. ജാവാ സ്ക്രിപ്റ്റ് ഉപയോഗിക്കാന് കഴിയുന്ന മൊബൈലുകളിലെല്ലാം നോവല് വായിക്കാന് സാധിക്കും. ഇത്തരത്തിലെ ആദ്യത്തെ മൊബൈല് നോവല് പ്രസിദ്ധീകരിച്ചത് ജപ്പാനിലാണ്. യോഷി എന്ന നോവലിസ്റ് രചിച്ച ഡീപ്പ് ലവ് ആയിരുന്ന ആ നോവല്.\nപിന്നീട് ഈ തരംഗം കൊറിയയിലേയക്കും സ്വിറ്റ്സര്‍ലാന്റിലേയ്ക്കും വ്യാപിച്ചു. ഫോണ് നോവലുകള് എസ്എംഎസ് നോവല്, മൊബൈല് നോവല് , സെല്‍ഫോണ് നോവല് , മൊബൈല് ഫിക്ഷന് എന്നിങ്ങനെ വിവിധ പേരുകളില് അറിയപ്പെടുന്നുണ്ട്.\nറീഡ് മാനിയാക്ക് ഇ-ബുക്ക് റീഡര് എന്ന സോഫ്റ്റ് വേറിന്റെ സഹായത്തോടെയാണ് നോവല് മൊബൈലുകളില് വായിക്കാന് സജ്ജമാക്കിയെടുക്കുന്നത്. എസ്എംഎസുകള് വഴിയും അല്ലാതെയും ഇത്തരം നോവലുകലും കഥകളും മൊബൈല് ഉപഭോക്താക്കള്‍ക്ക് ഉപയോഗിക്കാം.\nദിവസം ഒന്നോ രണ്ടോ രൂപ ഈടാക്കിക്കൊണ്ട് ഉപഭോക്താക്കള്‍ക്ക് മൊബൈല് ഓപ്പറേറ്റര്‍മാരുടെ പോര്‍ട്ടലുകളില് നിന്ന് ഡൗണ്‍ലോഡ് ചെയ്യത്തക്ക വിധമാണ് കോമിക്സുകള് തയ്യാറാക്കുക. ദിവസം ഒരു ഭാഗം എന്നരീതിയിലായിരിക്കും ഇവ ലഭ്യമാകുക.\nഅതേ സമയം നോവലുകളും മറ്റ് സാഹിത്യ സൃഷ്ടികളും എല്ലാ മൊബൈലുകളിലും ലഭ്യമാകത്തക്കവിധത്തിലുമായിരിക്കും. തുടക്കം എന്ന നിലയ്ക്ക് ആദ്യത്തെ 600 പേര്‍ക്ക് ഇത് സൗജന്യമായി ലഭിക്കും. ആവശ്യമായ സോഫ്റ്റ് വേറുകള് ഇന്‍സ്റാള് ചെയ്ത മൊബൈലുകളില് മലയാളത്തിലുള്ള നോവല് വളരെ വ്യക്തമായി വായിക്കാന് കഴിയും.\nഇത് ഒരു നൂതനമാധ്യമമായി വികസിക്കുമെന്നും മൊബൈലിനോട് എപ്പോഴും ആകര്‍ഷണമുള്ള പുതിയ തലമുറയില് ഒരു പക്ഷേ നഷ്ടപ്പെട്ടുവെന്ന് കരുതുന്ന വായനാശീലം വീണ്ടെടുക്കാനുള്ള അവസരമായിപ്പോലും ഇത് മാറിയേക്കാനിടയുണ്ടെന്നും ഹരികുമാര് ചൂണ്ടിക്കാട്ടുന്നു.\nകുട്ടികളെ കാറിലിട്ടു പൂട്ടേണ്ട; കേരളത്തിലും നടപടിക്കൊരുങ്ങി പൊലീസ്\nകെയര് ഹോംപദ്ധതി: ഇതുവരെ കൈമാറിയത് 79 വീടുകള്; നാല് വീടുകള് ഉടന് കൈമാറും\nകേരളത്തിലെ ആദ്യ കടല്‍പാലത്തിന്റെ ടെണ്ടര് പൂര്‍ത്തിയായി, നിര്‍മാണച്ചെലവ് 236 കോടി രൂപ!!\nkerala malayalam thatsmalayalam literary mobile head\nStory first published: Thursday, November 2, 2006, 23:53 [IST]